text:
一架 電車 ,喺中環HSBC總部門口翻側, 電車 出軌有時都會發生,但 電車 翻側係好罕見.但作為經常使用果段路 電車 嘅人,我諗呢單意外,有可能有政治成份,亦可能有工程施工上嘅疏忽,係有必要作出仔細調查,因為呢種事故堅係罕見.
電車 係巴黎市政府營運
電車 今日嘅股東構成係比較奇特,因為依家 電車 係由Régie Autonome des Transports Parisiens所擁有,簡單嚟講,就係巴黎市政府,呢個亦係點解佔領期間, 電車 唔投訴佔領有問題嘅問題,巴黎係巴黎公社嘅發源地,如果霸佔路面都好嘈,唔係香港人出嚟嘈,而係巴黎市民拆咗巴黎市政府都似.所以以依家法中關係咁緊張,而RATP近年有咁多香港 電車 車輛交俾中國公司去搞,會否涉及政治報復,呢樣最好查清楚.我諗好多人都唔知,香港市中心居然出現由巴黎市政府經營嘅公共交通系統.當然,呢個亦因為香港雙層電車,對巴黎解決交通問題好有潛力,亦係法國佬買香港 電車 嘅原因,簡單嚟講,係一個實驗平台嚟.
中環HSBC總行對開一段微斜嘅德輔道中,其實經常有 電車 路軌維修嘅情況,掘路有如家常便飯,咁成個掘路過程裡面,係唔係當中有嘢未執乾淨或清楚,令 電車 喺下斜路面行駛果吓出事,甚至有人亂拋垃圾,路軌有啲唔尋常阻礙物,導致翻側意外,呢啲都要問清問楚,因為香港 電車 行駛咗咁耐,無乜理由出現呢啲翻側事故.仲要呢幾年喺法國政府主政下,香港 電車 公司大規模升級訊號,路軌,供電系統同埋列車,電車行駛係更快更平順,至少好過以往九倉年代,果堆十世都唔升級嘅電力系統,訊號系統以及老爺rolling stock.所以呢件事並唔尋常,一定要有公正嘅機構,要將成件事查個水落石出.
仲有一樣嘢,曾經有退休公務員向城規會入紙取消 電車 ,究竟果位仁兄喺邊個財團資助下作出呢啲膠規劃申請,一直都無人去查清楚,依家係時候查清楚,或者果單奇怪規劃申請背後嘅金錢利益關係,有可能同呢次意外一啲潛在成因直接相關.成件事充滿X檔案味道,值得追到底.


c: text/html

text:
章-Zhang-最好不用声母是z.c.s的字为名,双字名应避免全用zh声母.an韵母或阴平调的字.-最好不全用上下结构的字.您的姓氏笔画为11画.
章紫林 章语研 章司仪 章惠欣 章汇欣 章荟欣 章卉心 章慧心 章会心 章美人
章锦绣 章淑锦 章书锦 章孝利 章萧萧 章吉吉 章格格 章天歌 章天天 章糖糖
章洳锦 章汝锦 章如锦 章发林 章映珠 章桓嘉 章桓硕 章益帆 章 婕 章道建
章易东 章易冬 章汉子 章毅奇 章 敬 章栩硕 章栩嘉 章幸朗 章培朗 章俊朗
章 依 章逸坤 章子迎 章航飞 章子灵 章子缨 章子祯 章子帧 章子垭 章觉民
章爱风 章金海 章涵铖 章新雨 章丽珍 章佩兰 章桂珍 章树青 章烨佳 章旭锋
章桂炎 章焕军 章琼飞 章蓓飞 章骁铭 章雅飞 章宏菊 章友法 章爱琦 章加炜
章靖斯 章斌斌 章智豪 章嘉琦 章家琪 章新建 章新生 章雨铮 章雨钰 章小青
章云腾 章柏林 章松德 章宇凡 章鸿敏 章鸿宇 章天昊 章昊天 章不凡 章鑫涛
章明祥 章 彰 章雁滨 章世博 章世帛 章筱玮 章丁太 章诗野 章朝恒 章铁山
章皓然 章轶纯 章轶晨 章堰蝉 章一苹 章进努 章进庸 章敬庸 章腾雍 章炼雍
章圣雍 章倍雍 章辈雍 章堰然 章竞雍 章进雍 章培雍 章廉雍 章幸雍 章雍航
章雍瀚 章瀚雍 章晗雍 章浩雍 章致雍 章沛雍 章霁雍 章敬雍 章 献 章思翰
章至程 章忻宛 章依雨 章依宛 章泽标 章可人 章翱翔 章海畅 章宇翔 章翔宇
章芷琦 章芷琪 章 岷 章红星 章福君 章建龙 章伟峰 章方雨 章 翎 章子云
章烨玟 章烨雯 章云珠 章玉烨 章汐汐 章雪琪 章妮妮 章晨暄 章婉菁 章下栩
章黠栩 章句芴 章敏慧 章祺浩 章祺皓 章骅杰 章子杰 章书诚 章芷毓 章羽欣
章华在 章峻玮 章艳丹 章易凡 章涵睿 章淑方 章华举 章小波 章 琚 章 飓
章 驹 章 聚 章 倨 章 讵 章春荠 章紫楠 章堰池 章雍池 章铭诚 章民安
章一铭 章安建 章安健 章安见 章天宇 章辉诚 章桑田 章之川 章含弘 章小承
章小轩 章子有 章子贡 章子邦 章碧珂 章宝方 章文翱 章家莅 章芯梦 章起菱
章倚霄 章玉海 章小斌 章 未 章姝弘 章宏佳 章屹弘 章忆弘 章怿弘 章富淇
章奕弘 章轶弘 章逸弘 章亦弘 章艺轩 章聆轩 章钥洋 章嘉洋 章华轩 章富源
章梓洋 章子洋 章麒洋 章靖洋 章晟洋 章家圆 章佳圆 章昱洋 章圆圆 章语洋
章祺洋 章海怀 章菊女 章欢弘 章亦泓 章华彬 章 瀛 章启越 章正伟 章 锋
章浚淇 章丰朝 章 蔚 章传武 章 鹤 章 慰 章洲睿 章荣龙 章昱欣 章雨歆
章达华 章宏明 章长华 章家华 章亦华 章敏华 章美华 章韵华 章自华 章子华
章容华 章榕华 章斯华 章京华 章月华 章乐华 章思华 章瑞华 章哲西 章朝华
章西华 章程浩 章凯翔 章盛祺 章雪兴 章金根 章中兴 章安江 章子瀚 章之瀚

robotstxt: allowed

filter: keep


text:
鄧光榮去世,對好多人嚟講係娛樂新聞,但對小弟嚟講係政治新聞,因為鄧光榮係黃雀行動,可能講係中國歷史其中一場最艱難嘅營救行動策劃人之一.黃雀行動幾位指揮,梅艷芳,鄧光榮同司徒華,皆己仙遊.
雖然以台灣政治角度,台北圓山個忠烈祠終有一日都要搬返南京嘅,問題喺大政奉還中華民國仲未實現之前,都要將一啲涉及中國民主運動嘅偉人奉供喺忠烈祠,呢個係彰顯正義嘅問題.而司徒華,鄧光榮同梅艷芳喺黃雀行動嘅功績,足以可以喺辛亥革命一百週年呢一年入祀中華民國國民革命忠烈祠.一九八九年果陣中台之間嘅關係仍然緊張,三人可視作協助與敵鬥爭之事而論.
後話:我順便要回覆一位喺呢個博客作出騷擾性動作,我懷疑條友應該去食藥嘅台灣人.
「陸淑貞以粵語致詞,張進昌,王崇文分別以賽德克語,閩南語致詞,王應文以國語致詞,展現對歷史多元性的尊重.」
陸皓東嘅孫女係用香港人用嘅粵語致詞,因為陸皓東係中山人,而陸皓東同孫中山一齊喺香港受洗信基督教.好多當時嘅香港人,甚至南洋人都有份資助革命,甚至參與革命,好似喺台灣搞抗日運動嘅羅福星,就係雅加達出世.國民黨依家對共產黨唔爭氣到呢個程度,香港人同南洋華人絕對有資格鬧爆國民黨.果條叫fasb0031@ms29.hinet.net嘅友仔,有病就去食藥喇.除非國民黨今日宣布唔做中國黨,又作別論.呢個世界無又要國民黨嘅貞節牌坊,又可以走去投共咁著數嘅事.


text:
未出發前搜集行程資料時一直搵唔到基督城市中心有超市,所以離開機場後第一站先去機場附近 Hornby 係 Chalmers Street 一間 Pak'nSave 買定第二朝早餐同晏晝嘅飲食.不過之後渣車去住宿處途中至發現,原來自己住嗰間 Hostel 附近有間 Countdown.番嚟香港後再上網搵,嗰間 Countdown 位置應該係 Madras Street 近 Moorhouse Ave.
在較大的地圖上查看新西蘭自駕遊 2014 - Christchurch
超市補給完之後,就出車往住宿處放低啲行理然後去行街街.上面個地圖記錄咗今次我哋係基督城到過嘅景點.
係市中心搵位泊車見到市中心個景況,查實都有啲啲意外 ~ 實在估唔到個城市咁有《28日後》嘅 feel!雖然嚟之前已經知道個城市地震災後仲未完全恢復,雖然都知到步嗰日係星期日,雖然我哋出嚟行時已經 5 點幾好多舖頭都已經打晒烊,但話晒呢道都係全南島最大嘅城市,實在估唔到成個城市會靜到咁嘅地步.
講番少少歷史,基督城係 2010 年 9 月同 2011 年 2 月先後發生過兩次地震,特別係 2011 年嗰次,因為震央係正市中心同個震源較淺,對當地造成極大破壞.
出發之前搵料都有見唔少博客講嗰處嘅重建已經有一定進度好多地方都通行番.但以今次去到睇見嘅境況,個城市現時重建嘅進度並冇我最初想像中咁理想.睇現時市中心大教堂個狀況,我估真係要等多幾年至有希望佢會重開番.
其他景點好似回憶橋 Bridge of Remembrance,雖然表面睇並唔係話受到太大破壞,但都仲係俾啲圍欄圍住過唔到去.
去得到嘅景點如 Victoria Square,愛芬河咁,四圍真係搵個人影睇下都冇.
據網上資料愛芬河有程小艇遊應該已經恢復番有得玩.不過我哋到步個時間太晏啲船仔應該已經收晒工睇唔到佢哋開工時係乜狀況;但我估如果平日都好似我哋去嗰日咁靜,咁嘅氣氛下坐程艇仔遊船河相信都會幾冇癮.
教堂對出個廣場有坐石標,原本以為係地震後啲紀念活動砌出嚟嘅.但番香港上網睇番,原來坐石標係 2010 年時一次有 4,000 幾人參加,反對政府取締一個叫 Environment Canterbury Councillors 嘅抗議活動時砌出嚟.不過地震後亦有人因為其他原因再放啲石頭上去;例如 03 年中時就有個叫 Zane Reihana 嘅街頭藝人,發起叫啲行人將佢哋喜愛基督城嘅原因寫係舊石頭上面再放落個石標道.
最後行到去 Re:START Mall.呢個購物區係地震後嗰道市政府為咗盡快幫個城市恢復番啲生氣同帶旺番啲商業活動,於是諗到用貨櫃砌個 Mall 呢個快靚正嘅主意.啲貨櫃係由中國大陸運過去;網上見有啲人講話呢個 project 原本只係諗住臨時起個場俾人做住幾個月生意,但啲重建工程一路冇乜進展,時間奈咗呢個貨櫃場做做吓反而見有啲特色開始進化成一個旅遊景點.咁係網上見有人咁講特登過去行下,可惜當日去到都係成個場打晒烊,四周圍人形都冇隻.
另外亦發覺夜晚係基督城搵食都係件幾困難嘅事情.嗰日行完 Re:START Mall 諗住搵個地方坐低醫肚,但四周圍啲商舖唔係摺埋就係冇開,搵完一輪本來已經放棄諗住番旅舍自己煮,但又咁好彩最後行行吓撞到間華人開嘅餐館;似乎呢個世界最肯做肯崖嘅此終都係啲華人.紐西蘭夏天日照時間好長,食完餐飯成 9 點幾個天先開始入黑,趕得切天黑前搵番部車渣番旅舍.
以今次係基督城所見,我覺得除非你好有興趣睇睇嗰道災後個面貌,唔係的話以現時嗰邊個重建進度嚟睇,我覺得實在一兩年內都唔似太值得花時間嚟咁行一轉.如果一早知道基督城現時係咁嘅狀況嘅前題下俾我再計劃過今次個行程,我估好大機會我會選擇唔嚟呢道,起程落機同回程上機都係皇后鎮,從皇后鎮起程經 Wanaka,Tekapo,Oamaru,Dunedin,Catlins,Te Anau,Milford Sound,最後番到皇后鎮行一圈咁嚟計劃條路線,將啲時間花係皇后鎮周邊啲景點道應該會比咁樣行轉基督城嚟得化算.
紐西蘭南島自由行 2014 - Day 1 基督城
未出發前搜集行程資料時一直搵唔到基督城市中心有超市,所以離開機場後第一站先去機場附近 Hornby 係 Chalmers Street 一間 Pak'nSave 買定第二朝早餐同晏晝嘅飲食.不過之後渣車去住宿處途中至發現,原來自己住嗰間 Hostel 附近有間 Countdown.番嚟香港後再上網搵,嗰間 Countdown 位置應該係 Madras Street 近 Moorhouse Ave.
:( :x :R~ :P :-* =(( :-O X( :-w
:~ B-) :-S S:-# ~:v :{( :# :-~
:| :-k =)) O:- :-B =; :-c ~:=p
:-] :-{( :-h :-t I-| 8-| ~):=)
L-) :-@ :-U [-( 8-~ :O) 8-}
(:=| =P~ :=q #-o =D~ :=SS @-)


text:
個blog變成月刊咁真係慚愧LOL
喺試晒溫哥華買既野寫review之前我要加插一篇之前巴黎買既野既reivew.就係呢個Filorga hydra-filler pro-youth boosting moisturizer喇!之前有提過話呢個連lady gaga都大愛既牌子台灣人大讚,價位唔算平50ml要50幾歐.咁究竟佢有幾好呢?見呢排天氣開始有啲乾終於可以試喇.睇佢個名字面解釋就知佢係賣高保濕同煥燃青春肌膚啦,再根據佢盒上面既介紹就話佢有一種叫hyaluronic acid可以鎖住佢分子重量1000倍既水份……再促進collagen產生再而抗皺.聽落好似好勁,我唔識深究有興趣自己去google下.
話係moisturizer,但我覺得佢質地杰啲,介乎cream同moisturizer中間.好神奇地搽上面推開係即時覺得佢係潤,但一啲都唔會lup,仲要有淡淡既柚子味,超中意!保濕度好好,早上用佢返工有化妝一整日都唔會覺得會乾,唔覺特別出多左油(話冇出就一定呃你),so far轉天氣搽完toner用佢skip左serum塊面都冇甩皮冇爛.
真心覺得佢雖然少貴不過值,我印象好似唔係間間藥房有得賣,或者去嗰幾間大間有得退稅既藥房(5區)應該會有,大家不妨搵搵,下次我去再搵下Filorga仲有咩好野先.


text:
今日同朋友去咗 bioderma 度買嘢,因為朋友生日月購物可以享有七折.本來只係諗住買支紅色落妝水,但個 ba 話可以做個免費嘅皮膚分析,咁就一於做吓啦!
呢部機就係用嚟做皮膚分析,佢話有皮膚科醫生都用緊,即係好嘢啦!?坐埋去,前左右咁分開三個方向去影相,然後就完成啦!原來部機仲可以影到底層嘅皮膚!電腦同你分析幾樣嘢,包括面同底層嘅 uv spots,荷爾蒙斑,皺紋,毛孔,red areas,texture 等!好得意,未試過.
分析完之後又會推薦你幾樣產品,如果你跟佢買,就會好抵!仲可以減多100蚊!所以我就照住買咗4樣嘢,加多一支藍色條 line 嘅保濕精華.
即係夾埋買咗5樣嘢,但係睇吓上面張相,送咗好多嘢!最正係有兩支紅色落妝水,有成 100ml 架!一支係因為朋友介紹 join member 而送,另一支我就唔記得咗啦!好似話係聖誕月嘅優惠?!
企喺兩支落妝水前面果支 hand cream 都大支,50ml.
再前面仲有兩支20ml嘅落妝水添!雖然有一支係唔啱用,但其餘送嘅都好OK.
再同下面張相比較吓.
呢啲先係我俾錢買嘅嘢!好耐都冇試過買嘢送咁多產品啦!就算係 sofina,kiehl’s 都冇咁多咁大支囉!實在太開心啦!
BUY LIST:
深層卸妝潔膚水
Sensibio H2O (500ml) 標準價:$228
注活細胞能量昇華水
Matricium (1ml x 30) $700
注活細胞全效精華
Matriciane Serum (30ml) $430
注活細胞緊緻修護霜
Matriciane Fermete (30ml) $320
激活水循環精華
Hydrabio Serum (40ml) $328


text:
章茹玫,章茂娟,章宣霞,章剑萍,章作娟......百家姓起名看过来,章姓女孩名字大全在这里,姓章的女孩名字怎么取好听呢?章姓女宝宝起名大有学问.
章姓女孩名字大全
章希萍 章秋芳 章雪莹 章莉沅 章权英 章茹玫 章茂娟 章宣霞
章剑萍 章作娟 章小文 章秋婵 章星悦 章媛媛 章苑莹 章剑英
章淑婷 章怡函 章银花 章鲁瑶 章美倩 章瑶林 章宜芳 章焱艳
章念颖 章婵婷 章淑芳 章御婷 章文 章卓玲 章小怡 章姜雪
章君娅 章婧 章婷寒 章绮文 章湘芳 章维娜 章丹颖 章维悦
章婧杉 章青艳 章代媛 章志红 章淑妹 章飞秀 章桂萍 章旭颖
章丽颖 章玲初 章馨妹 章嘉英 章泮文 章百霞 章合英 章涵文
章铭洁 章恽芳 章秀玲 章承娟 章鑫婷 章宁红 章妍珍 章妤洁
章丞琳 章彩娟 章喻霞 章焰丽 章悦飞 章桂莉 章秀潼 章倩文
章燕刚 章欣秀 章积英 章娜梦 章英霞 章嫣涵 章丽文 章欣妍
章雪莹 章怡霞 章文琴 章葑琴 章佩丽 章琳宸 章雯燕 章稼玲
章一冉 章娣娜 章晓丽 章正文 章东文 章艺娜 章艾萍 章冬婷
章宁美 章瑛灏 章娄艳 章连霞 章莹心 章丁文 章子婷 章露莹
章婉萍 章明美 章奇英 章珂娅 章晋萍 章楚琴 章静芳 章蓓文
章秀萌 章慧芬 章滟文 章少红 章志娟 章亚洁 章晴雪 章芷婷
章芷怡 章李霞 章鹣芳 章静婷 章琳希 章娅郦 章敏玉 章星茹
章婧铃 章焕霞 章悦佳 章仁萍 章鸿红 章茸芬 章秀颍 章光媛
章妊萍 章羽芳 章红丽 章正媛 章丰霞 章云洁 章纪文 章薇颖
章梅玉 章淑梅 章兆娟 章瑛倬 章思妍 章雪妍 章荷美 章梦茹
章春艳 章玲颖 章凤玲 章秋怡 章泳玲 章玉瑛 章彩英 章偌怡
章昕婷 章向美 章映雪 章翠花 章怡洋 章依萍 章小玉 章晓怡
章俊文 章优芬 章哓玉 章玲毅 章丹萍 章冬艳 章孝婷 章小琴
章芬花 章滢怡 章玉琳 章月红 章莉君 章晓莹 章昱悦 章家文
章婧嫣 章茹瑜 章萍姗 章潇悦 章小芬 章雪婷 章琳智 章莉丹
章缔文 章书萍 章芮琴 章乃媛 章绮文 章哲妍 章双霞 章莉红
章洪艳 章学文 章瑜婷 章晓媛 章泽怡 章悦畅 章玉莹 章沅芳
章琴雯 章芸琳 章宏婷 章赛红 章妍淇 章曼文 章芷颖 章燕鑫
章玉霞 章培娜 章丽婷 章圣瑶 章燕琼 章娥月 章瑞丽 章悦凌
章雪婷 章雯茹 章娅冉 章梓燕 章莘颖 章徭文 章饴萍 章若莹
章莹贤 章愉婷 章福蓉 章碧蓉 章元红 章筱雪 章明娟 章韵冉
章莉 章春莉 章钰洁 章箐玲 章春英 章朗红 章悦霞 章静梅
章海妞 章亚萍 章佳丽 章卫丽 章义芬 章茜倩 章娅菱 章永丽
章秀彤 章思婷 章俊艳 章福玲 章倩刚 章秀如 章苏红 章莉慧
章彩燕 章依洁 章雪 章光琳 章悦辰 章晓媛 章红莹 章悦彦
章少英 章亦芳 章杏婧 章志红 章琼瑛 章长玉 章凤娟 章茗秀
章秀怡 章秀琴 章悦恒 章志娥 章洁婷 章君莹 章晗文 章姗媛
章福临 章玉芹 章素玲 章洋洁 章斌琳 章慧文 章钰洁 章渲怡
章睿怡 章顺莉 章琴砚 章兆艳 章妍芝 章雪艳 章维琳 章彩玲
章婉颖 章钰倩 章芳艳 章琳瑟 章书文 章彝洁 章桂萍 章兰英
章婧雅 章芮婷 章冬雪 章莉亚 章艺嫣 章骅婵 章韶丽 章文莉
章世娟 章燕钦 章楚嫣 章雄燕 章苏玲 章娅楠 章婧囡 章娅姝
章燕沌 章苒红 章浩冉 章章玲 章银文 章艾莹 章先花 章玉倩
章雅琼 章妙婷 章莎丽 章妤洁 章嘉玉 章梦洁 章燕鸣 章婧莹
章瑞琳 章冰燕 章子倩 章天玉 章李婷 章珈琳 章秀丽 章秀倩
章冠芳 章瀚芸 章伟君 章紫晴 章海琳 章亨玉 章殊琴 章玉文
章语婷 章骏梅 章鸿莉 章妍慧 章梨娜 章涵嫣 章怡 章世颖
章丽琴 章远瑶 章怀德 章舒婷 章佩蓉 章惠颖 章钰倩 章紫玉
章琳君 章志文 章朗玉 章放怡 章瑞文 章婷仪 章莹榆 章富琳
章莎芳 章洁 章丽芳 章琳芳 章素雪 章嫣 章秀萍 章峥艳
章其芳 章译文 章欣怡 章雯文 章树琴 章袁琳 章泽美 章雪琴


text:
80
62
30
Exit F2, Causeway Bay MTR Station continue reading
Telephone
2331 8315
Introduction
來自東京的Wired Cafe 於希慎廣場開設全港首間分店.餐廳設計時尚別緻,提供WiFi服務,是繁忙的都市人在旅途中工作,與好友相聚,或在購物時稍作休息的好地方.店內提供多元化的主菜,薄餅,前菜與甜品,滿足不同顧客的口味. continue reading
Opening Hours
Mon-Thu
11:00-23:00
Fri-Sat
11:00-00:00
Sun
11:00-23:00
Public Holiday
11:00-00:00
Payment Method
Number of Seats
100
Other Info
Wi-Fi
Alcoholic Drinks
Cake-cutting Details
Phone Reservation
10% Service Charge
Signature Dishes
Recommended Dishes
今日起希慎搵野食,見到門口餐牌幾吸引,價錢唔算貴,有好想食既火炙三文魚飯😍,就入去試下.餐廳每日都有唔同優惠,今日係pancake 85折discount.由於平日好早到既關係,人流唔算多,不過想坐卡位都已被full booking lu.餐廳環境幾大,幾舒服.Lunch set, 包餐湯,沙律,飲品,甜品 都係within 100蚊.起銅鑼灣黎講都算抵食,選擇亦都幾多下😄餐湯係西蘭花忌廉湯,味道唔錯平時食親沙律菜既沙律我都係食唔晒既,但呢個係我最近食過覺得最好食的,好多醬汁起底,沙律菜款亦都較多,好味到食得晒. Free drink除左一般飲品外,可以㨂烏龍茶,蜜瓜梳打,薑汁汽水都比較特別😍主菜叫左白飯魚干高菜明太子忌廉汁意粉($98),呢個意粉真係超好食,個汁勁濃郁同creamy, 咬落啖啖蟹子脆卜卜,微微辣度醒胃唔會漏,幾個人share 真係唔多夠喉🤗跟住係火炙三文魚沙律飯($88),三文魚都算多,沙律醬加埋啲類似乾蔥粒既東西,香口得黎好開胃.yummy😋相比之下,呢個帶子露荀香草汁意粉($88)比較失色,意粉味道偏淡,帶子亦欠鮮味.甜品仲有cheese cake, 配上士多啤梨醬,細細件唔會漏啱啱好意猶未盡,最後叫埋個什果pancake 作結.等左大約十分鐘就送到,賣相好靚仔.用煎pan 上熱辣辣,上面有大堆cream, 內裏仲有吉士醬.味道ok 但cream 有點漏.生果例如蜜瓜,哈密瓜略嫌有點生,咬落硬硬地唔夠甜.不過都好滿足lu,下次再試下其他口味先😋呢度坐得舒服,野食好味,係傾計既好地方 continue reading
食物質素麻麻地就一早已經知 純粹因為要快唔洗等位先揀喺度食 所以冇抱任何期望 但服務員態度差先係令我要浪費時間打comment 嘅真正原因一嚟到門口reception嗰位女侍應已經唔係好想理人咁 可能佢有嘢忙緊 唔緊要行入啲睇下有冇其他人可以幫忙帶位 坐低咗要落order喇 係頭先嗰位唔想理人嘅女侍應 可能係開得正佢嗰飯啦佢今次理我喇 黑口黑面咁幫我落單後走咗 或者佢天生黑面 算啦 啲嘢食嚟得好快嘅 但質素真係只有頹字可以形容 尤其是啲沙律菜 好霉 到最後都係放棄咗啲菜 到埋單先正 一路「唔該....唔該」都冇人理 眼見餐廳內有幾枱客 三個侍應都行嚟行去好忙咁 等候多陣啦冇乜所謂 呢個時候黑面女侍應又出現喺我面前 佢只係喺我前一張位置 我舉一舉手 想話聲佢知想埋單 佢望一望我 然後扮睇唔到 第一次佢執枱有嘢做算數 第二次又係咁?! 可能佢想指意其他同事幫手啦 但問題其他人忙緊嘛小姐 答一句「等等」都好吖 直接無視 到佢真係知道得自己得閒喇 終於行過嚟 好唔耐煩咁講咗句 「有咩幫到你呀~」 埋個單啫有咩得罪你 唔想做就轉工啦 忙可以理解 等都唔係問題 但作為一個服務人員最基本嘅禮貌都冇真係離哂譜 之後無論幾趕幾無嘢食都好都唔會再嚟俾錢受氣 continue reading
jessieho6810 Level1 2017-05-17
235 views
好難食,好咸.明太子意粉好腥.好奇怪.d炸雞都吾知炸過幾多十次.蛋包飯好普通,但算是正常.不過因為是蛋和飯,應該正常也是應該吧.但不好味.窩夫d薯條應該算係最好味.服務態度好差未食完就收人野.d waiter掛住吹水.一開始想問佢囉menu都好無禮貌. continue reading
kissyfoodies Level4 2017-05-03
199 views
Wired Cafe食物嘅特色之處我覺得係啲食材配搭獨特, 當中有驚喜鍾意嘅, 亦有一般般嘅, 不過我都幾欣賞佢地創新嘅配搭.沖繩塔可飯 ($92), 有牛肉粒,牛油果,蕃茄粒,杏仁片,脆米,半熟蛋,芝士碎... 睇落材料配搭有啲雜, 再加埋放喺一邊大大塊嘅沙律菜, 都唔知應該跟配料一齊撈埋飯嚟食好, 定係分開食🤔 雖然情況係咁, 但實情係幾好食, 味道豐富之餘又好夾!! Beef & Cheese Sandwich ($78), 由熱狗腸變為牛肉, 再灑芝士喺面烘焗, 味道好濃郁, 但有些少飽滯.本來個dish係配薯片, 但冇哂所以改為薯角, 呢個薯角真係扣哂分!! 個薯角外層炸得好厚, 食到嘅唔係薯仔而係好濃厚油嘅味 😑而呢度嘅飲品有些少貴, 叫咗杯凍檸茶都要$42, 雖然size 係比一般大, 不過匯豐信用卡有8折, 計落就同一般連鎖餐廳差唔多, 鍾意新嘗試嘅朋友可以諗諗! continue reading
OliviaChan816 Level2 2017-05-01
131 views
如果週末到銅鑼灣,又唔想等位但又想食好野既呢,我就會向朋友介紹呢間位於希慎14樓嘅Wired Cafe喇!我地3個女仔叫左兩個意粉,一個班戟,雖然都係細細碟,但都夠飽嘅菠菜蝦忌廉湯扁意粉,蝦幾嫩滑彈牙,不過湯味道就冇咁豐富,只係一個簡單嘅醬汁,不過都還可以嘅.茄子水牛芝士意粉,呢個整得幾出色,一啖水牛芝士食落肚,味道恰好,塊茄子又煎得香脆,好味👍明太子薯仔煙肉班戟,個班戟係好鬆軟,同薯仔,煙肉個味道配合得好好,唔好覺得好漏好飽肚,正👍👍👍 continue reading


text:
朋友新居入伙,作為朋友梗係要上去搗亂啦,朋友兩口子真係羨慕死隔離(隔離 = 我).
由於係真心Friend,真係好祝福佢地.
為左避免兩手空空,我同拍檔諗住係公司揀件好野俾佢,當然唔係為散貨,因為好多都唔夠貨.
Anyway,我地本身打算俾套真空煲佢,因為我地覺得阿嫂應該係賢妻良母型,阿嫂堅係出得廳堂.
不過每個人都總有弱點,原來阿嫂連打隻蛋都出事,聽朋友講佢地試過係和民食個牛肉鍋烏冬,打生鷄蛋時打到成枱都係……
新屋入伙即是乜都冇,其實我地都問過佢地想要乜,但係佢地又話乜都齊,唯有運用我地的想像力.
先出現係我腦中的係個d防幅射的牆紙,一來係好似人地好貴個d效果牆,二來佢地將來小朋友有個少幅射的房間,就真係功德無量.
正當我Pack好之際先發覺隻色同佢的命格唔係好夾,由於佢係7月出世,屬熱命人,需要金和水才有利事業.(真架,我地做生意最信呢d)
於是又放棄左,跟住諗住從嗜好著手,朋友間唔中都要扮下識飲紅酒 (點解我知佢係扮,因為我成日都聽到d錯晒既Terms,不過佢老婆又好buy,所以都冇謂拆穿,有時我覺得佢老婆都知佢錯……
所以阿嫂真係好識做…..你要好好對人!!!)
最後我地攞左一set6隻戶外紅酒杯同埋兩個抽真空的Flavin Plug
點知,真係估唔到……
都係用唔著,交到佢地手個刻,佢地臉色一沉,我問佢地乜事
「99想我地有小朋友!」朋友老婆說
「有乜問題?」我問
你地估下點解唔要得?
後記﹕
送禮最緊要有心,可能你係淘寶買幅對聯俾佢已經夠,如果你夠膽送的話.


text:
好多男人就算平時脾氣有幾好,揸起車上嚟可以即刻性情大變,直頭變咗另一個人咁!其實女人又知唔知,可能就係因為你而令到另一半又忟又燥兼爆哂粗呢?根據上月日本Honda Access訪問咗1,000對夫婦嘅最新調查,得出3個當男人揸車女人坐前排時,兩人最易鬧交嘅原因,各位情侶/夫妻想出門玩得開開心心唔想掃興,記得要留意呀!
1. 質疑對方唔識路
女人最怕男人唔識路,而男人最怕就係揸緊車嘅時候畀人指指點點,當佢已經好集中精神專心搵路時,你仲要加把口用啲唔耐煩嘅語氣講「唔係呢條路啦」,「你係咪行錯?」等,男人會覺得好煩同埋冇面!
2. 塞車時唔出聲
係人都唔想塞車架啦,但萬一真係唔好彩遇著塞車,記住唔好全程粒聲唔出,男人可能會諗你係咪怪佢冇check好交通情況而行咗條塞車嘅路,所以嬲到唔講嘢;女人又可能以為佢咃因為塞車而覺得唔耐煩而黑面,大家都估估吓唔知對方諗咩,萬一其中一方忍唔住爆句:「有咩唔滿意咪出聲囉……」場交就係咁開始拗!
3. 控制男人點揸車
男人天生對機械操作係比女人有啲優勢,所以揸車技術係其中一樣可以喺女人面前認叻嘅事,但係如果你喺側邊指指點點:「綠燈喇仲唔開車」,「剎車剎得咁急架」,「開快啲啦」等等,直頭係落緊佢哋面啦,如果你仲係唔識收口繼續多多聲,小心佢一腳踢你落車呀!


text:
老闆車 亂泊一早係港島嘅大患,只不過,一啲唔顧公德嘅仆街級 老闆車 喺唔適當位置亂泊一通,係絕對可以製造嚴重交通擠塞,呢啲仆街 老闆車 係絕對應該攞出嚟講兼且要重罰,否則好多人嘅生產力同時間就係浪費喺呢啲仆街身上,完全係唔值.
老闆車 司機有無顧及有大車轉入嚟?
好似今日下午,德輔道西近皇后街一度嚴重擠塞,車龍去到中聯辦門口,並唔係因為有交通意外,而係有架 FY 608 嘅 老闆車,泊咗喺皇后街,啱啱有架地盤大貨車要經皇后街轉出干諾道西,因為唔夠位偷入去,而 老闆車 司機同乘客都唔知喺度,亦無聯絡方法,架大貨車塞咗喺德輔道西,塞車就係咁無厘頭發生.後來因為全民藐爆,司機同一件中年肥佬至由蓮香居走出嚟,最初兩條X樣都十分滋油,兩條友見我嬲到要拍片,至急急駛走,德輔道西交通回復正常.
我明白香港中西區泊位唔夠,有時都侷住泊街,只不過,司機應該知道要留番位俾大車駛入嚟,特別皇后街南北兩段都係有大車駛入,一係貨車,一係巴士, FY 608 喺一個衰位亂泊,兼且仲要無留聯絡方法,無人叫拖車拖走佢架車算佢執到.依家大家明唔明,點解 老闆車 特別乞人憎,甚至有人會日日做報警X,真係日日召喚黃腳鱲去抄牌,你泊得衰咪累街坊,無論其他車主,定係一般用公共交通工具嘅市民.
我嘅睇法係,應該喺關鍵轉彎位劃為雙黃線禁區,而雙黃線違泊嘅罰款,係一般禁區違泊嘅兩倍,如果繁忙時間導致交通擠塞或混亂,甚至係十倍罰款,呢個係維護基本公共道路秩序嘅問題.當然,政府我相信唔會做嘢,所以由依家開始,如果我見到呢類違泊事件,特別係 老闆車 阻礙交通,以及的士阻礙巴士站上落,一定影相,公布天下,政府唔處理交通秩序嘛,咁只有市民自己去理.果啲特別仆街,成日亮相嘅司機,直頭要起埋底,要佢地付出違泊嘅額外成本,否則真係我睇唔到喺政府唔做嘢嘅情況下,點解決呢啲仆街到無朋友嘅司機.
當然,我認為係需要更多停車位同停車場,香港有啲嘢,仍然必須用車嚟運.而喺的士仆街,鐵路overload情況下,唔揸車,你可以點?只不過特別無公德嘅司機,係必須處理就係.


text:
(體路專欄)南華籃球隊上星期於銀牌決賽,憑著隊長惠龍兒及羅意庭合轟50分下,成功擊倒永倫衛冕.但短暫歡呼過後,南華球員又要再次「歸位」,繼續為甲一聯賽再搏過.然而,搏命嘅除咗有香港嘅南華球員外,各位又記唔記得佢哋仲有一位正身處韓國,追尋緊職業籃球夢嘅香港球員呢?冇錯,佢係周健宏,人稱「肥宏」,正為10月嘅KBL選秀而努力.為咗讓讀者了解下「肥宏」嘅最新狀況,今次小記決定遠赴韓國,去探訪呢位追夢港男.
開始之前,小記就先交待下點解「肥宏」會喺韓國先.「肥宏」其實已經喺韓國讀書四年,佢上年更曾經參加過當地職業籃球聯賽KBL選拔,雖然當日做出「雙雙」,但可惜最後都未獲當地職業隊垂青.縱然充滿遺憾,不過正所謂「邊度跌低邊度起翻身」,「肥宏」決定再比一次機會自己,在韓國再留一年,為韓職夢再搏過.
好,出發!「肥宏」就讀嘅明知大學其實孕育過唔少super star,例如有前曼聯球星朴智星,女子組合Sistar嘅寶拉,仲有近期紅到發紫嘅韓星朴寶劍,都係明知學生.至於「肥宏」就讀嘅運動部位於京畿道龍仁市,離首爾市中心都有差不多一小時車程,所以「肥宏」亦一盡地主之誼,專程由宿舍坐巴士出江南請小記先食午餐,再一齊坐巴士翻學校.
話咁快,經過大約1小時車程,終於去到明知.其實原本想拍攝一下「肥宏」平時訓練有幾癲,但原來今日咁啱撞正明知要同一間高中打友誼賽,所以佢哋暫時都唔洗操.不過都好,小記可以趁機會觀摩下當地嘅籃球水平.
步入體育館一刻,其實已經睇到「嘩嘩聲」,因為區區一間大學嘅體育館就已經有兩個修頓室內場咁大.「肥宏」話呢個體育館係當年為奧運而興建,但比起首爾某些名牌大學已經唔算大.雖然舊就舊啲,但係設施就相當齊全,最特別係佢連觀眾席上面都有健身器材,唔怪知個個球員都練到咁大隻.
之後我跟「肥宏」入去場館內嘅會議室,原來每逢賽前或賽後教練都會於入面講解戰術.仲有唔講唔知,原來韓國人係相當重視輩分,所以球員對教練都會好恭敬,至於一年級生見到師兄除咗要鞠躬問好外,打掃,斟茶遞水呢啲都係基本嘢,肥宏話自己當年都熬過,但呢啲情況我諗喺香港都真係幾難見到.
友誼賽開始前,「肥宏」話先帶我去見下佢教練金南杞.之前都知韓國嘅籃球教練出曬名「嚴」,有時體罰呢家嘢就不在話下,「肥宏」更笑指曾經試過做錯事比教練一塊戰術板「兜巴車」,所以攪到小記當場都有啲擔心.話咁快教練就到咗,我即刻運用僅有嘅韓文知識先講句「阿你呀say喲」,未知金教練係咪見我遠道而來,所以都好有禮貌地同我打招呼,仲叫我隨便慢慢影㖭.
稍稍熱身後,友誼賽亦都開始.近年喺香港都冇咩機會見到「肥宏」打波,雖然只係一場friendly,但都睇得出「肥宏」搏曬老命,絕無hea打.至於技術上亦進步好多,尤其身體對抗性方面,完全睇到當年佢在香港時嘅分野.令人意外唔單止有肥宏嘅進步,仲有對方高中生隊嘅表現.可能大家會以為高中生同大學生冇得打,但如果咁諗就大錯特錯,因為原來韓國高中籃球真係好高水平!講嘅唔止進攻上,而係防守上!講真場波真係幾悶,但原因唔係佢哋打得差,相反係佢哋每一球都守得好好,基本上唔會見到「走甩人」嘅情況出現,雙方都難以起手下所以先攪到冇咩波入.「進攻贏觀眾,防守贏冠軍」,就係咁解.
見識完韓國高中籃球水平後,終於可以參觀下「肥宏」平時嘅生活地方.大學生活,仲要韓國,仲唔係多姿多彩?其實去之前小編都係咁諗,但現實與幻想,往往都係會有出入.頭先講咗,其實明知位於市郊,學校附近除左有幾間食肆外,就只得一間coffeshop,所以話五光十色嘅大學生活,只係適用於部分留學生.
至於呢個宿舍裏面只有運動部同學會住,雖然舊但勝在五臟俱全,飯堂,澡堂,休息室基本設施都有,另外仲有專嘅的物理治療師喺度,令運動員可以安心訓練.不過講到尾,唔洗諗呢度嘅學生會有咩娛樂,呢度個個只會為自己嘅運動職業夢進發,就好似肥宏話平時除咗練波讀書之外,就係練波讀書.艱辛過後,喺呢個宿舍到瞓教已經係佢最大娛樂.
今季KBL選秀將會在10月展開,「肥宏」就話今個暑假要專心備戰同養傷,所以都唔會翻香港幫南華坐陣,所以咁多位球迷幫南華打氣時,記得要繼續支持喺韓國嘅「肥宏」喇!
後記:
總結今次旅程,可以話大開眼界,當中有幾方面係令小記都覺得幾讚嘆.第一樣係韓國呢種尊師重道,同講求輩分關係.正所謂「一生為師,終生為師」,呢樣野確係值得香港嘅同學及球員們借鏡(當然唔包括體罰啦).第二樣係當地學生們對籃球嘅付出,為咗自己夢想,佢哋真係除咗練波,就係練波.好深刻當日友誼賽後,就係因為一球防守做得不好,大家晚飯都冇食,只係在球場內默默加操,見到咁嘅情況,小記即刻諗起學生時代練波嘅日子,而家先發覺原來當年自以為辛苦,其實只係他人嘅九牛一毛.
最後,亦都係最重要,就係「肥宏」嘅毅力.坦白說以佢實力,在香港籃壇並不愁立足之地,即使唔打籃球,25歲嘅黃金之齡於香港仲有好多事可做.但正因為「夢想」兩字,結果佢選擇一個人去韓國「受苦」,就算上年跌低過今年都堅持要再試一次,單係呢份毅力已值得小編致敬.
其實小編係有問過Coach Kim,究竟「肥宏」同KBL仲有幾遠,當時佢就話:「其實混血兒在KBL有點輸蝕,因為過往有太多失敗例子關於引入混血或是歐藉球員.至於『肥宏』嘅身體質素其實很好,但在評審眼中表現可能只有6分,因為佢籃板和防守未做到最好,我希望佢今年可慢慢進步,因現時很多球隊需要嘅,正是呢類實幹型球員.」
雖然如教練所講,混血兒或會有秉輸蝕,但係「肥宏」就講明唔會放棄,會於今季繼續鍛練好:「我要做一個大家非選不可嘅球員!」失敗?So What!努力啊,「肥宏」!
圖,文:蘇子傑(部分相片由受訪者提供)


text:
女人令男人討厭三大行為
網上資料圖片
作為球證,我都算係生活喺男人堆,都時不時聽到男人呻,呻工作,呻生活逼人,呻社會問題,其實呻吓好正常啫.因為大部男人要面對嘅問題,都唔係女人話咁易就明白,就算明,都唔會完全感受到嗰種壓力.不過聽得最多,都係呻老婆/女友好麻煩,佢哋堅係用「好麻煩」嚟形容.
要組織一個家庭,由結婚,買樓,生小朋友,唔同階段嘅壓力,女人同男人係非常唔同.事實上,真係眼見好多男性朋友自從組織家庭開始愈來愈殘,有部份更性情大變,而身邊嗰個繼續步步進逼,都幾恐怖.
睇見咁多巴打有寃無路訴,咁就公開分享一吓巴打講嘅女人令男人討厭三大行為,搵吓共鳴啦.世界上,好多男人同你一樣,比你更慘都有,所以唔好灰心呀.
CHECK手機
首先,最多男人呻第一位,被睇手機.好多女人都唔介意將手機內所有嘢同身邊另一半分享,因為佢哋都想自己男友/老公都咁樣對自己.但,男人即使有無秘密,佢都唔鍾意人檢查佢手機,會覺得不被尊重.本身同個女同事無咩嘢,傾咗兩句WhatsApp唔記得刪除,就好大鑊.我有次同個兄弟search facebook睇吓外國model,睇完佢即時要delete個history,我忍唔住問,model咋喎,咁都唔睇得咩?原來佢怕麻煩,女人見到唔尋常搜尋,會引起好多問題,好多對號入座嘅比較,想有覺好瞓,醒目仔會定期清手機history.因為神已阻止唔到班女想check你手機嘅欲望.
女人免死金句:你身無屎,怕咩我睇你手機啫!
錢,比完又比
錢嘅嘢呢,真係寫一萬字都寫唔完,有邊個巴打覺得身邊嗰個唔係「騙徒」嘅?拎起右手,舉高手指公,咁你真係好好彩,個讚係俾你女友/老婆.拍拖之後,洗嘅錢係正常幾倍,到開始儲錢結婚,又唔知點解男仔要儲多過女仔,唔係一人一半喎!大時大節之前係班巴打最勤力落球場做嘢搵外快,因為小姐話要食餐好,又係你俾錢.到咗機票有promotion時,問都唔問你有無假期,話機票平,book晒嘢局你上馬.係呀,女人好多都好醒,旅行嘅嘢,機票住宿book最平,俾咗細份,去到行街買嘢食好西時,「小財唔出,大財唔入」嘅道理,你係咪深深咁感受到呢?都話「讀萬卷書不如行萬里路」,有個女人活動教學一樣咁幫助你理解咁多經典道理,仲想點?有時錢都唔係大問題,好多女人安排嘢時,係唔會問吓身邊嗰個方唔方便請假,有假唔代表公司無嘢做,話請就一定請到咩?最後搞到喺公司又要請上司同事食飯,搵人執手尾,啊!即係最後都係洗咁多錢.
女人免死金句:唓!你話仲有大假嘅!點知你啫,又唔一早講!(其實佢無問)
終極討厭行為:網上平台公開鬧爆
依家人人都玩facebook或IG啦,耐唔耐一打開,就會見到有人寫男友/老公不是.而且會將成個事發過程用第一身感受(即受害者角度)演繹出來,完全係唔怕俾人拎來當笑話,因為佢覺得男友/老公好錯,令佢好受傷,要公開俾全世界可憐佢,好多女性朋友睇完一定企女士嗰邊,紛紛留言送上安慰,事主就會愈講愈多,因為有人認同佢嘛!
但,呢個時候,男友/老公們已經完全無面到想搵個地窿收埋自己,最慘係班兄弟睇到,唔會同情之餘仲會落井下石.以後出嚟同班兄弟玩,一定會舊事重提,非常無癮.我問過女性朋友點解咁做,寫咗出嚟個問題係咪解決到?其實好多都解決唔到,只不過覺得「佢唔做衰嘢,我無嘢寫到佢!」如果換返角色,男人寫女人,就會欠風度,我就暫時未見過男人會寫自己女友/老婆不是,相反女人見好多.
女人免死金句:邊個叫你衰先?我班姐妹留言都話你唔啱啦!
總結,男人做咩都係死,大家唔好笑人,無嘢出事都執身彩啦!單身者唔好覺得自己好慘,可能好多兄弟想好似你咁自由呀!
羅碧芝 Facebook Page
www.fb.com/gigilawpg
IG: gigilaw1113


text:
- 取得連結
- Google+
- 以電子郵件傳送
- 其他應用程式
水哥評測:用廣東語叫最新 macOS Sierra 的 Siri 幫手 提升工作效率 150 %
講到 Siri 各位 wire 民都應該唔會覺得陌生,自從 iPhone 4s 開始 Siri 就已經存在喺 iOS 之中,嚟到 macOS Sierra 終於都加入 Siri 呢個語音助手,而 macOS 版嘅 Siri 同 iOS 版又有冇咩唔同?現在就等辛尼同大家一齊試玩一吓,大家日後升級 macOS Sierra 之後就能夠即時活用.
不能如 iOS 使用喂 Siri
有用開 iOS 嘅用家,都知道現時除咗可以透過長按 Home 制之外,更可以透過「喂 Siri」叫 Siri 出嚟.至於 macOS 版就暫時仲未可以用語音叫 Siri 出嚟,如果想用 Siri 就要設定鍵盤嘅熱鍵組合,不過目前廣東話就仲係得女性 Siri 可以揀,各位女 wire 民想聽男版 Siri 就只能夠選擇「中華人民共和國(男性)」,順便可以練埋普通話.
示範影片 : (請耐心等候 loading..)
比 iOS 更多的指令可用
就算喺用咗好多年 iOS Device 嘅用家,隨時都未必有用過 Siri,因為唔少人都唔知道 Siri 可以做到啲咩,又或者唔知道應該點叫 Siri 幫手.macOS Sierra 版 Siri 除咗識得聽基本嘅指令之外,為咗針對 macOS 嘅需要,亦都加入咗一啲新功能,例如大家可以叫 Siri 幫手搵電腦入面嘅檔案,控制功能開關甚至喺控制 Apps 嘅動作.
回應快 搜尋 File 更方便
電腦主要用途都喺工作為主,唔以得 iPhone 或者 iPad 咁主要用 Apps,所用得越耐,儲存嘅檔案就會越多,要搵起上嚟都幾麻煩.有咗 Siri 之後,大家只要同 Siri 講「幫我搵 XX 嘅 YY 嘅檔案」(XX 為位置,YY 則是檔案名),咁 Siri 就會顯示所有包含該關鍵字嘅檔案,試過速度都真係相當之快,就算中英夾雜都唔會有問題.
按拍攝日子/地方找尋相片
好多時用電話影完嘅相都會 Save 落電腦,一來可以多個備份,二來就方便用軟件「執執」先再放上 Facebook 或者 ig,但如果張相已經影咗一段時間,又唔記得放咗去邊嘅話,只要同 Siri 講「我想睇 X 月 Y 日影嘅相」,咁 Siri 就會喺相簿入搵出果日影嘅相,如果搵唔到嘅話,Siri 就會嘗試喺網上搵到果日嘅相片,對於平日會影好多相嘅用家一定鐘意呢個功能,唔洗再慢慢喺資料夾入面搵.不過 Siri 有時會聽唔清楚,結果佢會幫你上網搵咗先,水哥都試咗兩次先至開到.
開資料夾一樣得
如果用 mac 作為主要嘅工作機,咁一定會開咗好多唔同嘅資料夾,隨住用得越耐,電腦入面嘅資料夾數量真係多到嚇死人.如果返工果時俾老細問到某個客嘅資料,要逐個逐資料夾去搵就浪費好多時間.而家只要同 Siri 講「顯示 XX 資料夾」,咁就會打開該資料料,過程大約 2 秒左右就完成,絕對比人手搜尋快很多.
聽歌睇片又得唔得?
電腦唔單止用嚟做嘢嘅,唔少人都會聽歌或者睇片,電腦入面更可能已經儲存幾百首歌好多套片,有咗 Siri 幫手想聽歌就簡單咁講「我想聽 XXX 嘅歌」又或者「想睇 XXX 影片」,Siri 搵到電腦入面合適嘅歌或者片就會自動播放,而且就算講中文名都一樣記得到.
開 Apps 唔洗打字
要應付各種唔同嘅工作需要,都必定會安裝唔同嘅 Apps,一時之間唔記得自己有無裝過嘅話,可以嘗試叫 Siri「幫我打開 XX」(XX 為 Apps 名),例如今次本來想睇 YouTube,就可以講「我想睇 YouTube」但搵唔到,咁 Siri 就會開 App Store 同埋自動列出所有同 YouTube 有關嘅 Apps,完全一隻字都唔洗打就可以 Download.
上網搵料快 10 倍
無論學生哥做功課定返工要搵料,都離唔開要問下 Google 大神,而家有咗 Siri 幫手,只要隨口講想搵啲咩佢都一樣幫到大家(想搵 XXX 嘅相),而且速度仲非常之快.不過大家就要注意,由於 Siri 用嘅搜尋引擎唔係 Google 而係用 Bing,所以搵出嚟嘅結果可能會同用 Google 有少少唔同.但大家只要同 Siri 講「用 Google 搵 XX」,咁 Siri 都好識做咁開個 Safari 再去 Google 度幫大家搵料.
語音操控電腦
控制電腦入面嘅功能好似「藍牙」或者「Wi-Fi」咁,只要對於 Siri 講「開藍牙」,「關 Wi-Fi」就得,之不過唔喺所有操控都得,就好似「熄機」,「清空垃圾桶」呢類較敏感嘅操控到最後都要用家手動進行.
• 不想錯過新科技 ? 請 Follow unwire.hk FB 專頁 http://facebook.com/unwirehk/
- 取得連結
- Google+
- 以電子郵件傳送
- 其他應用程式


text:
1L Bacardi Black Casa Fundada En Cuba Rum 37.5%vol
HK$1.11
0 喜歡
新品
1公升冧酒 只限港島線交收 謝絕思維異常人仕 為避免再碰上瘋子 價錢以外問題一律不回答 有認識的人自然懂得分辨 無需發問 這裡是售賣物品不是歷史教室 ☆買賣從來都係你情我願 買唔買係買家既自由 貨品如何定價係賣家既自由 每個人價值觀不一樣 覺得貴 覺得唔值咪唔好買 冇人迫得到你買架喎 唔好問完覺得貴就喺到發癲 痴線就行遠啲 ☆有以上聲明,只因近日有一位精神有問題既買家,自己主動pm問本人問題 本人只回答,該物品唔會係平,然後該位人仕,就開post又話我講到有幾貴,其實係咪真係有精神病? 有圖有真相,有對話紀錄既,如果係真事,就請post證據出黎比其他人睇,我係咪真係有開過一個實質的高價錢??? 發癲行遠啲啦,得個講字,你電話既紀錄我冇可能改到丫,又唔見你post出黎既? 定其實你被害妄想病發? 我影一件,就等於只有一件?你智商只有10歲以下嗎? 咁洗唔洗我住緊間屋既屋契都要貼上黎比你睇呀? 有冇用大腦思考? 影幾十支出黎=有好多?係咪要比個叻叻你? 得咁少都喺到show off,以為自己好型真心笑了 我就唔敢囉,我得幾百支,人地幾千支,過萬支個啲都未有該位人士咁囂張 之前我開個post,係同緊一位賣二手扭蛋Gundum既小朋友講,乜一支既價值唔係可以買到幾十隻全新既Gumdum扭蛋? 呢個買家真係痴線架,個post內容又唔係對佢講而,內文既來龍去脈又唔知就喺到吠,自己無啦啦pm我,又搞到好似係我唔知講左啲乜挑起左佢條神經搞到病發 我開post入面寫啲乜,係咪要向你申請?要同你交代呀? 開一個“非賣品”既post犯左你訂立既法例呀? 咁你又自己開一個只供欣賞既poat既?你個人既標準都幾特別架喎 其實個位買家係咪有不良嗜好?平時 hi 野 hi 得多搞到個人跳哂制?三九唔識七去做呢到既管理員呀? 😂post名仲特意打“22k”陶瓷酒辦,代表乜呢?好有錢?係既係好似啲未出過城既土豪囉 我真係未見過真正玩酒辦既人會咁寫出黎囉,“22k”跟本就唔係支酒辦既主要價值 笑完再笑.....真係堅搞笑 最弱智係,出個post係咁易睇下張相,已經睇到入面有2支hine,1支白鵝雅馬邑 個標題又淨係打camus一個牌子....唔通你...連牌子係咪未識分呀??? 真係好難唔令人覺得係喺網上偷人啲圖黎用囉 定智商低到連自己儲緊乜,擺左乜喺到都未清楚? 其實佢咁樣偷圖用,應該都唔知櫃入面邊支貴邊支平 串人之前,自己做好少少啲功課先啦,牌子都未識分喺到扮識 ☆☆其實如果唔係偷人啲相用,請問一下你知唔知道相片中櫃入面啲酒,一共大概幾錢先買得到? 你自己唔會唔知幾錢丫嘛?洗唔洗我講你知? 講咁多,又見佢講得出求其一支大概幾錢,咁啲說話既說服力就真係....! 佳釀?reseach?啲用詞網上copy返黎架?幾得意喎 如果用“佳釀”黎形容酒辦已經係智障到冇朋友 如果係形容大酒就可以,不過呢酒呢啲野唔係靠資料搜集就會識(可能某人覺得搜集下就識) 任何一種酒從來都要飲落肚先知好定唔好,咁簡單最基本既道理都未識(某人跟本就唔識響到扮識,又點會識得寫出黎呢) ☆該位人士絕對係門外漢+網絡文字殺手,淨係識寫&資料搜集 99.99%就係當時果個二手GD扭蛋個小朋友,睇佢post售賣既野就知個年齡層 打左支酒係邊個年代既代理商內行人一睇就知,係唔識既人先會再追問乜野年代,收藏左幾多年? 睇個問題就知個人跟本唔識干邑 資料搜集係幫助了解該產物歷史/如何品嘗才可以完全享受到該品的所有味道 世事真係無奇不有,我淨係聽過人品酒,又真係未聽過人睇下啲介紹睇完d資料就知道啲酒乜野味之類... 飲都未飲過,講條香蕉呀?你話你飲完識飛都得啦 我其實對酒既認識唔多,只係識一丁點皮毛,但都嚴重懷疑此人係咪真係識?咁既野都打得出黎,睇到咁樣打出黎,就知道佢連一條毛都唔識 唔好無料扮4條啦唔該 越係喺到扮識野拋書包 真正識既人睇到只會笑你傻仔 面係人地比,不過你自己都掉光哂 某人講到啲野咁cheap又唔見佢拎出黎賣既?點解只供觀賞既? 求其寫啲最基本知識/係人都知既野出黎,講左=冇講/同冇講冇分別既垃圾温馨提示,講黎真係唔知有乜意思囉 唔識既睇落好似好有道理,識既咪講句鬼唔知阿媽係女人咩 百佳惠康個啲“超抵價”,“至低價”係咪又真係最平? Come on plx 不要把消費者的智慧同閣下自身相比較好嗎? 此人中文水平差到一個點,“罕見”唔知點解可以理解成為“世間罕有”,其實有冇用個腦思考過? 如果真係世間罕有幾稀少珍寶,我相信已經放左上拍賣行,一件拍賣品至少都十萬八萬,而唔係擺喺到一千幾百就比你買得到囉下話? 扮正義&唔識又喺到扮識去温馨提示其他人之前,都諗一諗自己講既說話有冇經過大腦分析啦唔該,其實係咪腦部發育唔健全呀你?
面交
MTR HKU Station 香港大學站
限現金交收,謝絕毫子及千元紙幣!交收時敬請檢驗清楚貨品有沒有破損,交易完結雙方離開後,物品發生任何問題,本人恕不付責.


text:
由於近日關於BN(O) EU居留權嘅查詢大增,搞到小弟要翻查唔同歐洲國家嘅法律,甚至國籍法.
而歐洲國家,好多都有一啲如果你係佢地殖民地前子民,可以特快入籍嘅情況.例如父母係菲律賓華僑嘅BN(O),小弟一般叫佢地去西班牙住,因為西班牙一般俾菲律賓籍人士特快歸化入籍.印尼華僑嘅,如果父母出生喺荷屬東印度,就去荷蘭,因為都有類似條款.
但西班牙有一樣,好多歐洲國家無嘅嘢,但印尼都做過類近嘅嘢,就係為咗過往嘅歷史錯誤,可以拎番西班牙國籍.例如如果有人祖父母係因西班牙內戰緣故流亡海外,因而令自已喪失西班牙國籍,西班牙會俾番國籍你.而有祖先曾經參與過西班牙內戰,呢啲曾經捍衛過西班牙民主政制嘅海外英雄後代,全部可以喺無需放棄原有國籍下,成為西班牙人.
西班牙嘅做法,就同追俾印尼土著身份俾印尼出生嘅華人及後代嘅立法一樣(所以小弟喺2006年後,法律上屬於印尼土著),或者未必實質上幫到乜嘢,但至少實際上還歷史一個公道.
有啲歷史嘅責任,係事隔咁多年都要追,咁樣至可以防止悲劇重演.西班牙修改國籍法同時,附帶係要全國拆晒啲佛朗哥像,費時法西斯主義捲土重來.而東歐好多國家,都有類似清算共黨時期暴政嘅法律.小弟相信台灣,以至香港,日後都需要類似法律.
後話:西班牙仲有一條辣到無倫嘅反人類法律,就係反人類罪嘅司法管轄權包含世界每一處,法輪功係咁樣成功入稟法院告中國領導人.呢條法律嘅來源,係好多西班牙血統嘅人,喺南美果啲獨裁國家受迫害但正義無法伸張,所以有呢類法律出現.西班牙人用血嘅教訓,去提醒自己捍衛人權上嘅責任.所以歐陸國家講人權,反歧視,背後有深刻嘅歷史因由.


text:
「講座」
今日俾一位朋友邀請去一個關於社交媒體同數據分析嘅講座做講者,當然數據應用越嚟越廣泛,好多人都想知道點樣可以善用數據.其實今年開始大家都係度講緊數據整合,再唔係好似前幾年咁淨係分析單一嘅數據,而數據整合平台將會係大趨勢.如果再停留係網上同手機數據其實已經有啲落後.希望今晚之後有更多人會投放資源係數據整合嘅平台,亦都希望大家今晚唔係兩手空空而回!
「講者」
好耐都無出去講座,今晚係今年嘅第一次,事前只辦單位好緊張無人報名.事實係好多朋友都嚟撐場,真係萬二分感激!當然重點不是我,而係有個靚仔專程嚟香港講數據.今晚係一個好難得嘅機會,因為看我無見嘅朋友都有出席,同時都係第一次同老婆一齊出席呢啲活動.感覺有啲緊張,因為自從讀書同幾年前搞嘅論壇之後,好耐無同老婆一齊做嘢.希望冇失準啦!
「難得」
難得今晚有咁多朋友出席,當然要把握機會同朋友聚一聚,因為真係好耐無見過佢哋.不過做完講座之後就當然係立刻返屋企湊仔.而今晚真係第一次叫外母睇住郭大少一晚,等我同老婆有幾會一齊出席.如果唔係又係我自己一個,揼低個仔比老婆去做嘢.有時當然係希望老婆了解多啲我工作上面嘅嘢,所以今次亦係難得嘅機會.雖然未必可以同所有人傾偈,不過希望今年會多啲咁嘅機會啦!


text:
大概由六年前開始,我開始對學外語有好大興趣,慢慢就走上學外語嘅道路.經過幾年嘅經驗,我對學外語,尤其係學多種語言(Polyglottery)呢種學術,文化類型嘅興趣,又有咗一種新嘅理解.
一切都由我喺會考英文科失利開始.當時諗唔到有咩方法學英文,就憑一時衝動重新苦學英文語法,先發覺自己英文真係唔掂,連比較簡單嘅語法概念"過去完成式"(pluperfect)同"從句"(subordinate clause)都唔識,難怪聽唔好,讀唔好,寫唔好,更加講唔好,根本無香港高中生應有嘅英文水平.後來,我睇過兩個相當重要嘅網站,決定了我日後讀書甚至學術方面嘅興趣.一個係今日人所共和嘅,就是九年前創立嘅英文維基百科,我今日嘅英文閱讀能力,好大程度都係靠維基.另一個係How to learn any language,因為我喺個度見識過好多西方懂得多國語言嘅人(英文稱為"Polyglots"),又瀏覽過大量外國人有關學外語種種方法嘅評論,得益甚多.
你會問:學多國語言係唔係要靠一啲天資,一啲努力呢?如果每一種語言都要聽說讀寫一流先算流利(或者應該話熟練),而家我本人或者"兩文三語"尚算流利."無三不成幾",咁我或者可以做到好初級嘅Polyglot──"Triglot"(懂三種語言者).我幾年嚟偷住懶學嘢,我嘅經驗說明學外語,仲要係好多種,並唔需要好特別嘅天賦能力,而係需要以個人努力達到目標.
Polyglots同佢哋Polyglottery嘅道路,我相信古時已經有.有兩點要注意.一,我們要搞清楚"語言"同"外語"嘅定義.如果按而家籠統嘅講法,一啲中國人眼中嘅中文只係一種語言同埋好多種"方言",而唔係好多種方言,裡面其中一種被視為標準.又因為"中文"嘅意思喺呢種定義變得如此闊,加上各國語言差異,好可能中國人好辛苦咁學英文等一干外語,都只係當識"一種"中文加幾種外語.另一邊廂,例如西歐日耳曼語同羅曼語兩大語言群,有唔少唔單止甚為相似,甚至可以互相理解.咁一個西歐人同時識幾種如此類似(喺中國可能就會被視為一種)嘅語言,又會唔會被視為Polyglot,只因為呢幾種語言有政治邊界劃分,而唔係一國語言?二,語言嘅定義好明顯唔會只係一國一語言如此簡單.喺古代,全世界大致上都無好確切嘅國界,更加唔會有人口普查,義務教育,可以想像到唔少人平時溝通也會夾雜住好多完全分不清嘅"語言".當然我們平時可以話自己識廣東話,普通話,英文,但是我唔覺得語言需要好清楚嘅界線.即使係唔同類別,文化,歷史嘅語言,喺同一人口中,都很可能有相當多交錯.以上種種,都是我喺學習時候成日諗過嘅問題.
探討Polyglottery,除了可以了解一啲古今著名語言專家嘅生平事跡,對於平時學外語都好有用.我認為可以探討嘅話題有很多.點樣可以學一種語言,令我可以流利,可以同講同一種語言嘅人交流?我需要咩技巧呢?對待特別係外國嘅語言同文化應該抱咩態度?我日後想試寫一吓對一啲關於Polyglottery書籍嘅評論,仲有例如學習嘅技巧,以至個人體會等.


text:
香港政治,有一種對我嚟講,聽完想話「你悶唔悶啲」嘅陳腔濫調,就係董建華過往最鍾意鬧民主派去英美狂數中共,係 唱衰香港 . 唱衰香港 ,尋求外國勢力,全部都係陳腔濫調嚟.只不過,由於大中華膠嘅心魔,一直唔敢反擊.但對於我呢啲親英派,再用呢啲論調,我只會覺得董建華同中聯辦呢班人渣啲人工真易賺.
唱衰香港 呢種陳腔濫調嘅對象
唱衰香港 又好,外國勢力論又好,其實針對都係一班十分之中國小農嘅鄉愿,最鍾意講家醜不出外傳果啲.家醜有時係必須外傳,例如家庭暴力案件就係,否則你睇「房思琪事件」,點解台灣咁多教師可以咁無恥涉及性騷擾,甚至強姦,非禮呢啲案件而無人追訴,直至有人自殺死就有人處理,除咗因為台灣軍公教已經變咗一個腐敗集團外,中國式「家醜不出外傳」思想亦好有關係.所以乜嘢 唱衰香港 唔啱係要徹底批判.當家醜去到違法或違反國際標準地步,就必須外揚,做衰香港比 唱衰香港 衰一百倍,好似董建華呢啲做臭香港嘅仆街,係無資格出聲.
如果話引進外國勢力唔啱,對港獨派嚟講,任何香港共和國成立前嘅勢力,都係外國勢力,所以你班土共去北京打小報告,一樣係引進外國勢力,董建華有乜資格引進外國勢力?對親英派嚟講,英國係佢地嘅祖國,而美國係祖國嘅盟友,尋求祖國嘅協助,更加講唔上外國勢力.點解泛民主派唔敢駁斥呢啲 唱衰香港 引進外國勢力論調,因為泛民主派好多係認賊作父,有士多貢(斯德哥爾摩)候群症嘅大中華膠,所以就自己心虛,唔敢駁斥呢啲陳腔濫調.我個人就無呢啲負擔.
只不過,大中華膠有一位崇拜至極嘅偶像,佢叫孫逸仙醫生,雖然孫醫生好多作風都係必須嚴厲批判,但孫逸仙醫生確係勾結外國勢力嘅高手,為咗推翻大清帝國,乜都得,勾結日本帝國,連大家叫佢做「中山先生」,呢個都係一個日本名嚟,連香山縣都改埋個日本名,你話幾犀利至得.孫逸仙醫生勾結外國勢力果陣,其實佢同港獨派一樣咁思考清晰,大清滿洲佬,香港英國佬同日本都係殖民者,佢揀個lesser evil合作有乜錯,佢只不過要漢族獨立,呢個就係孫逸仙醫生.
董建華,同埋講 唱衰香港 論果啲仆街,我都係果句,祝你早日暴斃.


text:
好多人開頭玩唔係下下殺波殺落網度就係比對面殺到飛起,其中一個主要原因係摸唔準按鈕時機,咁呢度講少少慨念,殺波基本上係起跳後越遲出手越大力,Perfect Timing就會有破風效果出現,但係相對地越遲出手打落網既機會亦都越高.
呢度提供兩個辦法可以比大家試下:
1.角色準備出手前會講野,講完野之後就撳制就差唔多架啦
2.睇動作,當角色儲力到最滿果陣,成個人會有好短時間硬晒,又或者可以睇成係起跳到最高點騰空果陣,呢個時候一野殺落去就啱晒!
好啦!咁到防守果陣記緊三部曲!第一步按 O 接波,跟住就直接衝上去網前等電腦Set波比你殺.但係如果係電腦接波既話就要等個波到果陣撳正方制,再等佢殺波,呢啲係排球基本功,練熟就可以睇埋進階版!
進階技巧就要係殺波前走位,因為當你係邊個位起跳係會影響之後你殺波既方向.走位既目標得一個,就係攔網者既正面!當起跳後就要留意對面有無蹲下,如果佢蹲既話即係佢打算攔網!咁你就唔好撳 X 殺波要改為撳 O.如果佢無動作就唔好猶豫,殺爆佢啦!而殺波果陣亦都需要撳左邊蘑菇改變殺球方向,最理想就係殺對面兩個人中間空檔位會易拎分啲.
好啦,上面講咗咁多有個重點要記住,就係盡量自己接第一球!咁樣先可以做到波比自己殺.萬一接唔到第一球,咁你就要Set波比電腦殺,咁就記得記得要將個波Set去無人檔果邊,電腦就會走位去殺,而對面就會有高機率進入發呆狀態.


text:
雖然話係好嘢,不過邏輯上就好似講唔通囉.人人都知阿媽係女人,當然亦知阿爹係男人,咁「那媽」就冇可能「是爹」啦.話時話,「那媽是爹」又真係唔可以用中國人嘅邏輯嚟解釋喎,因為呢句係尼泊爾話「namaste」嘅譯音,係「你好」咁解.
復活節去咗尼泊爾行山,短短個零禮拜,呢句嘢都唔知講咗同聽咗幾多次.如果喺香港,真係十年加埋都唔會有咁多問候人同俾人問候嘅次數.
尼泊爾人相當友善,見到遊客有時都會主動打個招呼問候吓.呢樣嘢喺香港就唔可能發生嘞,如果喺猩肛大道同啲自由行講「你好」,人地一定會覺得你係黐線佬,再唔係就會以為你係拐子佬囉.
主動同遊客打招呼,相信香港人會覺得難以理解.不過更估佢唔到嘅都仲有,喺尼泊爾,互相問候得最多嘅竟然係遊客之間,尤其是喺山上.四月同十月係當地行山旺季,山上遊客多如過街老鼠.而且大部分山路都比較窄,有人上山又有人落山,好易會狹路相逢.當喺山上遇到對頭人,雖然三九唔識七,大家好多時都會用「那媽是爹」問候對方.呢樣肯定係尼泊爾獨有嘅旅遊文化,就算喺第啲地方都有咁嘅情況,遊客間互相問候都只係會講「蝦佬」,而唔係用「那媽是爹」.
事實上,以我幾十年嚟旅行所見,三九唔識七嘅遊客真係好少會互相問候.就算撞到同聲同氣嘅香港團都係咁話,打招呼就唔會嘞,爭位影相,爭位食飯搞到打交就有份.尤其是喺啲發達地區或者熱門旅遊地點,無論係當地人抑或遊客,都唔會俾到人友善嘅感覺.試想喺巴薩隆拿,如果有個陌生人無啦啦走埋嚟say hello,我實會覺得佢係有啲不軌意圖囉.反而喺啲比較偏遠落後嘅地方,遊客之間會表現得比較友善,有時都會互相打吓招呼.
其實唔使講到咁遠,就睇番我地生活緊嘅地方,人與人之間嘅關係都好疏離.好似我住緊嗰度,就算係同層鄰居,等嘅時候都係互相當透明,莫講話唔會打招呼,連眼神接觸都可免則免.都唔知點解,啲人硬係要去到啲山卡啦地方先會表現得比較友善.好似喺尼泊爾山區,嗰種感覺就相當唔錯.不過咁,去行幾日山就過癮啫,如過要喺嗰度長住就咪搞嘞.對於我嚟講,物質條件點都比風土人情緊要.市儈?我認架!
Syauli Bazar, Nepal
Banthanti, Nepal
Tikhedhunga, Nepal


text:
出發去俄羅斯之前我做咗好多關於俄羅斯嘅research,了解下旅遊景點同當地文化咁.除咗因為係我第一次踏足呢片土地,同埋對俄羅斯充滿好奇外,我亦係唔同渠道接收到(俄羅斯好危險好恐怖)呢個概念.所以某程度上我係抱住「唔想死」嘅態度去做咗好多資料搜集.究竟而家現居聖彼得堡嘅我對於當初幻想出嚟同真實嘅俄羅斯出入有幾多呢?網上嘅輿論又有幾多成係堅?就等我去分析下.
-
俄羅斯人好鍾意飲酒🍷?
冇錯,街上係有幾多Liquor Store同酒吧,不過其實澳洲,歐洲都有啦.
咁講到醉酒佬多唔多,我認為唔夠澳洲多.以前我係澳洲住,夜晚係CBD都遇到唔少醉酒佬周街大叫,破壞公物.相反俄羅斯又真係冇咁多.當然係我嘅個人意見同觀察,不過大家不妨參考吓啦.
-
俄羅斯好多小偷💸?
平時我會咩背囊,拎手袋或斜孭袋出街,不過有啲情況我出街會特別小心,例如去唱錢,去拎錢,或者去交啲重要文件,呢個時候我會出動腰包!我知,好老土呀嘛.如果你哋嚟俄羅斯旅遊又驚俾人偷嘢,其實都可以係香港買定個腰包.我個腰包係戶外體育用品舖頭買, 例如Overlander,Protrek 呢啲,我揀個款係超級貼身嘅,基本上個腰包比上身衫襟住,係完全唔覺眼,老土byebye.
至於個人經驗嚟睇,我或者我身邊嘅人都未遇過被人偷嘢,比我想像中好,可以話係好彩?計我話,就算你係嚟旅遊,都唔應該擺晒個遊客款出嚟,周街google map,睇地圖又問路.出發去每個景點前都計劃好,有個概念點去,搭咩車等等,咁可以減低機成為小偷目標嘅機會.
都係個句:度度都有小偷架啦,香港都有唔少.出得嚟行,小心保管好財物係基本.
-
俄羅斯好貪污腐敗👥?
呢個問題有啲難答,好多嘢都係相對嘅.咁你話而家嘅香港政府腐唔腐敗呀?哈哈.
我可以話,係俄羅斯用錢可以解決到好多問題,例如係行政上,如果你想你啲文件處理得快啲,您可以比少少著數人,佢開心時你又開心(嗱,我冇鼓勵你咁做).
之前同個俄羅斯朋友講開俄羅斯男仔係18到27歲之間要去服兵役嘅事.當兵唔係個個都想,不過除非你有醫生紙證明你唔適合當兵,否則都要去磨練下自己一年.兵役訓練你啲咩?唔知架,有人會批薯仔批咗成年,有人訓練咗幾星期就被送上戰場.不過有錢洗得鬼推磨,比啲錢買張醫生紙返嚟,咪可以免疫囉.
-
俄羅斯治安差,夜晚唔好出街🌃?
我又唔覺得呀.夜晚嘅俄羅斯好迷人,日落之後散步感覺好浪漫.
俄羅斯嘅大城市,夜晚都好熱鬧.好多舖頭都收好晏,24小時營業嘅超級市場好易搵,係聖彼得堡幾出名嘅商場Galeria都收夜晚十一點.平日夜晚十一二點係街都唔會覺得冷清,weekend到凌晨4,5點都仲有人係街度散步(唔係醉酒佬).我自己星期五,六,日晚一般都會出街,有時出到第二朝先返屋企.一直都無咩奇怪事情發生.
P.S.其實每個城市都有佢dodgy嘅地方,如果你嚟到聖彼得堡,我建議你唔好夜晚到Dumskaya,呢條酒吧夜店街罪案率較高,所以盡量避免啦.
今次講到呢度,如果大家對於俄羅斯旅遊或生活方面有疑問都可以同我聯絡㗎🦄


text:
尋晚發咗個夢,返影咗我細個內心嘅一種恐懼,恐懼做錯少少嘢而被萬人指責嘅感覺.呢種恐懼對我嘅影響雖然已經變得好細,但都仍然係一種好熟識嘅感覺.一種不知不覺間已經陪咗我幾十年嘅恐懼感.仲記得2014年嘅秋冬天,因為生活環境同各方面嘅極大轉變,呢種恐懼簡直係原形盡露.不過因為嗰時我嘅意識層面未夠高,所以跟本唔知自己發生緊乜事.只知生活上大大少少有任何問題,就算我理性上好清楚知道自己可以解決到,但內心仍然會驚到震,甚至係感覺到成個人好震咁,好想大叫,好想匿埋同好想喊,仲有一種好強嘅無助感.就係咁,唔駛好耐,個人就變得越黎越抑鬱.就算我用越方法去令自己正面啲同表現得開心啲,只要有少少嘅事發生,抑鬱嘅指數就即時回升.
直至到我開始接觸Personal Development (個人成長),睇咗一本關於Self-Esteem嘅書 (雖然Self-Esteem响字面解”自尊”,但佢其實包括自信,自我價值,自我重視等意思),先發現點解自己會有理性同感性之間咁矛盾嘅事發生.書裏面一開始就講到Self-Esteem分兩部分,第一部分係相信自己解決問題嘅能力,第二部分係相信自己值得被愛嘅信念.睇完呢兩點,突然間好似乜都清晰晒.原來係因為自己一方面有相信自我解決問題嘅能力,但另一方面內心又極度唔相信自己值得被愛.而一個人能夠健康咁度過人生中每一個逆境同難關,呢兩個元素都係非常重要.
Self-Esteem 唔完整嘅人唔只我一個,我地身邊絕大部分嘅人都應該係其中之一.好消息係,無論我地之前發生過乜事,對我地有過幾深嘅影響,我地都可以為自己嘅人生,為自己嘅將來,將宜家嘅自己變得更理想.想由唔完整嘅Self-Esteem變成比較完整,可以參考以下短文:
增強自己值得被愛嘅信念:一切由愛自己開始;
希望世上每一個人都能夠跟據自己所想咁去掌握自己嘅一生~~
參考書籍:The Six Pillars of Self-Esteem – Nathaniel Branden


text:
12
7
7
5-min walk from Exit B1, Tsim Sha Tsui / East Tsim Sha Tsui MTR Station continue reading
Telephone
56284277
Payment Method
外脆內軟既雞蛋仔係我要既口感,呢間雞蛋味濃,似返細個食開既味道.我唔太鍾意食加左鴨蛋既雞蛋仔.店員細心問我要脆D定軟D, 吹過風扇既係脆D,即整個D係軟D.l.今次放有好野食,重要唔使排隊. continue reading
RubyLam6251 Level1 2017-11-04
55 views
今日突然好想食夾餅,原本諗應該都係好似呢間既雞蛋仔咁外脆外軟....點知叫完個個餅,唔係用平時D鐵爐整既,阿姐走去鋪入面拎D好似一早整定既餅黎搽,軟淋淋咁,阿姐秒速搽左醬,轉雞蛋仔都唔得,好失望超唔鍾意食軟身既...都唔知點燒滅佢....我同阿姐講,吓,唔脆嘅...阿姐解釋個餅煙煙韌韌,咁先好食!我都係想食脆口野,最後都買多左底雞蛋仔返屋企食.點知,一咬落口,woo...個夾餅真係好好好好食!如同阿姐所講,煙煙韌韌,口感一流!而且都夠熱.本身我見到好多醬怕肥打算食一半算,點知停唔到口,好快就食哂!雖然好鍾意食脆野,不過下次我應該會食返夾餅,推薦! continue reading
放工等時間又周圍行下,見到有唔少人攞住個雞蛋仔食,心諗邊度既雞蛋仔咁多人食之際就俾我見到呢間可疑既豐記!果然個紙袋就係我見到的,$18一底不限味道(原味 香芋 朱古力等都一樣價),即刻試個香芋味先~本身以為會即整,點知原來已經整好左,本身有d失望,但其實都係熱辣辣的.雞蛋仔每粒都好飽滿,外層少脆,內裡軟綿,雖然無乜香芋味(可能原味都一樣),但幾香蛋味都好滿足!唯一美中不足的是 蛋與蛋之間太「足料」,所以唔容易逐粒摵開.$18一底雖唔便宜,但覺得好味過北X雞蛋仔了 continue reading
goldencooler Level3 2017-08-19
115 views
基本上經過經過十次都會有六次買佢地個雞蛋仔食,由樓梯子底食到而家有舖位,外脆內軟係基本貨式.好可惜,今日下午兩點經過,又叫左底原味啦,(經本上我只會食原味既啫),原味最重要係個醬好唔好食,靚唔靚.拎上手,暖既,都ok呀,但一食入口..第一粒,成粒都脆,外脆到入心,以為邊嗰啲係咁啫.再食...真係有啲問題,完全唔係食開既雞蛋仔,唔知佢加多左或者減少左啲咩,但外面係硬嗰隻脆,實既,餅乾咁.而入面..唔洗講,真係失望到頂點,以前好full又好軟熟,今次係over cook咁,但佢唔係燶既,而家啲醬用料唔靚,變左係十蚊底嗰啲貨式,但佢呢個收18蚊嫁ma,希望只係一時失手啦,否則又要搵過間好食既雞蛋仔都唔係易事. continue reading
davikevi Level3 2017-05-14
175 views
尖沙咀雞蛋仔 朱古力味 香脆又好味香港係街頭美食天堂老實講我平時最鍾意食嘅都係煎釀三寶,燒賣牛肉球,玩仔翅,同埋今日想特別介紹嘅雞蛋仔講你都唔信其實我為咗呢個雞蛋仔我特登由荃灣搭的士出嚟食唔係話荃灣冇雞蛋仔而係呢個雞蛋仔我覺得真係好有風味雖然佢個朱古力味唔係好朱古力味但係佢嘅顏色,同埋佢外表香脆嘅印象深深咁吸引到我今次真係食呢個雞蛋仔雖然唔使排隊但係我依然覺得呢個老闆充滿熱誠其實都有雞蛋仔食得太好味所以我都係食咗一半先記得影相 continue reading


text:
容許我係以「細路」既身份形容自己,雖然已經出身係職場游走左幾年,但係自己既爸爸媽媽眼中只係個細路,其實由細到大我都無直接咁問過佢地我應該點走將來既路,我只係估計佢地希望我有份穩定既文職工作慢慢做上去養活到自己,家用就視乎屋企經濟實際情況俾,但暫時好似未有好轉既跡像出現……
新人永遠唔明白點解做得耐既員工比起佢地更苦惱,明明有份穩定既工作同收入,照道理生活都已經上晒軌道,但係依然係苦瓜乾咁既口面?
Slash族係依靠唔同既技能去賺取收入,而家資訊和科技發達,自學番一招半式唔難,令我地可以較易掌握到基本技能去彈性咁番幾份兼職賺錢之餘,更拓寬到眼界.對於僱主黎講,佢地可以係需要人手時就外判工作出去,省時費力,又唔需要俾額外既福利,慳到唔少固定支出.
食回頭草,多多少少有心理關口要過.想唔到,回歸既第一日,一班舊同事非常歡迎佢呢位救星返黎!大部分同事其實好明白點解當初佢選擇走,佢地又何嘗唔想呢?就係無勇氣.所以有實力既,只要唔係工作上做到一榻糊塗而被踢走既話,返黎做,why not?而且仲係返黎升職,理由冠冕堂皇!
一句Thanks就想使死人,問唔係問題,但係問之前唔會Expect有啲問題係唔應該問?
為咗提升所謂士氣,上層決定要我地搞一個頒獎典禮去「表揚」一吓出眾嘅年輕嘅同事.大家立即面有難色保持沉默,心諗又嚟一次地獄式OT,真係怕怕.雖然只係初部建議,不過強調頒獎比年輕嘅同事唔驚會觸發年齡歧視咩?仲有啊,一班老Seafood一定會好不滿出嚟搞搞震,到時為咗安撫佢地唔通又刻意搞另一個頒獎典禮?大家滿頭問號之際,老細已經講到眉飛色舞
咩理由要走,大家心知肚明.係小薯未儲到大把年資之前,心入面依然認為前途最為重要.由於我係全team最低職位個位,所有苦力,跑腿既工作由我一手包辦,都唔緊要,起碼俾我知道有機會向上發展既話咁係覺得值得!不過答案係:唔係,由我入職初期,阿頭已經明示我係兩至三年既過客,講到咁白,自己都一早有定心理準備做完呢份約就要搵新工.
佢班好姊妹就形容佢為最「仙氣」既一位,平時好安靜唔係點出聲,經常好弱不禁風咁披著厚厚既披肩同埋帶口罩.跟得上面兩位多呢,又有樣學樣開大個dual_mon玩group_chat!好好彩,佢個男上司坐佢前面,起勢劈里啪啦既打字聲絕對呃得下人架,當上司一起身三家姐就立即醒水縮細番個畫面,然後繼續係主mon扮工,再好斯文地起身拎啲P file出黎揭兩揭睇一睇又收番埋.
我阿姐近年自己新開左條policy,就係嚴禁我地同team之間互相重疊放假日子,一日都唔准!唔批!皆因有次佢自己同我地teammate撞左連續四日假,仲要咁岩都係去外國出席朋友婚禮.照道理我同事比佢早申請假仲已經獲批,係咪以為好完美無位俾人入呢?Office邊有呢枝歌仔唱,呢啲moment梗係拎個職級出黎大石笮死蟹啦!
有啲人好心急既,一走人就立即send個email黎多謝所有見佢既boss,幫過手既hr云云,出盡花言巧語,甚至會講下頭先邊part答得唔係咁好,望多多見諒咁話.真係唔建議做呢啲多餘野,一來我地花時間睇你呢個email唔知覆唔覆好,二來呢啲說話係咪應該係interview完結之前就講呢?而家再講都唔會改變到結果,只會帶到煩擾既感覺俾人.
逢星期一,魔鬼教練一早坐定定喺Office,邊個烏眉瞌睡返到嚟佢都一定會大大聲打招呼.你唔應佢呢,佢就響你全朵話你無禮貌,目的都係想叫醒你.邊個咁把炮?當然係王親國戚.不過呢位哥仔就係唔想被人話佢呢個空降Training_manager靠父蔭先有一官半職做,所以佢決定要落力喚醒大家工作嘅心.
心理壓力大到逼迫個女同事行去投訴呢一步,傳到全部門都知.平時同佢合作開,都有兩句傾下.最初佢借啲意問下我邊度有相關嘅Policy參考,之後都抵唔住頸同我呻:「小熊,我唔知同唔同得你講啊,不過真係無辦法啦,遞得信我都預咗唔撈,有時唔係話做多少少唔得,係愈來愈老馮咩都叫我去跟,我就逗個雞碎咁多糧
話說有位工作近五年嘅女同事,對外一直好得人心,出咗名係好好小姐,而對自己老闆都算唔話得,幾乎隨時On_call,需要佢幫手時一定及時喺度撐住個場,如無意外嘅話一有空缺無走雞係由佢上架啦.點知人生就係有太多估你唔到嘅事,調咗一位唔憂做嘅肥哥哥嚟Under佢.呢位哥仔好識撈,經常貪完小便宜後拎啲戰利品返嚟哄老闆開心,平時又好落力照顧佢……
每年年頭時雄心壯志話要變得點好點好,到年尾結算時又完成到幾多成呢?結果又將自己想做嘅推去下一年再算.Office裡充斥住小薯,呢個年代多咗人志不在正職,或者咁講,份正職根本唔能夠令你安心去全情投入,公司一句Budget唔夠就唔續你約,又要重頭適應一份新工作.打工仔嘅特性就係咁,實際成果係公司擁有,而你就要諗點樣喺收緊人工時Benefit自己.好多性格較內斂嘅朋友仔﹙包括我﹚都有要同老闆同事交際嘅苦惱,唔識引起話題又怕講錯野被人笑,變咗好多時只係陪笑附和下.唔想存在感愈來愈低嘅話,首先要主動「露面」,咪下下返到Office就迅速將自己收埋喺位度,然後低頭食麵包,低頭處理文件,低頭發呆等收工.
有人擔保過公司一定會跟著你諗嘅故事線去發展劇情嗎?呢個年代好少呢支歌仔唱架啦,你一直等升,老闆無任何動作,咁都唔出去搵,只係你無勇氣而搵藉口.如果被佢發現你咁「好使好用」仲唔有風駛盡,變得貪得無厭?首先將你嘅Workload愈加愈多試你底線,要你做埋隔離Team阿A阿B阿C嘅工作.表面上話比你學多啲,實情就係誘導你產生一個願景以為Take up得更多責任就肯肯定升職在望啦!
你慢慢就會發覺,其實一個二個都係好介意公司嘅人點睇自己,要扮得自然係好考功夫.每日有咁多時間喺Office,要忍足全日保持微笑和禮儀,你堅持到一個星期,都頂唔到一個月啦!特別係女士每月嗰幾日,生理和心理真係需要特別照顧,皮膚可能變差咗,性情突然容易變得暴躁.如果可以有一個小小嘅私人時間去調整一下自己,唱首歌做陣GYM咩都好,總之有個位可以發下癲發洩下,先可以似番個人架嘛!可惜呢啲機會不是我的.Office_hour唔喺位做野,老闆實嘈嘈閉話電話無人聽點算?E貓遲咗覆邊個負責?作死麼?所以,匿喺洗手間頹一陣,又要表現到若無其事喺狹窄嘅座位度默默做!


text:
安條克一世 (科馬基尼)
安條克一世(希臘語:o Avtίoxoς Θeός Aίkaιoς Eπιφavής Φιλopwuaίoς Φιλέλλnv, 約前86年—前38年),係科馬基尼王國(位於現今土耳其東南部)最出名嘅一個國王(前70年-前38年在位).
家庭同世系[編輯]
就目前所知,安條克一世係科馬基尼王國米特里達梯一世同勞廸絲七世(Laodice VII)唯一嘅兒子,因此佢同時擁有帕提亞同希臘血統.佢父親米特里達梯係前國王薩姆斯二世個仔.根據內姆魯特達格陵墓嘅銘文碎片,考古學家發現米特里達梯嘅祖先就係波斯國王大流士一世嘅子孫.
安條克嘅母親勞迪絲係來自塞琉西帝國嘅一個敘利亞嘅希臘裔公主.勞廸絲嘅父親係敍利亞希臘國王安條克八世,母親特里菲娜(Tryphaena)係希臘托勒密王朝公主及後來嘅敘利亞王后.安條克因此係第一個希臘敍利亞國王塞琉古一世同埃及第一位希臘法老王托勒密一世嘅後裔.佢呢兩位祖先都係古希臘國王馬其頓嘅亞歷山大帝嘅將領.安條克嘅父母其實係兩王國和平結盟下所締成嘅婚姻,佢父親亦因此深受希臘文化薰陶.前70年米特里達梯死後,安條克繼位成為科馬基尼國王.
同羅馬人嘅關係[編輯]
當羅馬共和國以外交手腕吞併安那托利亞領土嘅時候,安條克仍然能夠保持科馬基尼獨立.安條克第一次出現喺古文獻係當羅馬將軍Lucullus喺前69年進軍大亞美尼亞國王提格蘭大帝嘅時候.
當龐培將軍喺前64年成功入侵敘利亞嗰陣,安條克同龐培講和,重同龐培結成聯盟.前51年當西塞羅(Quintus Tullius Cicero)做奇里乞亞總督時,安條克提供畀西塞羅有關帕提亞人動向的情報.喺凱撒同龐培打內戰嗰陣時,安條克提供軍隊畀龐培.
前38年,羅馬安東尼嘅將領巴蘇(Publius Ventidius Bassus)喺征服帕提亞之後,想向安條克宣戰,因為佢兩個都貪科馬基尼的寶藏和財富.正當兩人要宣報圍攻科馬基尼同佢個首都撒摩撒他(Samosata)之時,安條克又同佢兩個講和.
內姆魯特達格[編輯]
安條克最出名係佢喺內姆魯特達格(意即內姆魯特山)嘅宗教聖殿.佢做國王嘅時候,為自己創立咗王室膜拜儀式作為佢死後嘅禮拜.佢受到激發同希臘式嘅瑣羅亞斯德教創立自己嘅膜拜儀式.佢留下大量希臘銘文,揭示咗好多佢宗教上嘅觀點同埋解釋佢點解咁做.佢喺其中一篇銘文中講,佢將陵墓豎立喺又高又神聖嘅地方,因為佢要遠離凡人而且應該接近天上眾神,而且同天神平排.佢要佢條屍永遠世保存.佢崇拜嘅神融合咗希臘同波斯嘅神祗,有些神祗係人格化咗嘅太陽,月亮同行星.神像受波斯同希臘影響,衣服,頭飾同龐大外形係受咗波斯影響,而塑像就受咗希臘影響,神祗具有希臘特色同風格.
安條克佢實行一種現今失傳嘅占星學,奠下曆法改革嘅基礎.佢將以月球運行為基礎嘅「科馬基尼年」連結到古埃及曆法中嘅「天狗周期」(Sothic Cycle).可見安條克即使唔係「漢密斯神智學」(Hermeticism)嘅始創人亦都係一個專家.
安條克式嘅漢密斯神智學長埋地下,佢個墓穴用宗教慶典活動嘅格局建築.安條克每個月都有兩個慶典:每月八號慶祝佢生日同每月十六號慶祝佢嘅加冕.他會撥出經費贊助這些活動.
佢嘅祭師們着住傳統嘅波斯袍,同埋用金冠裝飾肖像作為對祖先嘅崇拜.班祭師會喺祭壇上放置香,香草同祭品.當有卓越嘅人物逝世嗰陣,所有市民同駐守嘅軍人都會被邀参加表揚佢嘅宴會.喺筵席上唔可以悲傷,祭師立令要啲人盡情吃喝,享受.喺喱一日歡慶中啲人可以喝酒,席上亦有酒水供應.安條克首創喺宴會中由女樂師演奏.喺1883年被德國考古學家發現之前,安條克嘅陵墓一直被人遺忘咗幾個世紀咁耐.
根據所發現嘅銘文,安條克似乎係一個寬宏大量嘅人.喺王國另一城市Arsameia發現皇宮嘅遺跡,該皇宮叫做Eski Vale或者舊城堡.喺Arsameia,安條克遺留下大批記載住佢嘅治理大綱同如何優化該城市嘅希臘銘文.
仔女[編輯]
安條克嘅老婆唔知係邊個,不過佢有三個仔女.一個仔米特里達梯二世喺前38年安條克死後繼承王位;另一個仔安條克二世喺前29年被羅馬皇帝奧古斯都下令處死;有個女(唔知乜名)嫁咗畀帕提亞國王奧羅德二世.


text:
創科局 作為成立宗旨推廣科技創新嘅部門,梁振英當初爭取成立果陣,講到呢個部門幾撚偉大,點知為咗Uber問題,同李兆富開拖,第一次有部門親自同李兆富打筆戰,就一嘢現形.
創科局 無牙力咪收檔
如果話我係科技人,有啲自以為好醒嘅IT人唔認同,我係一個巴膠,應該都好多人認同,喺交通問題上,我應該熟書過 創科局 呢班粉皮,運房局啲人,都知我本身都知乜叫公共運輸政策.
點解依家香港無隨人口增長增發的士牌,點解依家政府要打擊Uber,甚至連專線小巴都要打擊埋,因為要維護譚惠珠為首嘅霸權,楊偉雄出嚟講乜撚嘢啫,叫譚惠珠條八婆交代佢由英治年代至今喺的士問題上cap咗幾多水先喇.點解依家唔可以有Uber,你估真係打擊的士司機生計,如果係維護的士司機生計,唔係打擊Uber,係打擊的士炒風,無限量發出的士牌,或者改行的士司機揸者有其牌政策,的士營運執照,必須係跟有的士駕駛執照嘅人,唔係跟啲公司,更加唔係跟譚惠珠呢條八婆.
Uber其實一啲問題都無,因為喺北美生活過都知,Uber嘅理念根本嚟自Carpool,喺北美,繁忙時間要揸上繁忙嘅highway,你私家車一定要坐滿人,Uber係為咗確保符合呢個規定而出現,AA制出油錢係梗嘅,呢個係根本好環保嘅科技,如果 創科局 咁都要講兩句,咁不如叫埋大嘥鬼講兩句,依家唔俾Uber嘅做法,係唔係打擊一啲可以用喺減低碳排放嘅科技上面.大家要記住,喺Uber有Tesla車,但依家啲的士,喺皇冠霸權影響下,仍然大部分係石油氣的士嚟,仆你個街,乜石油氣好撚環保同安全咩,啲石油氣嘅排放表現隨時仲差過Euro6柴油車,更加唔好講Tesla.有幾多的士行緊Hybrid喇,撚樣.
我最後用黃貫中《新秩序》嘅歌詞,總結 創科局 果班撚樣
喂!喂!喂! 又話你擔當到底
你條腰骨係咪有問題
想嚇鬼 定還是根本無計
照樣執位 一批跟一批
洗!洗!洗! 全人類通通受洗
大大方方 我哋無問題
清一色 定還是根本無色
國皇新衣 著得真高貴
創科局 無辦法打倒譚惠珠同佢嘅仆街霸權,腰骨全無,根本無計,個部門仲存在做乜,執咗佢吧.


text:
就算經歷過戀愛嘅多次失敗,好多女仔都仲係諗唔明原因喺邊度,其實問題好可能係係佢哋由一開始就揀錯對象!有時候我哋都只係睇到希望伴侶擁有嘅條件,而忽略自己真正需要嘅特質,到頭來其實佢哋根本就唔適合自己,更加唔好講一齊建構未來.
揀好老公嘅條件未必關錢財權勢,或買咗樓未同有無揸靚車事,到底造就另一半成為好老公嘅10項條件係咩呢?
1.佢識得欣賞你嘅優點,同時接受你嘅缺點
無人係完美嘅,我哋唔需要刻意隱藏真正嘅自己去成為另一半嘅「理想對象」.當你揾到一個人係令你好舒服自在地表現自己,想做乜就做乜,咁樣你就會同另一半感到前所未有咁靠近同親密.
2. 當你需要佢嘅時候,佢一定會出現同陪喺你身邊
一個男人如果喺你需要嘅時候,無論發生乜事,就算佢原本唔得閒或者唔方便都好,佢都願意出現,陪喺你身邊支持你,咁就係適合陪你走一世嘅路,經歷高低跌蕩嘅好老公人選.
3. 做大大小小嘅決定時都考慮到你嘅感受
一段關係真正需要嘅係扶持同行,唔係邊個比邊個凌駕.一個男人如果想同你一齊建立未來嘅家,就會尊重同重視你嘅意見,唔會當自己係世界嘅中心,只係容納你喺佢嘅美好世界入面.
4. 願意為咗你改進自己嘅缺點
好男人遇到問題,或者係當自己嘅性格,缺點令另一半唔舒服或有不滿嘅時候,佢哋都願意正視同改進,唔會只係同你講佢係咁就咁,要你勉強接受,你唔接受嘅話仲反而怪返你轉頭.
5. 擁有共同嘅信念與價值觀
如果你有諗過同男朋友結婚,就要問吓自己你哋係咪有著一樣嘅信念同價值觀.就算喺信仰,生活習慣,生唔生小朋友等問題上嘅睇法唔係全部一致,你都要確定你哋係會互相尊重對方,願意一齊為未來努力,搵個兩個人都覺得舒服嘅解決方法.
6. 佢將你視作生命嘅另一半
兩個人喺埋一齊,對方如果會將你視作係佢對等嘅另一半,認定你係佢最好嘅伴侶,能夠陪佢一齊成長,畀佢意見,撫平佢嘅情緒.佢會尊重同欣賞你嘅一切,包括你嘅睇法,目標,價值觀,工作等等.
7. 佢願意努力經營呢段關係
當遇到問題時,佢會設法諗辦法去解決,想更加努力令自己成為更好嘅伴侶.
但要留意嘅係,每人對「努力」嘅定義同睇法都唔同,或者佢覺得投入更多時間喺工作上可以畀你更好嘅生活,但你就希望佢可以陪你多啲,呢個時候最重要嘅就係好好了解雙方嘅諗法.
8. 你哋能夠好好溝通
當你揾到真正適合你嘅人,你就唔會驚講到某啲敏感話題會破壞你哋之間嘅關係,因為你知道對方會尊重同重視你講嘅野.
每段關係都一定會遇到難關,爭吵,或者其中一個令對方傷心難過,但只要好好溝通,講出自己嘅諗法,加深雙方嘅了解,你哋嘅關係就會昇華.
9. 佢係可以信賴嘅人
同佢相處你會覺得好放心,好有安全感,你唔會怕坦白講出自己嘅諗法,亦相信對方唔會做出對唔住自己嘅事,或者突如其來地離開自己.佢唔會令你無時無刻都糾纏喺懷疑同不安之中,因為你深深知道佢有幾重視你,絕對唔會想傷害你.
10. 佢願意同你結婚
最後,就算對方做齊上面9點都好,要成為一個完美好老公,最重要嘅當然係肯娶你啦!如果你需要嘅係一生嘅承諾,好希望建立一個家庭,但佢本身唔打算結婚,或總係話未準備好同你踏入人生另一個階段嘅話,你就要好好考慮到底繼續定係中止呢段關係喇.
(圖片來源:tumblr,zbctv)


text:
喺中環海傍嘅 摩天輪 突然停運,政府唔同原本營運良好嘅瑞士公司Swiss AEX續約,反而殺出一個背景奇怪嘅The Entertainment Corporation Limited,喺讀者要求下,我展開調查,發現呢件事根本係一團黑幕.政府批成個 摩天輪 俾間背景完全一堆雲嘅公司,簡直係黐線.
摩天輪 新營辦者真正老闆係邊位?
查冊好多機構都識,但查冊點分析係另一回事,香港01借查冊結果,去引證新營辦者有經驗,無問題,呢個做法係十分之有問題,甚至係根本係玩spinning,有兩件事,同一份查冊結果,我睇到係有問題.
先講公司註冊地址:5/F, Hollywood Commercial House, 3-5 Old Bailey Street, Central, Hong Kong
呢個地址,係ArtcentralHongKong同一個地址
但係 The Entertainment Corporation Limited嘅股東構成,同ArtcentralHongKOng一啲關係都無,咁點解一間好可能要借人地office嘅公司,邊度爆出嚟嘅錢去接手 摩天輪 ?港府啲友仔,完全無解答過公眾嘅疑問,更加唔好講原有 摩天輪 嘅物主Swiss AEX,所以瑞士佬唔信新營運者係十分之合理.
跟住,講Michael Edward Sean Denmark呢條友,亦即成間公司唯一股東,呢條友香港01側重佢有乜經驗,但我睇到係另一樣嘢,佢個大名,曾經喺Offshoreleak出現過,點解香港01班友連check吓offshoreleak,或巴拿馬文件呢啲基本檔案庫嘅功夫都懶,咁點做調查報導?
成間公司嘅公司秘書Frederick William Goforth都唔係食齋,同樣喺Offshoreleak發現,佢同Michael Edward Sean Denmark共同喺另一間英屬處女島公司World Matters Group Limited係股東.
我真心想知道,呢班大帝後面真金主係乜水,同埋政府點解可以即批一間空殻公司接手 摩天輪 項目,件事真係咁簡單?


text:
呢次財爺派錢,當然背後有唔少膠事等住嚟.但財爺有一點我係同意,就係只有香港永久居民,至可以收到果六千蚊.
新移民己經好多福利,但泛民班左膠有樣嘢嚴重唔知係,政府派錢俾永久居民,係同時俾番福利「香港公民」,即係有投票權,並選擇以香港為家嘅人.新移民並非一個「公民」,點解要派錢俾佢地?
查實真係合理嘅做法,係永久居民唔夠,仲要係近果三年通常居於香港嘅永久居民,至可以獲呢筆錢,一如英國嘅學費,你係英國公民都好,如果最近三年無住喺英國本土,除非出示繳稅證明,否則都要俾海外生學費.呢個限制,今天香港大專學費資助都跟呢個邏輯.只不過近年唔少永久居民回流香港,總之因乜原因都好,佢地返嚟就俾錢佢地喇,費時煩.而「香港公民」在其他地方出世女子女,既然係香港公民,只要成年都幫佢地.(我對新移民,同永久居民在內地所生子女有兩種不同態度,後者都係香港人)
泛民因為佢地嘅大中國情結,己經喺四川地震撥款無做好把關工作,高鐵唔係我地班友迫,我諗民主派隨時放咗水.香港講到尾,少咗個類似英國保守黨嘅政黨,一本堅守香港本位嘅右派政黨.可惜香港無右派,唔係左派論述嘅泛民,就係做咗共產黨走狗嘅資本家政黨,認真無眼睇.
後話:仲有一個概念,連林忌頭先都搞錯三粒星=永久居民,事實唔係咁.
永久居民都可以無三粒星,如果你喺香港仲喺英國管治期間,有權申領回港證,就可以有三粒星,回港證係港英俾華裔人士,以及無法拎到BDTC以外其他國家護照嘅國際人球進出中港,港澳嘅文件.所以有三粒星九成都係華裔,如果你見一個印度人,或者印尼人揸三粒星都正常,因為佢地除咗CI或者BN(O),乜證件都無.


text:
Swing互拍馬屁?
一隊組合,大家如果意見不合,就會好易產生磨擦.由以前o既Snowman,到而家o既Swing,郭偉亮(Eric)同陳哲廬(Jerald)合作o左差唔多兩年時間.雖然佢兩個係由中間人介紹而撮合,但大家一拍即合,音樂上唔止夾,私底下亦好o岩傾,大家全無介蒂,二人對對方有讚冇彈.
互讚作歌好掂
Swing話明係唱作組合,咁不如睇下佢o地點睇對方作o既歌先,「我同Jerald o既歌路唔同,所以o係音樂上就俾到好多唔同o既衝擊大家,對我o地o既音樂有好大幫助,因為如果兩個人style太似,又冇乜驚喜,而我作o既歌比較大路少少...」當Eric講講下之際,Jerald就插咀大讚Eric:「其實有Eric o係度,我1o地Swing先至生存到,因為香港而家比較流行商業少少o既歌曲,而Eric所作o既歌好易得到別人認同....」之後Eric又說:「不過我覺得Swing最特別之處,就係因為有Jerald o係度,因為佢o既音樂比較黑人少少,好特別,令到Swing o既歌曲有別於其他作品.」Eric同Jerald駛唔駛咁謙呀!
雖然而家香港樂壇多o左唔少唱作歌手,但係有幾多人可以唔駛理會商業元素,做到自己真係想做的音樂?Jerald有感而發:「其實我開頭確實唔係咁鍾意商業歌曲,仲幾討厭o添!因為如果乜o野歌都要大路,咁我同Eric做組合o黎做咩呢?而定擺兩個人一齊,都係想俾其他人一種新鮮感.我編出o黎o既歌,係會比較大膽少少,所以我成日都俾人話:『冇o野o架!有Eric o係度呀嘛!』當我知道有一個市場接受到o既作曲家Eric o係度,就會令到我放膽去嘗試去作曲.」
聽完Jerald講,Eric就話:「Jerald講得冇錯,有Swing o既原因,係因為自己寫歌,自己唱返,咁先會俾人一種新鮮感,我o地一定唔會叫其他人作曲俾我o地,咁樣我o地就冇o左自己o既風格.同埋有時自己作o左o既歌,其他歌手會未必唱到o個種感覺,而且Jerald唱歌好有黑人影子,可以match返我o地歌曲o既style.」
Next


text:
路訊通 據聞喺六月停播,雖然 路訊通 對停播一事不予置評,只不過,因九巴啲新車都無 路訊通 嘅熒幕,大家都知呢項被認為擾民嘅服務,玩完係遲早問題,同埋擺電腦嘅空間,租俾PCCW提供Wifi服務可能仲受公眾歡迎同接納.
如果比較過日本JR喺列車車廂電視嘅做法,其實 路訊通 失敗係預咗,甚至喺車上播廣告果啲所謂廣播服務,會一間接一間咁摺,直至啲友仔知道佢地嘅模式係錯到離晒譜為止.
路訊通 唔知時代改變
路訊通 最初推出果陣係吸引,因為香港巴士經常客滿,根本好難睇報紙,而 路訊通 喺智能手機未普及嘅年代,提供到一定娛樂同資訊,呢個係點解呢項擾民服務,喺推出初期並非完全無吸引力嘅原因.佢初推出果陣,係有佢存在嘅合理性.
只不過有智能手機之後,講真,如果我要睇資訊同廣告,駛鬼睇你 路訊通 果啲製作質素嘅節目咩,點解我唔睇自己嘅手機,相反,喺香港人工時越嚟越長嘅情況下,有部分需要喺巴士瞓覺嘅人,認為 路訊通 極其擾民,因此廣告效力就一路係咁跌,最後廣告客戶發現咁唔對路,寧願將廣告預算撥入Google同facebook,當出現呢個時候果陣, 路訊通 除咗等執,仲有乜好做.
喺日本,車廂電視係仲有市場,但日本JR嘅車廂電視,一般係靜音,而且係伴隨住報站系統一齊,好多人喺火車要睇下站係乜站,邊一邊門口會開,有乜線可以轉車,邊個站出現人身事故呢啲資訊果陣,一併睇埋廣告,而且呢啲廣告,唔少係伴隨住一啲趣味冷知識,任天堂喺JR東日本搞果堆就好成功.如果九巴,新巴,城巴要搞車廂熒幕廣告,一定係同佢地現有嘅報站熒幕整合做,而且係靜音至會有人睇嘅,喺呢個時候,亦只能由巴士公司自己經營, 路訊通 根本無用武之地,除非 路訊通 轉型為一間提供交通資訊服務公司,類似trip planner之類,但依家運吉署啲資料根本唔開放,得九巴自己嘅data有鬼用咩,結果路訊通仍然要面對玩完嘅命運,因為香港嘅大環境,根本係無轉型嘅空間俾 路訊通 .一間做臭咗朵嘅過時公司,係時候結束歷史任務.


text:
隨住時代進步,好多日本AV女優嘅技術亦日漸提高,以十年前仲未普及嘅潮吹為例,依家唔少女優已經深諳此道,而且仲顯示出龐大出水量,好似著名嘅紅音螢以及大塚咲咁,更加可以爆發出擎天水柱,至於新人瀨名一花嘅散射式潮吹亦唔輸蝕噃.
日本AV界有唔少名廠都相當值得留意,好似S1咁新人又多又索,舊人亦技術高超,而同一集團嘅MAX-A亦不容忽視.先講佢嘅舊人,單係一個小倉奈奈就已經夠晒煞食,因為佢擁有童顏巨乳,素有蒼井空二世之稱,同一時間其連環潮吹絕技更令人嘖嘖稱奇.不過,其潮吹一姐嘅地位好有可能被後輩代替,而擁有如此能力嘅女優就係瀨名一花.今年20歲嘅一花樣子清純嫩口,誘發出少女嘅可愛同陽光氣質.身材方面,一花雖然上圍瘦削,唔能夠滿足普遍巨乳迷,但係勝在夠薄身,水蛇腰加上圓潤玉臀足以彌補不足.另一方面,最值得一讚嘅係阿妹佢嘅肌膚又薄又鮮嫩,亦正因為夠薄皮,所以MAX-A就以「透明感No.1」嚟形容佢.
見到一花個樣咁純品,而且皮膚白滑得有一種神聖不可侵犯嘅感覺,但係其實阿妹骨子裏絕對唔單純.MAX-A呢間廠一直都以發掘美少女為己任,不過由於此類型女優太多,為令出品更加多元化,所以就特別將一花打造成為淫邪小惡魔.阿妹佢經過廠方調教之後,演床上戲多作主動,其如狼似虎,欲一舉將男優快速引爆嘅動態相當有威勢,外表同演出之間嘅正邪反差,令場面更具刺激感.不過,男優面對佢都唔係冇辦法,皆因一花體質超級敏感,要害經指技一挑一撥,就令佢呻吟大作,再加多兩錢肉緊,一花更加會爆發連連潮吹,噴出一批又一批嘅水珠來,直情好似開着浴室個花灑一樣.更令人蔚為奇觀嘅係,水珠連綿不絕,真係睇見都驚阿妹佢脫水.
年齡:20歲
身高:5呎3吋
三圍:32-22-31
推介作品:《Splash!川流不息的潮吹》
推介場口:本作分為四大段落,每個段落當中,瀨名一花都會盡展自己鮮嫩又具透明感嘅胴體,最重要係每場都會表演其高超潮吹絕技,大家一定會覺得滋潤無比.
撰文:賢


text:
「官威」
一件行李就已經可以睇到乜嘢叫做官威!但係區區一個香港特首真係以為自己大晒,其實到最後都只係中國咁多個省市入面嘅一個非常渺小嘅行政長官.佢真係憑乜嘢覺得自己可以目無法紀,想點就點!要人哋叫你做特首都要人哋心入面服至得㗎!就算人哋唔叫你做特首,講真香港有邊條法例列明見到你一定要叫你特首先?梁生,唔該你唔好以為真係一人之下萬人之上啦!
「行李」
今次漏行李事件可以正明出嚟幫梁特首講嘢嘅人都係無常識嘅人.如果大家漏咗行李通常有幾樣野可以做,第一就係重新入境然後再出境,第二就係搵地勤幫手睇下可以點樣處理,第三就係搵屋企人或者朋友去認領同保管.我真係無聽過可以搵地勤人員去幫手囉件行李去安檢再交俾行李嘅主人.如果係咁啲恐怖份子咪好容易有機可乘?最好笑嘅係,今次所有出嚟解畫嗰班人竟然係話「條法例有問題」,「呢個係正常處理手法」.真係我可以為香港市民係蠢至得㗎!
「特權」
風穴來風未必無因,唔通無啦啦有人咁無聊去做你咩!真係乾脆認咗去咪算囉,而家真係一發不可收拾!因為我相信總有人係會漏咗行李係禁區之外,不過我亦相信我哋係唔會得到同樣嘅待遇.佢真係以為自己係特首就大晒,指下自己個鼻就乜都得.咁唔通佢犯咗法又可以話佢係特首所以唔拉佢咩?真係唔好當香港市民係白痴囉,話無大石砸死蟹真係唔會有人信囉!等我下次又試吓留低啲嘢叫人拎返俾我先!
Also published on Medium.


text:
30/07/2009 晴天定山溪 à 藻岩山à 札幌
(Part 1)
話說噚日check in時,個職員問我係咪自己揸車嚟,我話只係搭巴士,咁佢話如果係咁今日我哋走嘅時候可以坐酒店提供嘅免費巴士返去札幌,咁就緊係好啦!又可以慳返啲車錢,重可以慳返啲時間,因為公共巴士要站站停吖嘛!
咁一早起身浸完溫泉就去食早餐,之後重有啲時間四周圍行一陣添喎!
又搵多幾隻河童呀!
哩到有部自動售賣機賣印有河童嘅毛巾咖!¥200一條,我同大笨蛋一心諗住扭多幾條做記念,點知扭晒都係得三條咋!部機重唔知點解冇毛巾跌出嚟返而跌返¥200比我哋,真奇怪,所以我哋最後係用咗¥400就扭咗三條毛巾啦!
啲水好夠熱,好舒服呀!
哩到係定山溪案內所,有齊晒地圖同住宿資料咖!如果搵唔到住宿,哩到可以幫你搵咖!裡面職員識講英文同埋好鬼熱情咖!我都係好驚啲太熱情嘅對待,都唔知點應付好,可能自己唔係一個熱情嘅人啦!咁樣硬係周身唔聚財呀!
好啦!夠鐘返去搭車啦!
大部份工作人員都出嚟歡送我哋呀!
十個字到就返到札幌啦!快過搭巴士半個鐘呀!
嘩!今日幾好天!真係好曬呀!
我哋由JR車站行去西四丁目(近大通車駅),搭札幌市電
由西四丁目搭9個站去到ロープウェイ入口(Rope Railway)落車
間車外型好似香港嘅叮叮呀!
途中有個婆婆喺對面座位走嚟我面前,同我講咗堆日文,我估佢想問我哋去邊,於是我比我個schedule佢睇,啲字太細佢睇唔到,但佢都重不斷咁同我講嘢,我終於搵到個地圖指個站比佢睇,佢一見到就走去車頭推開啲人,然後喺個車頭個袋到攞咗三張couple比我哋,原來只要搭札幌市電去藻岩山,喺車到攞張couple,落車時比司機喺couple上打個洞,咁一陣坐覽車可慳返¥200咖!
婆婆真係好人呀!佢重要臨落車時提我哋下個站要落車啦!真係好感人啊!
落咗車都有好清楚嘅指示板教我哋行去覽車站
見到哩個牌又要轉上斜路啦!
到啦...到啦!
就係因為多得婆婆,原本¥1,100嘅票而家¥900就得啦!
哩隻係藻岩山嘅吉祥物呀!幾 cute!
啱啱好可以上車啦!
當覽車一開,真係嘩一聲叫咗出嚟呀!好靚呀!真係好靚呀!
藍天白雲,真係好靚呀!
見到 JR TOWER(兩節玉色嗰座) 呀!但係札幌塔就比啲大廈姐咗啊!
搭完覽車重要搭多程小巴先可以去到展望台啊!
藻岩山展望台
我日日都有上網睇哩到嘅風咖!但都係自己親眼睇靚好多啊!其實哩到係出名睇夜景咖!但我覺得日頭睇景會比夜晚好啊!
睇完嘢都係記念品店逗留咗好耐先走,大家都有收穫呀!
.....續


text:
近年,經濟轉差,唔好話香港,連台灣都有人話小左大陸客係最主要原因.我明之前做大陸客生意嘅真係發過豬頭,但係再瘋狂嘅時期都有靜落嚟嘅一日,如果你以為果種情況可以KEEP到一世,咁就證明左你根本唔適合做生意.其實做中國人生意有兩點唔可以忽視:第一點係唔好將佢地當做你目標客,第二係唔好比佢地成為你嘅「財主」.
中國人總係犯賤,自己輕易買到嘅唔覺珍貴,樓下有的食嘅唔算安全.中國人為左提升自己所謂嘅生活水準,愈難買愈貴嘅野佢地會覺得愈有保證,就好似香港愈限水貨客就愈多人願意比更多錢買上到中國嘅水貨,外國禁奶令愈勁佢地愈要搶,德國法國荷蘭總之邊度仲有貨佢說走去邊買哂為止,蘋果之前將中國放喺第一批發售國家之外,中國人就走哂嚟香港不惜用貴一倍嘅價錢都要買部IPHONE返去話比人知自己幾咁有錢有品味.你為左迎合中國人而專為佢地做生意,一開始可能佢地會受,因為你當佢係大爺,對一班做慣狗嘅中國人嚟講好新鮮刺激,用番佢地嘅詞語即係好有優越感.但當佢地慣左依回事之後你就唔再吸引,因為中國人有種感覺就係專賣比佢地嘅一定係次貨,你會笑中國人喺日本搶中國製廁板,但佢地果種唔喺中國買就會係好嘢嘅心態已經改唔到.所以如果你要大陸人心甘命抵拎住疊錢跪喺度求你賺佢錢好易:唔好當大陸人係客,限制中國人買甚至唔比佢買,最好喺店前釘一塊中國人與狗不得內進嘅牌,咁樣嘅這就算你賣嘅都係淘返嚟都好,喺中國人眼中都會尤如聖物一樣.
就好似上一段咁講,中國人做慣狗,對外國人鐘意嘅貨品都有一種情意結,覺得果啲一定係好嘢.日本人用開嘅小學書包突然比中國人搶,因為中國人口就講憎日本仔,但心就將日本一切都當做寶.雖然日本而家好多地方已經主動做中國人生意,仲發明左爆買依個字,但日本一向將最好留比自己人,佢地生活上用到嘅嘢自然會受到中國人注意,而書包就係其中一樣.點解書包會咁受中國人追捧?好簡單,因為佢根本冇諗過賣比中國人,而冇諗過比中國人嘅就一定係好嘢.當你賣緊嘅嘢受到本地人甚至外國人鐘情的話,咁喺中國人眼中你賣嘅就一定係正嘢.中國人係鐘意講團結係但同樣鐘意睇低自己人嘅種族,你永遠唔會見到中國人捧柒牌男裝,只會見到佢地買外國牌子嘅一切,對佢地嚟講自己身上多一樣外國牌子,佢地就會少一分中國人嘅低賤.中國人就係M向,你愈對佢哀,愈同佢講佢冇資格用你嘅嘢,佢就愈要買,愈要用比你睇.佢地會將依個行為稱為「中國人終於抬起頭來」,但從來冇諗過根本一直以嚟就係得中國人自己喺度自卑.
記住下次見到大陸客唔洗招呼佢,更加唔洗對佢笑,總之就要比佢覺得你唔歡迎佢.只要你做到咁,佢就會知道自已搵到賣好嘢嘅地方.


text:
醜樣唔係罪,每個人都有表白既權利.
醜樣唔係罪,每個人都有表白既權利.
愛情
「岩岩有條好樣衰既女同我表白啊!」阿強好驚咁打過黎.
「唔係掛!做咩唔可以發展下,反正你都係a0,出pool等依家啦,佢性格都唔錯,可以試試喎!」我回道.
「唔得既,你都知點解啦,我同佢冇可能架!」阿強回道.
如果有一個你認為條件好差既人同朋友表白,好多人第一個反應就係心中竊笑,之後四圍同朋友講,當係一個笑話.或者係報以一個明知故問既問題,問下當時人點解唔可以接受佢,明顯大家都知道咩原因,因為你的樣子如何,你的命運也必如何.
每對男女或者係情侶都會經過相識,曖昧,好似既會係表白,否則就係留下遺憾,好似那些年一樣.成為情侶就會熱戀,慢慢轉向平淡,到最後就會結或者分.每對男女最愛既都會係曖昧同埋熱戀,但表白先係成為情侶既關鍵.絛數情侶因為雙方收埋情感冇勇於表白,而令戀情告終,最後人生留下遺憾.扒白需要勇氣,因為表白者要承受失敗同失去關係既風險.
但我地係到苦惱點樣同對方表白,或者怯懦緊會失敗既同時,我地有冇諗過條件差既表白者,需要比我地有更大同更多既勇氣?樣衰同埋肥係與生俱來,但因為依d條件,就會令佢地成世冇拖拍,但唔代表佢地冇表白既權利.因為佢地只係想分享內心最真實感受.作為旁人既我地,唔應該笑,更加冇資格去笑,因為表白係每個人既權利.
被表白者呢?好心就收下把口!唔好係到掛住笑.因為被表白者可以拒絕同佢拍拖,但無權利踐踏對方對你既愛意,唔好去奚落對方.筆者都係一把賤咀,但最憎人地周圍同人地講,周圍去笑人,話人地唔自量.愛情世界或者係好璋實,或者係一個弱肉強食既世界,但絕對唔可以或者唔應該去扼殺人地對愛情既信心,因為人心其實遠比我地想得脆弱.
有時候一個大話,好比一隻係冬天送黎既暖蛋,佢可以溫暖人心,令到佢地唔好咁凍,對愛情依然有一絲絲既信心.我地只需要行多一步就得.係笑人地既同時,有冇諗過會傷害到人地?人地又冇得罪你,點解要比你笑?最慘既係,笑既大部份都係旁觀者,當事人大部份都唔會點笑,但呢班唔關事既,就成日加把咀埋黎,仲要周圍唱.如果佢地依然覺得自己冇錯,咁我相信佢地已經同民建聯冇分別,同樣係咁無恥.
表白者唔使灰心,因為你地冇錯,你地有權利去咁做.錯不在你地,因為愛情係冇分對錯,只要唔傷害到別人,你就冇錯.筆者好欣賞佢地勇敢去愛,唔怕失敗同埋世俗既眼光,將自己一直放係心底既心願表達出黎.縱使結果係傷心既,係不如意既,但都起碼唔使再帶著遺憾去過日子.
愛情唔係靚仔同埋美女既專利,愛情係屬於每一個人.我唔會係到誇下海口話條件差既人終有一日會搵到真愛,但我可以講既係,佢地唔需要為中意一個人而感到唔好意思,而感到內疚,因為你地冇錯.
希望讀者遇到咁既情況,唔好再加油加醋,因為當事人都未出聲,我地邊有資格出聲?可以有勇氣表白,係一種福份,因為你仲有氣有力,而你心愛既人仲生存係世上,一切安好,縱使得唔到佢既人,都可以係遠處祝福佢.被表白既人,你都好有福氣,因為證明你有一定既吸引力,證明有人係遠處默默咁守護你.


text:
谁知道这个谜语的谜底?
2009-08-18 12:31:05 编辑
来源:互联网 国际版 评论
分类:
休闲/爱好 >> 脑筋急转弯问题描述:
北京时间零点整
准时上班她两滚
风流妙计早失落
勾鱼不成打洞狠
打一动物参考答案:
(评分: 0
/5)
老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠p 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠
[b]分类:[/b] 休闲/爱好 >> 脑筋急转弯[br][b]问题描述:[/b][br]北京时间零点整
准时上班她两滚
风流妙计早失落
勾鱼不成打洞狠
打一动物[br][b]参考答案:[/b][br]老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠p 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠 老鼠


text:
158
58
31
8-min walk from Exit B, Tin Hau MTR Station continue reading
Introduction
Being in a competitive restaurant district, 民聲冰室 has certainly surpassed other restaurant from one simple dish- Steamed minced pork. Loved by all ages, this dish is said to be worth the wait by the customers. In addition, the "char siu" fried egg and "Saliva Chicken" are other star dishes of this restaurant. continue reading
Awards and Titles
Best Restaurant in Causeway Bay (2012)
Good For
Drivers Friendly Dining
Opening Hours
Today
12:00-15:00
18:00-22:00
Mon-Sun
12:00-15:00
18:00-22:00
Payment Method
Signature Dishes
Recommended Dishes
肉餅塔 Featured Review
Wildchildcarol Level4 2017-02-01
3905 views
某日同朋友去完山頂野餐,坐番車落山決定晚餐定喺民聲冰室.本來都近另一分店,但睇過評語,好似都係大坑呢邊分店穩陣啲…週六晚上6點零鐘,當然要等位啦,因為座位少到爆,大概20分鐘有位.等位途中做乜好?店員已經會同你落定單.咸蛋肉餅塔 $58男朋友知道我好鬼鐘意食咸蛋同肉餅,所以以前喺銅鑼灣工作都有帶過我黎食.蒸呢個肉餅都有難度,由於係塔嘅形狀,要蒸到中心熟而外面唔會老都考功夫.至於有冇影響味道,個人認為都係噱頭.不過豬肉偏肥,肥膏都多,如果唔鐘意肥肉嘅人未必啱食口水雞 $78手撕雞造型同肉餅塔一樣,都係砌高左.個人認為比肉餅塔更值得食.雞肉嫩滑,麻油味香,我地光速清碟.羔蟹蒸水蛋 除左鐘意肉餅,其實我都好鐘意食水蛋,喺街好難食到好食嘅肉餅,通常蒸得好鬼老…呢度嘅水蛋好滑,讚!不過羔蟹就冇乜特別,又冇乜膏,亦都冇令個蛋有鮮味,所以可以點番普通果款蒸水蛋,又平啲.泰式排骨 $58其實就係普通排骨加左泰式辣醬…哈哈.不過送飯都唔錯.馬拉盞炒通菜豆豉綾魚油麥菜 (冇影相)民聲唔同一般嘅小菜館,其實菜單比較單一,選擇唔多,尤其是菜,只有兩款…而且食過兩款都覺得好一般,馬拉盞通菜炒得冇乜味,豆豉綾魚油麥菜超少豆豉綾魚.對我黎講,民聲係我喺銅鑼灣短暫工作嘅一個回憶,就係想食靚靚蒸水蛋同肥肉餅先會黎. continue reading
已經有一段日子無黎過民聲,今次帶朋友食返次😆由於得兩個人既關係,只嗌左咸蛋肉餅同羔蟹蒸水蛋.感覺上水準係比起以前下降左,咸蛋肉餅比較多肥肉,同感覺多粉左,無以前咁好食,但味道仍高於水平,而且份量都唔少👍🏻至於羔蟹蒸水蛋我覺得蟹羔都算幾好味,唔算勁多羔,但啲蟹羔幾夠味同蟹既味道幾鮮.至於水蛋係超滑,但啲蟹味無乜入到啲蛋度.本身同朋友打算share 一碗飯,不過肉餅太適合餸飯,所以最後一人一碗.其實民聲不算貴,份量也合理,依個價錢同水準黎講,已經不錯. continue reading
好耐冇去過民聲食飯啊今日難得去銅鑼灣做嘢就順便搭多個站去天后應該大約有兩三年冇黎食啦原來依家唔可以系出邊搭枱嘅去到有一堆人等緊位所以等左一陣等老闆執好張枱就可以入座冇嚟過嘅你地話你知餐廳只係大約得10個位左右老闆會叫你入左前睇定餐牌價錢方面比以前貴左少少不過都可以接受嘅咦有新菜式喎叫翻個手撕雞試吓啦坐低等左5分鐘左右已經有得食啦都係金字塔造型留意番係凍食“yip"得好入味唔少得叫返個馬拉盞炒通菜都係一樣咁出色keep到個水準重點黎啦⋯⋯金字塔肉餅因為每次都係即叫即蒸所以永遠都係最後先至嚟嘅味道都同以前一樣不過啲肉冇以前咁鬆同埋咁多肥膏每次都要加返一兩碗白飯餸煮一齊食先OK整體都有90分同埋好似食完都會令你懷念好幾日嘅 continue reading
同一大班朋友去完山頂野餐,之後就梗係諗下食咩好啦,突然有一個朋友話,不如去試吓呢一間個肉餅囉,咁唔使講咁多,就出發喇,去到等左大約30分鐘先有位😅😅,其實喺門口已經一眼睇晒位置並唔多,好迫同好細,個肉餅都唔係話咁好食,反而個蒸蛋同手撕雞,我覺得可以一試,其他餸菜都係一般般,應該都唔會再去食架啦😂 continue reading
知左呢間嘢好耐,唔知點解就係一直都冇食過,今次黎到大坑,一定要試下.我地星期六七八點到,等左大約十五分鐘就入得,算係咁!叫左佢地好岀名咸蛋肉餅,手撕雞,通菜😆靜係影左手撕雞咋,佢地啲餸都偏咸,啱配飯🤔 首先講肉餅,肉質偏"淋",係好食嘅,咸蛋係夾嘅,分量都唔少,我地兩個叫左兩個餸一個菜都清唔哂.手撕雞係冷盤,同肉餅一樣成座山咁,好搞笑.好食,份量唔少.同埋係唔辣嘅,雞肉啲調味做得好食,芝麻好香. 最後通菜炒得好香!🤤但都係偏咸😳 continue reading


text:
旺角東站
旺角東站(粵拼:wong6 gok3 dung1 zaam6;英文:Mong Kok East Station),之前嗌過油蔴地車站(注意「地」字有特殊地名變音,jau4 maa4 dei2 ce1 zaam6;Yaumati Station),旺角車站(wong6 gok3 ce1 zaam6;Mongkok Station);佢係港鐵一車站,喺香港旺角聯運街.九廣鐵路一九一零年十月一號通車,就有油蔴地車站.一九六八年重建兼改名旺角車站.一九八二年跟九廣鐵路電氣化翻新.呢個站設有島式月臺一個,兩邊爲一號二號月臺,側式月臺一個,叫三號月臺.二零零七年十二月二號,兩鐵合併.為免同地下鐵路旺角站撞名,旺角車站改名旺角東站.而彌敦道嘅旺角地鐵站,就唔變.
旺角東站同旺角站,兩站唔通,要過行人天橋系統,行兩三個字.兩站間轉搭無論用八達通定單程車票都當兩段車程,入閘要畀過錢(唔似尖沙咀站同尖東站咁建議出站轉乘).
目錄
車站結構[編輯]
車站樓層[編輯]
車站月台[編輯]
旺角東站設有3個月台,以1個島式月台同埋1個側式月台排列,所有月台冇裝月台幕門.1號同2號月台共用同一個島式月台,主要處理東鐵綫往羅湖/落馬洲方向嘅列車,有部份(兩班)由新界開出嘅列車用1號月台為南行方向嘅終點站,並隨即分別折返大埔墟及火炭,間中都有部份列車停喺嗰個月台.3號月台係側式月台,主要處理東鐵綫往紅磡方向嘅列車.
旺角東站喺早期興建時月台較窄,畀乘客等車嘅空間較少.加上車站嘅彎度較高,為咗遷就唔同闊度嘅列車駛經月台,故此列車同月台之間條罅較大,成為東鐵綫其中三個設有「空隙黑點」提示嘅車站之一(另外兩個係九龍塘站同埋大學站).由於乘客容易喺嗰個站發生墜軌等意外,現時港鐵公司研究喺嗰個站安裝月台伸縮板同埋月台閘門嘅可行性,但目前計劃一直未有動工時間表.
車站大堂[編輯]
車站商店及自助服務[編輯]
旺角東站喺2009年翻新前主要商店有美心MX,7-11便利店,美心西餅同找換店.車站進行翻新工程後,引入多種唔同類型商店,包括飾物,書店及個人護理店等.
車站出口[編輯]
- B - 旺角政府合署
- C - 洗衣街
- D - 新世紀廣場
鄰接車站[編輯]
接駁交通[編輯]
- 港鐵:
- 九巴
- 專線小巴
利用狀況[編輯]
由於旺角東站上蓋設有大型綜合商業物業發展項目──新世紀廣場嘅購物商場以及寫字樓,而附近又有花墟,再加上有有蓋行人天橋系統接駁到彌敦道同埋旺角站一帶購物區及商業大廈,因此個站有好高乘客量支持.
車站歷史[編輯]
旺角東站最初叫「油麻地站」,同而家旺角東站位置相同,於1911年隨九廣鐵路(英段)通車啟用.1960年站名由油麻地站改做「旺角車站」.1980年代,為配合九廣鐵路電氣化,旺角車站原址重建,變成而家嘅樣.
另外,1號月台嘅左邊係旺角貨場,喺九鐵時代因為貨運量下跌而棄用並由一間紙品公司租用作貨倉用途,兩鐵合併之後由嘉士伯公司租用.
車站翻新[編輯]
為配合新世紀廣場落成旺角東站曾經喺1997年進行過一次翻新同擴建工程,將成個大堂同埋月台翻新.
兩鐵合併[編輯]
- 內文: 兩鐵合併
2007年12月2號隨住兩鐵合併,為免同響彌敦道嘅旺角站撞名,於是改名做旺角東站.
未來發展[編輯]
東鐵綫車站翻新工程[編輯]
港鐵公司為迎接東鐵綫營運百周年,決定為各個東鐵綫車站進行翻新工程,並以「融入大自然」嘅設計及建築概念,翻新各個車站.旺角東站將會優先進行翻新工程,包括車站大堂嘅天花將用特色環形通花吊飾設計,並使用更多石材,引入更多自然光,車站原有建築物料金屬感覺會減低,並會加建更多車站商店,重建客務中心以及改建A,B出口等工程,改建同翻新工程已經大致完成,成個工程響2010年12月完成.
車站重建[編輯]
兩鐵合併之前,九廣鐵路公司正研究重建呢個站,順帶擴建新世紀廣場等現有設施.當時九鐵預料重建後嘅車站將會喺現址南面,更接近旺角市中心以及位於彌敦道嘅旺角站,但計劃一直擱置至今.


text:
仲姓男孩子起名_姓仲的男宝宝名字_仲姓高分名字大全
仲姓男孩子名字大全:
仲子瑞 仲鑫兴 仲存智 仲洋壮 仲益嵘 仲舒大 仲宝旦 仲培文 仲潇永 仲祥豪 仲泽汪 仲阳旭 仲梓君 仲刚嘉 仲君滨 仲杰生 仲泓洋 仲利超 仲铠旭 仲思泽 仲杰杰 仲洋旭 仲晖睿 仲舒希 仲旻君 仲泽翔 仲晏龙 仲海凯 仲曦成 仲鑫祥 仲弘鑫 仲英祺 仲桂泽 仲彦宝 仲智凯 仲思首 仲淇硕 仲洋旦 仲泰超 仲雪珺 仲军金 仲政鑫 仲圩桂 仲富睿 仲君功 仲帅泊 仲杰智 仲洁博 仲智弘 仲贵超 仲佳君 仲政慧 仲贵辉 仲兴泽 仲泉政 仲双智 仲益壮 仲澜荣 仲金辉 仲杰宇 仲双杰 仲淇洁 仲潇智 仲霖堇 仲宝洁 仲政云 仲梓富 仲轩锋 仲利旻 仲慧明 仲晖贵 仲灏淇 仲珂铮 仲旻文 仲政宝 仲梓杰 仲旻鑫 仲新珂 仲振希 仲慧睿 仲嵘兰 仲鑫健 仲珂功 仲淇杰 仲翌珺 仲英瑞 仲佳彤 仲键博 仲海煜 仲培宏 仲翌成 仲青哲 仲政春 仲海硕 仲培睿 仲宇智 仲凯祺 仲新洋 仲彤键 仲帅淇 仲星鑫 仲功晖 仲伟杰 仲铠智 仲泰霖 仲健荣 仲泓青 仲兴佳 仲珺宝 仲泉震 仲君宇 仲政铠 仲星鸿 仲文华 仲祥杰 仲泰泽 仲祺生 仲凯睿 仲堇富 仲功正 仲杰睿 仲彦智 仲睿博 仲君浩 仲天硕 仲君杰 仲辉思 仲旭舒 仲泉堇 仲政慧 仲政华 仲凯超 仲硕方 仲圩霖 仲煜臻 仲博旦 仲泽硕 仲壮翌 仲弘睿 仲英睿 仲功洋 仲首君 仲睿华 仲大凯 仲鑫弘 仲建锦 仲嵘宝 仲君朝 仲铠鑫 仲振华 仲睿子 仲泉益 仲桂宝 仲纯霖 仲泉鑫 仲旭朕 仲甫杰 仲杰超 仲壮旭 仲君欣 仲杰硕 仲宏天 仲俊明 仲方华 仲正杰 仲祺云 仲首超 仲晖超 仲建欣 仲英洁 仲淇旦 仲振荣 仲彤祺 仲贵智 仲泽明 仲培荣 仲振铠 仲睿瑞 仲刚瑞 仲翌淇 仲泓成 仲翌杰 仲枚宏 仲祺功 仲兴旭 仲祺宇 仲航韬 仲煜淇 仲浩睿 仲星祺 仲荣桂 仲梓圩 仲英曦 仲弘博 仲新淇 仲存智 仲晖博 仲晏晔 仲翔韬 仲益潇 仲政智 仲晖兰 仲梓豪 仲锋滨 仲鑫泽 仲泉杰 仲睿博 仲富杰 仲政祺 仲泊祺 仲桂辉 仲梓方 仲滨利 仲祥堇 仲豪洋 仲朕咏 仲彦炎 仲建珺 仲程旦 仲杰祺 仲杰程 仲思泊 仲宏博 仲兴金 仲首霖 仲宝祺 仲铠宇 仲阳祺 仲朝铠 仲宇圩 仲淇存 仲铠金 仲睿祺 仲培锋 仲思圩 仲慧祺 仲兰鸿 仲杰智 仲昌纯 仲英鑫 仲睿子 仲刚利 仲伟甫 仲帅龙 仲明锋 仲祥宇 仲弘睿 仲杰杰 仲昶韬 仲建松 仲海荣 仲君翔 仲祥杰 仲曦嘉 仲茂淇 仲政利 仲锋宝 仲星泽 仲煜富 仲彦轩 仲铠方 仲辉泉 仲泉文 仲振华 仲杰云 仲洋朕 仲泉政 仲晖舒 仲圩文 仲澜睿 仲军炎 仲锋睿 仲甫云 仲彤佳 仲洋君 仲辉华 仲智泽 仲兴政 仲泰睿 仲生文 仲功鑫 仲嵘桂 仲鑫海 仲杰鸿 仲桂欣 仲思舒 仲星祺 仲壮杰 仲海舒 仲英兴 仲益韬 仲震朝 仲超杰 仲思富 仲朝超 仲珺霖 仲金刚 仲成哲 仲帅俊 仲杰舒
天道缘温馨提醒:
以上名字仅供参考,真正适合宝宝的名字还需要根据生辰八字的喜用神而定.生辰八字是人生构造的一部分,能推算人命运的好坏,结合名字能起到重要的作用,好的名字能补充命中不足,也可化解命中不利,对人的健康,婚恋,家庭,事业,财富等有着一定的影响,所以给宝宝起名不能随意对待,为了您宝宝的将来着想请选择权威的命名机构.
关注天道缘首席顾问王莉平师傅,查看更多精彩文章!
每日推送风水运程,命理知识,命名知识,风水布局,人生预测等诸多优质内容.
现在阅读的文章是:仲姓男孩子起名_姓仲的男宝宝名字_仲姓高分名字大全


text:
表面上, 忽然一週 停刊係唔關我事,因為佢係八卦周刊.但作為壹傳媒曾經最賺錢嘅雜誌之一,竟然仲早過《壹週刊》停刊,作為紙媒人,唔驚係假.
忽然一週 停刊,當然有佢嘅社會同市場因素,壹傳媒嘅讀者對娛樂圈中人反感,依家嘅娛樂新聞嘅juicy程度遠唔及政治新聞,同埋周刊呢個尷尬format難同手機競爭,都係問題.
但更大問題係,如果紙媒繼續想收費,或繼續以physical形式distribute,究竟紙媒可以俾到乜內容讀者,令讀者一定要俾錢,或願意忍受比手機差載體去睇你?如果紙媒仍然有自我審查,或者一啲白痴總編輯,為咗包容佢啲白痴朋友,將成份報紙嘅內容搞到不似人形,評論全部係阿媽係女人,咁點解我唔直接click作者嘅blog呢?facebook嘅newsfeed己經變相成為一個新聞中心,報紙嘅最大競爭對手,呢個係不爭事實.
當然,依家網媒嘅revenue model都相當唔明朗,但我相信,Content + SEO(所以文字內容仍然重要,因為keyword)+ 廣告或e-commerce係重要.而內容嘅價值,亦唔會只會喺發表果一刻.好似呢度最近最多人search嘅內容,係同一個叫黃敬嘅白痴有關.
我都摸索緊,但我可以咁講,如果作為作者,繼續做文抄公,或者言之無物,又無營商能力,想齋靠寫嘢生存到,除非你有陶傑咁叻,否則真係好有難度.賺稿費嘅年代,將會好快過去.


text:
特首選舉電視辯論 終於舉行,雖然無爆料,以花生度嚟講,仍然唔及2012年唐英年自殺式炸彈襲擊同梁振英大攬炒.只不過, 特首選舉電視辯論 始終係舉行咗,依家都係一個總結嘅時候.
特首選舉電視辯論 總結
首先,胡國興嘅問題,就係唔熟書,同埋體力嚴重不足,對普羅市民嚟講,體力不足可能仲嚴重過唔熟書,唔熟書可以搵人,但做做吓搞出大病,如果無士啤軚人選,咁係絕對唔掂嘅.所以基本上,胡國興大家幾鍾意佢都好,都係要退出戰場,簡單嚟講,太老從政,一從政就打場硬仗,根本應付唔到.特朗普嘅體能一流,呢個係無庸置疑,可惜胡官唔係特朗普.
林鄭月娥嘅問題係,佢太多自殺位,多到對手可以喺facebook度抽佢水,電視以外嘅戰爭就繼續被人打落去,最典型係大讚羅永聰果段,但完全唔記得咗,林鄭月娥係有位做過一年嘅前政助張高麗,點解羅永聰可以忠心耿耿可以共同進退,但佢自己完全無官員會共同進退,甚至有一隊得到廣泛讚譽嘅隊伍.呢個再反映出,林鄭月娥喺處理團隊嘅人和上相當失敗,其實曾俊華陣營反應唔夠快,只及時喺facebook上抽水,如果係即場喺電視上,指出林鄭月娥係完全唔識管理團隊人事,點可能團結香港人,我可以講,林鄭月娥係可以「即時死亡」.我未見過一個不斷喺球場製造防守漏洞俾人射波嘅友仔,我只能講,如果曾俊華唔係保守踢法,你遇上葉劉淑儀嘅進取踢法,或者遇正余若薇呢隻人,真係可以被對手狂數幾十粒,死咗都唔知乜事.
你話曾俊華係唔係踢得特別好,佢係有士哥,但踢法過份保守,一個防守漏洞多到恆河沙數嘅對手,想狂數就狂數,駛鬼客氣咩.只不過,曾俊華嘅保守踢法,亦令林鄭月娥要突圍都唔容易,即係最悶果隻踢法.反正曾俊華真正主場喺場外,facebook上面,曾俊華快速出post甚至抽水嘅打法,同埋聽取場外評述組織攻勢嘅玩法,呢個係曾俊華嘅團隊優勢.
最後,今日嘅honourable mention係葉劉淑儀,佢嘅場外評述係相當好,如果葉劉淑儀落場,隨時殺傷力最強就係佢,統監府唔係俾落場,都唔係無原因.佢出場,林鄭月娥隨時真係喺場上被大屠殺.


text:
另一方面,東方龍獅近幾季能夠喺港超居於前列位置,白鶴同迪高呢對防中絕對功不可沒.除咗負責掃蕩之外,佢哋都負責控制中場同比賽節奏.29歲嘅迪高仲正值盛年,但係33歲嘅白鶴嘅狀態都開始不如以往,掃蕩有餘但係傳送已經冇以往咁準繩.防線嘅第一度屏障冇咁堅固嘅時候,後場嘅問題就更加暴露於對手嘅眼前.
不過,今季開季嘅東方龍獅就有李康廉同埋洛迪古斯因傷缺陣,左翼同埋單箭頭都要由新兵頂上:不論係羅港威定係林學曦擔任左翼,其實表現都係一般;至於單箭頭嘅古高喺搶點,埋門觸覺上固然銳利,但係佢停球方面唔算突出之餘,比起洛迪古斯同埋基奧雲尼亦似乎更依賴中前場嘅供應;不過傷癒復出,上場正選登場嘅沙巴喺下半場移入中路之後,表現頗為亮眼,有力成為球隊嘅進攻核心.
球隊受到傷兵困擾,球員發揮一般,更大嘅問題係司徒文俊似乎都係照樣用返舊套路,臨場佈陣同埋調動嘅功力亦唔算出色,三場波嘅換人為球隊帶嚟嘅改變都唔大,例如對傑志嘅時候先後換入古高同埋張健峰,前者冇乜高波可以接應,後者傳中嘅機會同樣唔多;對和富大埔嘅時候,踢少一人之後嘅調動同樣顯得進退失據.唯一比較驚喜嘅,就係上場對理文起用徐德帥踢右閘,提升右路嘅助攻能力同埋傳中質素.呢三場以嚟,司徒文俊俾球迷嘅感覺都係依照住以往嘅戰術體系嚟教,不變應萬變,但係球隊表現又不如以往,戰績自然令人失望.
圖片來源:香港01,蘋果日報,香港足總
相關文章
fanpiece 精選
留言
-
Ivan Shum 於 20/09/2017 評論 NO. 1
對白似曾相識...
-
Chi Lik Chui 於 20/09/2017 評論 NO. 2
-
6262 於 20/09/2017 評論 NO. 3
N o w 英超西甲德甲開波優惠 轉台優惠 平均189 需加接駁費用 TG: pccwpccw 專人跟進 報價 落單
-
Roy Lau 於 20/09/2017 評論 NO. 4
無乜變化? 後防明顯弱化


text:
中國出品嘅綜藝節目向來非我所好,但凡留意,都一定係有想睇嘅香港藝人參與,或者抱持人皆有之嘅獵奇心觀望,因為真人騷唔真實,遊戲騷有形無神,刻意為之嘅節目效果實在不敢恭維.近日友人極力推薦《中國有嘻哈》,我唔睇由自可,一睇,驚為天人.聽完大半集噪音(中國譯make some noise做發出噪音),我忽然就後知後覺咁明白到,原來中國節目或者志不在爭奪優勝,超英趕美,以富有中國特色嘅光怪陸離突圍而出,更似係製作人嘅真正野心,只係普通人如我一直以黎誤解太深,未及發現中國綜藝嘅雄心萬丈.
就以《中國有嘻哈》為例,成檔節目由參演明星嘅聘用,到小試牛刀嘅參賽者,都係怪得令人驚訝.節目開宗明義,點出中國都有嘻哈,但參演明星一概成分不良,同中國淵源極淺.因為質問人有冇freestyle而突破柒限嘅吳亦凡,生於廣州但長於加拿大,揸加拿大護照又受訓於韓國,直至成名離隊搵真銀之前,人生大半嘅時間都同中國無關,而嘻哈嘅修為(如有)亦然.再睇潘瑋柏,美國出世,就讀台北美國學校,然後美國大學畢業,活躍嘅國家都係台灣,除咗膚色係亞洲人,識講中文,唔知佢做乜走去鄰國做導師.而張震嶽同MC Hotdog,一個阿美族,一個台灣土生土長,亦根本稱唔上中國音樂嘅代表人物.即使模糊他人身分認同再配搭銀彈攻勢迫人跪低係中國出咗名嘅手段,但一個貨真價實made in PRC嘅嘻哈歌手都搵唔到就開檔《中國有嘻哈》,掛羊頭賣狗肉以外,亦有些少暗示咗台灣有比中國更自由嘅風氣嘅政治不正確.
嘻哈音樂難以紮根於中共治下嘅疆界,其實原因極其顯淺,就係嘻哈精神唔可能喺人習慣自我審查嘅環境出現.中國嘅民眾,口齒伶俐,能夠按住節奏連珠炮發嘅多不勝數,但能夠展現態度嘅少之又少,就連已經有一定知名度嘅參賽者,都只係表演緊表面嘅嘻哈音樂.
嘻哈係美國黑人文化,之所以唔簡單稱之為黑人文化,係因為佢嘅發源地係紐約嘅Bronx,用嘅語言亦係美國嘅英文,窮困嘅黑人族群同七十年代嘅美國呢個環境都係不可或缺,反而當時部分已經擠身社會主流嘅黑人則同嘻哈關連唔大,而同樣生活水準低下嘅拉丁裔美國人亦對文化有所貢獻.地下室之中,黑人聚眾作樂,以據講古非洲文化已有跡可尋嘅饒舌方式配合節拍唱歌,而內容方面則著重表現真實想法,宣示自我叛逆,向有權者申訴對現狀嘅不滿.因此,嘻哈起初只係邊緣地帶嘅次文化,直至欣賞同跟從饒舌嘅人日漸增加,有人會趁空檔隨節奏起舞,再有人實驗性質嘗試以直接轉碟替代舊有播歌方式又竟然殺出新路,嘻哈音樂至開始為外界所發現,然後風靡美國以至全球.
正因為嘻哈文化其來有自,要忠於嘻哈,必須要貫徹嘻哈精神,至會唱得有靈魂,言之有物.即使音樂人未至於言之有物,至少要係勇於敢言,自成一格,而非隨波逐流,任人擺布.《中國有嘻哈》成堆參賽者喺演唱嘅速度,語句嘅押韻,節奏嘅準繩,姿勢嘅創新幾方面,達到一定水準嘅大有人在,歌詞倒背如流亦似乎係家常便飯,但一聽佢地嘅歌詞,內容來來去去都係用好乾淨嘅言辭去講人地點樣睇唔起自己然後自己有朝一日會點樣揚眉吐氣,全部都失真而殘缺,淪為無病呻吟.嘻哈文化積極嘅意義,係提倡直接坦蕩,即使時見鄙俗之語,露骨色情,但至少係面對自己,無所畏懼.但喺中國,獲准播放嘅節目務必要有教育意義,因此上帝鬼魂唔講得,鹹濕賤格嘢唔講得,人權平等自由意志唔講得,就連日常生活無處不在嘅粗口都唔講得——一一閹割之後,搵Eminem去rap,分分鐘都會畀人叮走.嘻哈音樂節目要求愛國愛黨,爵士音樂節目要按領導指示綵排力求萬無一失,中國式嘅點撥,中國式嘅扭曲,高不成低不就,難免空餘嘻嘻哈哈.
雖然中國同嘻哈精神因為政治氣候而零舍格格不入,但停留喺只習其形而難得其神嘅,唔只中國.嘻哈精神係黑人喺西方文化之下嘅開創嘅次文化,係受美國意識形態影響之下嘅產物,從文化精神到表現方式,其實都同東亞人固有嘅生活信條大有距離.就好似體型高挑以至壯健嘅任何女性,普遍著唔出和服嘅美感咁,喺所謂全球化嘅現代,音樂交流無可避免,但西方音樂既然由西方文化背景所衍生,當非西方人接觸西方音樂,音樂底下嘅兩套文化,亦自然難免有所碰撞,產生不適應,擦唔出火花.大多數時候,大眾認定係要黑人至唱得到黑人音樂,但事實上係身處某個環境遭受某種待遇熟習某種生活方式嘅緣故,多於身分.
東亞嘅儒家文化,對於有話直說,從來缺乏一致贊成嘅推崇,而日本文化,亦唔係以開門見山為美德.儒家文化著重人情倫理,要求人喺講出心中所想之前,考慮長幼輩分,考慮家族利益,亦強調忍讓退讓係良好品格,肆無忌憚吐出狂言,同埋不修邊幅嘅衣著,都係不得人心嘅言行舉止.人由細到大浸淫中華文化,即使喺長大之後局部西化,亦唔容易調節同擺脫長期潛移默化而習得嘅思考慣性同生活方式,要唱出嘻哈嘅粗野狂放,我行我素,可以想知,係比美國人更有難度,周杰倫高舉嘅嘻哈旗幟,或者就係一種折衷.
另外,日本人對於旁人觀感嘅關切,同埋相當敏感而含蓄嘅習性,亦都唔鼓勵人脫離本位,隨心所欲,就算心有積怨,佢地亦唔會大搖大擺咁到處聲張,惟恐一己想法無人裝載.加上日本文化習慣將外來文化在地化,嘻哈所附帶嘅來勢洶洶,互相挑釁,亦好難唔經加工就成為日本文化嘅主流.正因為文化差異,有嘻哈感覺嘅亞洲臉孔,其實都係西化得好緊要嘅人,西化到一係佢就直頭成長於西方文化,一係佢就係佢所處身嘅社會之中嘅邊緣人.呢種情況其實喺歐洲都有,例如斯堪地那維亞地區同東歐國家嘅音樂口味亦同美國有唔同,但差異或者未至於東西方之大.想像南亞寶萊塢風格結合嘻哈饒舌容易,但想像印度電影有人高唱無神論,暫時所能想像到嘅只有宗教人士嘅猛烈反擊,嘗試嘅電影公司簡直自取滅亡.
無論如何,西方文明,或者美國文化所包含嘅精神到底係現代化嘅必然進步方向,文明嘅唯一指標,定係某幾千萬人嘅自以為是,巧合稱雄而誤導世界嘅帝國幻想,直至美國霸權衰落之前,直至吳亦凡唔以自己作品進駐美國音樂榜為榮之前,都好難有定論.但正如和服係和式設計,唔會人人著得好睇,要一種服飾全球受用,本來就難免要有所割捨,甚至改頭換面,只係東施效顰而又缺乏土壤做足全套,註定比可笑更可笑.只怪如今西方依然領先,我又仍然係目光狹隘嘅美帝走狗,中國式嘻哈自暴其短,欠缺消化外來文化再另闢蹊徑嘅力量,呢類此曲只應中國有嘅娛樂,我身為外人,人生又苦短,都係無福消受.


text:
黃竹坑
黃竹坑(粵拼:wong4 zuk1 haang1)係響香港港島南岸一笪地方,響香港仔東面,深水灣西面.響香港地區行政中,黃竹坑屬於南區,目前主要係一個住宅同輕工業區.
黃竹坑東部嘅壽臣山一帶,曾經係香港圍嘅所在地,係香港地名來源之一.原村嘅大部分已被政府拆卸,家陣僅存黃竹坑新圍同小部分黃竹坑舊圍.
名[編輯]
黃竹坑舊時係條涌,所以叫「坑」.古時又叫鐵坑.家下工業區一帶,係涌嘅出海口,舊時叫涌尾,係水上人搭棚聚居嘅地方,有如家下大澳.
英人初到黃竹坑,就叫呢度士丹頓涌(Staunton Creek).Creek卽係涌,而Staunton就同中環史丹頓街一樣,以東印度公司嘅士丹頓而名.士丹頓跟譚夏士出使北河,曾經實地到過呢,所以有咁名.家下條黃竹坑呢條涌,變咗條明渠,所以叫唐字叫黃竹坑渠,英字Staunton Creek Nullah.
史[編輯]
黃竹坑一帶響新石器時代就有人住,現存嘅古蹟有黃竹坑石刻.到咗明朝嘉靖年間,有人響該處一帶建立香港圍,成為香港島早期具規模嘅村落之一.而當時黃竹坑西部係一個內灣,亦吸引咗唔少漁船停泊.
黃竹坑自1960年代開始開發,內灣亦被填平發展工業大廈,令黃竹坑一度成為香港嘅其中一個主要輕工業區.但隨著1990年代大部份紛紛遷移至中國大陸,製造業「日落西山」,加上香港政府銳意將香港仔同佢週邊地區發展成為一個旅遊區,黃竹坑將會轉型成三四星級酒店為主嘅酒店區,部份工廠大廈會改建成酒店.


text:
紐迷週記:咸魚翻生係美德?|The Outsider
經過一輪國際賽期之後,紐卡素作客打敗打比郡,升上聯賽榜第二位.紐記戰績穩步上揚,但為戰況未如結果咁一面倒.開賽初期後防受壓,中場防守不力,經常被打比郡既球員用簡單既快傳晃過.皮雅臣帶李斯特城護級成功,除左有馬列斯,華迪,真禾特助陣之外,佢都真係有兩三下散手.不過打比既前鋒著錯鞋定無拜神(even我都唔信),上半場好幾個機會都把握唔到.反而被古法蘭喺20分鐘接應角球射入1:0!
呢球防守回然係有問題,但係古法蘭射得係幾靚.之後紐記開始踢上風波,但係喺組織同進攻路線上面都好單調.打比郡既球員有心無力,喺補時階段走甩艾約斯,右路傳左個中腰波出嚟,後上既耶連快腳一撞,中龍門再反彈自己入網,2:0完場全取三分.
紐卡素做球員買賣生意做得好出色,今個球季仲有錢賺,對上一季大出血嚟講,收返多少就多少喇.有好多朋友都話,咁樣樣放走啲球星,隊波仲有力挑戰英超?家陣踢英冠都唔係超班嗰隻,真係咁樂觀?
我又咁睇,上年或者再之前購入既球星,喺第二隊可能踢得風山水起,但係佢哋既人工都唔平,更離譜既係好幾個球員交唔到貨,人工仲要係英超級別!所以呢輪清貨同入貨大行動,其實係為左清減多餘資產同埋減少薪金開支,令球隊既財政更穩健,應使則使喇.清走既球員,好多都係年紀唔細又或者潛力見底.高調賣走既施素高,韋拿杜姆,其實你想留亦都留唔住,不如趁有好價錢賣走套現.
家陣個陣容的確唔夠完善,但係個個都係有鬥心既球員,季初對戰術同賓帥既理念未了解,季中再去評論都未遲,最緊要係有得改造,大家又睇睇之後既發展.
另外一個話題都幾熱門,就係古法蘭算唔算咸魚翻生.老實佢腳下功夫嚟算上息,但係有鬥心同肯投入比賽,你叫佢打防中都制,何況你叫佢踢左中場呢個咁大發揮既位置呢?佢喺英冠捱得撞又勤力,佢既復甦係佢自己努力爭取返嚟,我哋應該俾啲掌聲佢.天道酬勤,將勤補拙,係真理,係美德.
下星期再見.


text:
Saturday, 27 February 2010
上網公司
之前喺 Ontario, 都係用 Bell o既 DSL 上網, 但係當時就已經聽講過 TekSavvy 係一間好好多o既公司. 返到嚟 Vancouver, 我就開始用 TekSavvy, 因為 Shaw 同 Telus 都冇無限頻宽, 用到 60-100 GB 咁上下, 就會 cut 你, 好麻煩. 而 TekSavvy 就價錢差唔多, 但係用幾多都冇所謂, 理論上, 一個月可以用 200 GB, 如果俾多十蚊雞就可以變無限, 但係我其實每個月都一定用多過 200 GB (因為最近好多新 game 出), 佢地都冇出聲. 速度正常. 同埋以我個人經驗, 電話服務 d 人相當有禮, Bell/Telus 班不該差好遠.
唯一唔好就係因為 TekSavvy 其實都係用 Telus d 工具, 所以當 setup o既時候, 其實係要透過 Telus 嚟做, 而 Telus 就會玩嘢, 拖遲 d 嘢嚟做, 簡單事情複雜化, 令 d 無知o既人以為係 TekSavvy o既服務差. 賤到無倫. Telus 同 Shaw 一向都係獨大, 玩晒, 所以不管服務質素幾差, 溫哥華居民都要忍佢, 雖然 TekSavvy 喺 set up 嗰時有可能會麻煩少少, 但係都唔要用 Telus/Shaw, 作為抗議.
Posted by Howtindog at 10:41
Labels: 生活
0 comments:
Subscribe to: Post Comments (Atom)


text:
上到澳門利×夜總會,原先諗住搵番相熟經理招呼我,但係咁啱得咁蹺佢又放假,改由一位靚女媽咪幫我打點一切.對方知道我同經理熟,就拍晒心口話一定會介紹個溫柔體貼嘅囡囡畀我.又好,即管睇吓你有咩筍貨色先!
餵食波餅
等咗冇耐,就有一個瓜子口面嘅靚女行入嚟,笑容滿面咁話自己叫豆豆,我見佢笑得咁甜,就忍唔住同佢講吓有味笑話,阿妹見我口花花,即時攬住我撒嬌:「耶……玩人嘅,你好衰㗎!」跟住我嘅右臂就係咁狂食豆豆嘅波餅,搞到我立即投降認錯,兼夾自隊兩杯先至冧得掂佢.抽住水同豆豆談心嗰陣,佢突然問我信唔信緣分呢家嘢,我心諗唔係啩,出得嚟玩同我講緣分?乜唔係講金實際啲咩?阿妹見我面有難色,顯得有啲唔開心,估唔到呢條衰妹又幾鬼馬喎,係都要我氹,真係當正自己係我女友咁!
不經不覺,同豆豆喺K房都玩足成粒鐘,再咁浪漫落去,我皮費都唔少,於是我就同阿妹要求上房再玩過,對方見我露出一副極之期待嘅淫樣,當堂鬼咁雀躍,原來佢話自己都有啲忍唔住,想再進一步喎!嘿,佢早啲講我就唔使嘥咁多口水啦.正想同媽咪提出上房之際,豆豆又忽然㩒住我話未飲夠,柯打多半打自隊,呢個女人都幾麻煩!好,既然你咁鍾意飲,我決定同你劈過,等你飲得醉醉哋,話唔定上到床仲好玩!
上房繼續
半打話咁快就飲晒,但豆豆依然未夠皮,反而我就有啲醉,再咁落去,我怕陣間會不舉,都係唔玩喇!拿拿臨上房去馬.殊不知呢個時候媽咪入嚟,拎住支威士忌話要同我飲,呢鑊真「賴」嘢,為保面子,我點都要頂硬上.喺兩條女左右互隊下,呢次我真係醉,不過都仲好想曳曳,阿妹見到我差唔多冧,於是就拉咗我上房.
上到酒店房,嗰頭閂埋門,呢頭豆豆已經急不及待咁將身上所有障礙物完全解除,我亦趕快嚟個霸王卸甲,然後將佢成個人抱起放落床.經過一輪搜身後,我發現豆豆嘅皮膚唔單止夠白,仲好似BB咁滑不溜手,所以由佢塊面一直落到去腳板底,任何地方我都冇放過搜索清楚.玩到對大肉球時,更係唔捨得放手,搓圓又㩒扁,玩到不亦樂乎,而阿妹就叫到收唔到聲:「呀……噢……好爽呀!」梗係爽啦,以小弟出嚟玩咁多年嘅經驗,真係乜波都搓過,我可以大膽講句,我淨係幫你搓都可以令你有高潮!
再接再厲
或者因為先前嘅前奏,令豆豆對我完全解除戒心,話咁快就進入狀態,呢個時候阿妹再按捺不住,反客為主捉住我支大肉棒,問都唔問就開始套弄.有冇搞錯呀?又會咁好口技嘅,莫非豆豆最架勢嘅係吹奏?都係唔好諗咁多,好好享受一下好過!經過阿妹一輪吹奏後,我感覺到再長此下去,好快就會扯白旗投降,所以我就伸隻手向阿妹嘅敏感部位,然後用中指喺洞口邊徘徊.吹得正爽嘅豆豆畀我搞到突然縮一縮,呢個時候,終於輪到我採取主動,一個翻身騎喺阿妹身上,準備開波.
豆豆個桃源洞喺短短時間內已出現積水,佢仲捉實我支大鋼炮,希望我可以立即滿足佢,於是我立即提槍上馬,對準洞口之後,就狠狠推進,經過數百下衝刺,隨住豆豆嘅一聲大叫,我亦打咗個冷震,噢……爽呀!不過,轉個頭,阿妹又騎喺我身上,將頭先所做過嘅一切重新再嚟一次,等我抖陣回氣都得啩!
豆豆 Profile
三圍:34-24-34
強項:「簫」魂曲
興趣:睇戲


text:
X你老豆
尋晚食飯時見到以下場面:
隔離檯一家五口, 細女大約六七歲左右. 佢面前有一整碟集百家大成既菜餚, 媽咪負責餵呢位小女孩, 但似乎小女孩對自己果碟滿滿都係唔滿意, 仍然我要呢個呢個呢個, 但阿媽餵佢時又唔肯食呢個呢個呢個又嫌三嫌四. 席間兄姊建議叫冰類, 小女孩都話要叫杯紅豆冰. 阿媽發火對小女孩話都未食完自己果碟野無得嗌. 小女孩當然耍嬌, 扭住身體響阿媽身上面上亂拍. 可能見阿媽毫無反應, 轉而響老豆下手. 老豆都以為小女孩只係撒嬌, 移塊面向前. 點知冷不防小女孩一巴打落老豆塊面! 老豆起初有D茫然跟住見我望住佢地, 佢就開始不發一言怒啤小女孩. 只見小女孩低頭一樣不發一言, 阿媽出聲: 哦, 你仲唔道歉? 小女孩一直唔郁. 跟住一家四口繼續你有你講, 小女孩繼續唔郁....直至席間有人提議食雪榚, 小女孩好似啱啱充完電咁即刻附和. 阿媽就話: 你仲食唔食你D野架 ? 小女孩: 我要食雪榚. 阿媽: 咁你仲唔道歉? 小女孩: 我唔會睬佢. 老豆終於出聲(好嚴厲): 你記住你講過咩野. 不久呢家人就埋單走, 兩父女一直無對話.
換轉係以前, 呢位小女孩可能一早俾佢老豆打到失聲. 而家既父母太寵壞細路, 又怕俾人告虐兒, 但又唔知點教頑童. 就用以上例子, 小女孩打父母可能唔止第一次, 父母無喝止又無教導, 就連一句: 打老豆老母小心俾雷劈既說話都無, 令小女孩以為打父母大不了. 港女就是這樣煉成的!
久而久之, 下一代就唔會再有"尊敬"兩個字在心中, 父母會演變成人肉ATM, 又可以提款又可以用黎出氣.


text:
想當年我地一齊喺亞視睇歐聯足球說故事
2015/4/2 — 11:56
想當年嘅歐聯夜,球迷唔洗上網乞link,只需要坐定定到時間就扭去二字台就會免費睇到直播,仲要有個講波唔錯嘅丁偉傑做球賽旁述,由凌晨三點幾陪到你天光,那些年嘅亞視和丁偉傑,真係球迷嘅天大恩物.
但自從06年之後,歐聯播映權已經唔再屬於亞視,球迷已經唔再可以免費地收看歐聯,同時亦無得點再聽到丁偉傑講波.無咗歐聯,亞視都仲有個蘇超,但蘇超呢啲次級聯賽又有幾多球迷留意?之後就一直沉寂咗好幾年.去到上年,亞視竟投放不少資源去足球到,蘇超,港超及某些球隊熱身賽,雖然吸引程度唔算高,但都叫做有番啲野睇.好記得個陣播利物浦對多蒙特嘅熱身賽,大家都好想睇.就算你幾唔鍾意亞視,你都會因為足球而扭去呢個不如執柒咗去好過嘅電視台,仲會笑鳩佢啲powerpoint嘅數據分析,甚至有一刻球迷與亞視敵為友,建議亞視改行主力轉播足球賽事.
一個足球狂熱,令一班由唔睇亞視,甚至一直屌亞視嘅人都會特登扭去亞視睇波,可想而知,免費波嘅吸引係有幾咁大,但最重要嘅都係場波嘅吸引性.不過啊,一切都成過去,亞視終於如大家所願執柒咗,大家唔會再睇到亞視啲柒事,唔會有人夜晚仲講把酒當歌,或者叫你睇下高志森個微博;亦唔會再播無咩人睇嘅蘇超港超,或者重播N年前嘅綜藝節目,一切都已經成為歷史.
當某些事走到盡頭時候,你才會慢慢憶起以前他的一切,係懷念又好,係記得又好,咪當係佢最後一程嘅小小回憶.作為香港人,亞視執柒咗,我係會熱烈地彈琴熱烈地唱,但作為球迷,我唔會忘記佢當年帶給過球迷嘅些小恩惠.
BTW,我有啲想聽番丁偉傑講波.
原刊於足球說故事


text:
(未婚夫係行家)又嫁一個 32歲前無綫主播陳珍妮晒鑽戒:開場白1999
喺大台是非梗係多,估唔到就算做新聞部都一樣咁多,不時就有主播之間不和,又或者主播被打壓事件,不過講到最最最大膽嘅應該就係陳珍妮.佢喺08年被挖角加入大台做主播,做咗4年就離開大台,之後喺2015年嘅書展出咗一本名為《TVB新聞部血淚史》嘅書,喺書中大爆當年喺大台做主播嘅辛酸同新聞部嘅陰暗面.
近年陳珍妮主力做下主持工作,最近佢仲去咗歐洲遊學,喺佢Facebook同Instagram都post咗唔少遊學嘅生活逸照,而日前佢仲post咗一張左手中指戴住大大粒鑽石戒指嘅相,仲留言:「點會有人求婚前後瞓覺?!就是他了.落機無耐,攰到喊又送花又飲酒然後醉到瞓著,開場白1999好彩重記得單膝下跪.其他港女拍枱走咗啦,見係你,又響(喺)巴黎,應承你啦.」咦!求婚成功,咁男朋友又係邊位呢?喺感情方面,陳珍妮真係非常之咁低調,喺社交網站從未見到佢post男友嘅相.
據知,陳珍妮同男友其實已經拍咗拖幾年,佢哋都係做傳媒嘅行家.睇番陳珍妮過往嘅情史,睇嚟佢對傳媒人好有緣,有傳當年喺大台陳珍妮曾經同男主播劉顯輝撻着,不過陳珍妮喺05年就話自己係單身,仲想識個風趣幽默兼兼夾識飲識食嘅男友.
《蘋果》昨日就求婚一事聯絡陳珍妮,截稿前未獲回覆.不過佢喺昨日下午仍有update IG仲留言:「酒店其實好細又百冇,但大廳有個小小bibliothèque ,好有書卷氣,一入門口我已經心心眼.」


text:
停課都有優惠
咁病有冇優惠先… 因為病而要停課同隔離, 我去樂園玩又會唔會唔招呼我嫁?! 未病發, 去到玩先嚟病, 你會唔會告我嫁?
H1N1, 已經有人因為呢種病菌而死亡, 照咁睇, 佢都唔係流嘢. 當大家因為佢而要停課, 係屋企隔離, 迪士尼竟然係呢個時候出手, 向學生提供"優惠"… 小朋友知道咗呢個消息, 好自然都會同阿爸阿媽講"我要去迪士尼", 唔知又有幾多關心子女健康嘅家長, 會送佢地去樂園開心死, 大家睇吓新聞會唔會訪問到啲痴孖根家長啦.
其實一有流感, 去人多嘅地方一定好易中招, 仲要去樂園玩. 撘車去人又多, 去到玩又一樣多人, 小朋友攬隻幾萬人都攬過嘅公隻影相, 玩機動遊戲又要用手揸實, 出汗又用手抹, 仆街之後喊又用手抹眼淚… 成日係度玩, 你可以幫小朋友洗幾多次手. 再衰啲排隊嘅時候有人喺附近咳, 咁樣染病真係抵撚死.
迪士尼嘅員工又可唔可以帶住口罩去招呼佢地呢? 大佬, 打份工又唔係搵得多… 仲要同你搵命駁?
多樹, 空氣清新啲, 我就唔信外國啲機樹多唔過你迪士尼. 近距離向住你打乞嚏, 空氣清新啲就唔會有機會傳染咩? 雖然而家嘅新聞都係唔可以盡信, 但係聽到呢個嚟得咁合時嘅優惠消息, 真係忍唔住要打幾句. 將危機變做商機, 真係頂你唔撚順…
14 June update:
搵到另一位wordpress用戶, 亦都對迪士尼作出批評:
強烈譴責香港迪士尼發港難財!
by 飲者@wordpress.com
一個回應 to “停課都有優惠”
-
算啦!我對迪住尼已經無期望o架啦!


text:
《無夜國度2~新月新娘~》喺 08.31 嘅時候推出日文版,中文版就即將喺 10.26 上市;遊戲整體系統極易上手,如果唔主張稱霸全支線,淨衝劇情嘅話,其實好快可以爆到機.以下係我《無2》二周目後嘅少少感想,考慮緊入手遊戲嘅朋友可以參考一下(笑)
故事大綱係承接第一集《無夜國度》(不過無玩過都絕對跟到個故事)主角係巫女護衛,一次護送行動中,不敵遊戲最終 Boss「月之女王」,結果世界陷入「永遠的黑夜」入面;而主角身受重傷,本應死亡,但被教廷改造成「半妖」,變成「攻擊力提昇,不過活動時間有限制」嘅戰士 LOL
故事重心就係:成為「半妖」嘅女主角能否擊敗「月之女王」呢?
遊戲好大部份係戰鬥為主,戰鬥風格同一般無雙遊戲極為相似(咁光榮出品嘛…)不過喺無雙斬斬樂嘅玩法上面,《無2》都仲有 add on 好多唔同嘅元素,例如係主角與同行角色嘅好感度越高,就越容易出到合作技咁樣.
至於角色自己本身嘅招式,雖然玩家可以喺戰鬥中切換武器,不過唔同武器針對唔同敵人時,其實都無話有啲咩明顯嘅攻擊力加乘作用……所以戰鬥對我黎講嘅樂趣係:睇主角們出特技時啲華麗過場動畫 LOL
就算較高難度,都只不過係雜魚變得厚血咗而已,唔會因此難打咗……好事黎嘅,輕鬆 Play 可以快手衝劇情嘛~
遊戲另外一個好花時間嘅部份係「好感育成」!同重要角色係咪可以升滿好感度,會影響最後行 Good End 定係 Bad End 架,所以「好感度」呢一 Part 可以話喺主線之一黎.
我原來以為呢一部份有啲選項揀吓對話咁,不過原來只要完成角色指定嘅支線,就可以升到好感度,咁……又係嘅,畢竟《無2》係動作型 RPG 而唔係 AVG LOL
不過講就易,因為主角係「半妖」,咁佢每次出去探索都有時限,而每次出去亦只可以揀一個隨行角色,無得話「上個角色用剩咗啲時間,所以返據點換人」咁樣;所以……
要培養好感度嘅角色有 6 個咁多,而每個角色都有 10 個以上嘅支線要做,我覺得「如何完美分配時間」去做主線+角色支線先係《無2》最難玩,最蝦人嘅地方 LOL
至於遊戲中嘅「式神系統」,我就覺得有少少晝蛇添足了.十幾隻式神入面,得四隻真係有用嘅(探索時清除路障);而佢地嘅戰鬥力嘛……去到後期,你集中升一兩隻就當然勁啦;但如果無刻意培訓嘅話,式神喺遊戲入面只係純粹嘅 Collection Orz
你想像下,十幾隻喎,要做好多支線,先拎到技能點幫佢地升 Level;升爆 Level,又要轉生,Total 要轉 5-10次 LOL!鬼唔知練到咁,隻式神就會勁咩,但問題係「升級式神」需要嘅時間,同埋遊戲入面咁趕嘅時間觀念不成正比吖嘛!
最後呢一部份我有少少失望架,少少咁多啦 orz!據點明明有大泳池,連遊戲 Trailer 都成日以角色著住泳衣喺呢度發生嘅場景黎做招徠!結果呢!
玩家只可以喺呢度換造型架咋!啲造型仲要係特典,唔比錢就無架!咁做咩啫!比個泳池我做咩啫!嗚呀!我原本以為可以約其他角色黎玩水增加好感度之類……結果基本上每個角色只會喺泳池出場一次咁多 orz
因為《無2》有結局分歧,所以想知道哂全部劇情真相嘅朋友,建議你跑二周目喔!
我自己就用咗幾晚時間去二周目呢個遊戲,老老實實,一周目時我感覺還好,輕鬆玩沒負擔,只不過,重覆進行「殺怪解支線」呢個動作,玩到中盤會覺得略嫌單調;慶幸二周目時,技能點同道具有得繼承返,而且可以 Skip 動畫同已經睇過嘅劇情,咁二周目時好快就完成咗了~
不過,華麗同埋流暢嘅遊戲畫面係要讚嘅,以日系 3D 風格黎講,《無2》做得相當唔錯吖!遊戲出品工作室「GUST」主打美少女風格,而呢個遊戲的確多多少少都有以女角色們嘅性感做賣點,不過角色造型,皮膚模組都做得尚算自然,例如胸部陰影唔會為咗強調大小而刻意造到勁反光等等(笑)
整體上我對遊戲嘅評價都仲係唔錯的 ♥ 有興趣嘅朋友記得準時入手啦!
遊戲同時對應 PS4 / PSV / Switch 三個平台,不過目前只有 PlayStation 平台會出繁體中文版,Switch 玩家要注意一下喔!


text:
六四 燭光晚會,今年嘅爭論係十分之黐線,因為兩邊都係膠到無朋友,既無邏輯,亦無策略,亂七八糟,雙方都鬥派膠,睇完就火都嚟,我諗我都係最後一篇講呢個問題,免得心火太盛,畢竟條街仲有好多柒頭要打.但如果雙方啲水平都仲咁低,我可以講,共產黨只會繼續食花生.
六四 唔應該夾帶私貨
何俊仁好熟悉中共黨史,其實佢應該知道,喺六四呢個問題上,只能團結一切可以團結嘅力量,所以唯一可以做,就係將 六四 同民族認同,國籍認同切割,用中共嘅講法,就係團結次要敵人,打擊主要敵人,用標準共產黨語言係咁講嘅.但泛民次次都夾帶私貨,想乘機變成一場鞏固中國國家認同嘅大會,呢件事係啲年青人無法認同 六四 燭光晚會嘅導火線.呢種論述,係十分之得罪人,特別好多老嘢唔認同追究屠殺責任,甚至無人對付珍惜群組果堆人渣果陣.我反而,爭啲被珍惜群組班人渣襲擊.
但中大學生會一樣係on9, 六四 係一個有超級道德高地嘅事,如果講道德嘅喜馬拉雅山都無死錯人,所以 六四 悼念晚會要搞,最多另起爐灶,加入本土嘅論述,一如2008年後台灣綠營嘅做法,利用 六四 去講明依家中共幾殘暴,至少係,駛唔駛永久分家,可以揀日再論,但依家呢個形勢,港中分家,可能係對爭取追究責任係最為有利,因為就算共產黨倒台,都可能都出現類似白俄羅斯,烏茲別克嘅情況,如果係一班熟歐洲史嘅人,其實好容易玩番支聯會轉頭,攞番 六四 嘅道德高地都仲得.問題係,中大學生會呢班友,好學唔學學黃毓民果啲垃圾論述.啲人話黃毓民博學,我只能講,佢同李敖一樣,熟讀中國書,但一講歐洲美國完全係屎嚟,你跟佢玩只會玩殘自己.
六四 燭光晚會,其實最大主角,唔係檯面上嘅政客,支聯會只不過係提供人手同場地,一如我選擇呢張Feature Image,最大主角係一般仲有良知嘅平民百姓,兩邊喺今年 六四 燭光晚會嘅爭論裡面,我感覺佢地好硬膠,唔該雙方膠少陣得唔得?
Feature Image:
Sony A7
Carl Zeiss Tele-Tessar 200mm f3.5 T*


text:
我覺得咁唔係一個幾好嘅現象:
好多時用英文名稱呼一個人,當事人都希望人地用英文名稱呼佢,結果日子耐咗,無乜人記得佢真名係乜.
唔知係我英文太差定點,我覺得英文名只係一個用嚟敷衍人嘅名(母語英文另計),隨時都可以換咗佢,甚至有啲似編號.事實上可以對住唔同群體報上唔同嘅英文名添.(呢個group我叫Jack,呢個group我叫John,果個group我又叫Ricky,橫掂三group人又無交集,又唔係成日見,吹咩?)反而中文名就真係無乜人報假名,而改名嘅人都唔多,基本上跟你一世.
特務除外,例如南空直美.
咁當然你話,唔係係人都有資格知你全名,無問題,seems legit,正如唔係係人都有資格睇你全相.名都係私隱一種.不過有時交情去到會知道大家全名果時,甚至有啲情侶,都仲要成日用英文名稱呼對方,就硬係覺得有啲唔妥.
呢到可能牽涉一個問題:好多人唔中意比人響全朵.唔知點解,唔知係咪得罪得人太多,驚隔離台聽到即刻沖過嚟開片.(如果真係咁而唔想比人知全名又無乜問題)我覺得係有啲奇怪.
唔知邊條友仔(好似係叫曼德勒定曼德拉,雖然曼德勒係緬甸一個地方名)話:
「用對方講聽得明嘅語言講野,說話會入到佢個腦;用對方母語講野,說話會入到佢個心.」(所以記得真心話唔好用外語講)
同樣道理,唔好話真名喇,用返母語嘅名,即係「誠哥」又好「南哥」又好「山雞」又好乜姐乜物姐阿乜阿物都好,點都入心多啲掛?有乜理由用啲唔入心嘅稱呼?君子之交淡如水?


text:
Sunday, 3 February 2008
mihimaru GT: diverge
mihimaru GT 又出新 single, 佢地真係超高產. 我係好鍾意佢地, 不過老實覺得佢地最近 d 歌不及之前冇咁紅o個時 d 歌咁有特色, 咁玩o野, 連 mv 都不及之前如 Kaerou Ka o個 d 咁搞o野. 希望佢地今年打後繼續返佢地之前o個 d 高質素亦有特色o既音樂, 我一定支持.
呢隻 single 有兩隻新歌. 第一集係 diverge, 風格同舊年佢地o個隻叮噹歌一樣, 慢板歌, 中間得一兩句有 miyake o既 rap. 都唔錯o既, 我覺得好過佢地上隻主打 I Should Be So Lucky. 不過我都係最鍾意佢地 d party 歌 (Love Is... 除外). 第二集係 eekana, 有 party feel, 不過以佢地標準唔算係高水準o既歌, 不過 hiroko 最後o個o野好正, lum 死唔少仔/女.
Posted by Howtindog at 18:42
Labels: 音樂
0 comments:
Subscribe to: Post Comments (Atom)


text:
裝修其實要預幾多錢....
-
girlsclub
屋企都幾殘舊,想搞搞佢執返靚佢,其實要預大約幾多錢架?
-
Anonymous
之前裝修本來預60萬 格哂價 好在朋友介紹左個室內設計師 佢係格哂價之中至平 最後收平一半 而且裝修幾好 佢叫jennifer :94188353
-
boting
要睇你想大搞定細搞WO,平有平裝,貴有豪裝
-
kwanchungb
有 website 可睇下先嗎?
-
chuchuhk
睇你想翻新定全屋裝修,個價錢可以差好遠,你有冇話想點樣裝修先?
-
Anonymous
@kwanchungb
可以whatsapp佢問拎資料
呢個係她fb page
-
boting
@kwanchungb
我之前都係搵好師傅搞,之前都格左幾間,佢地張報價單雖然唔係最平果間,
但最緊要係佢知道我既要求,前前後後都同我傾左五六次,俾左唔同既意見我,
唔似其他師傅求奇寫張報價單俾我,所以最後先揀佢.
最驚喜係工程期間佢地一路幫我監察住師傅既進度,安心好多!
link
-
kekwan
試下出去拎報價單睇下先,因為要睇你想裝修幾多先知要用幾多錢
-
popoc73
平既十萬以內可以搞得到,但貴既隨時要幾十萬,仲要睇你用咩料,果到錢既落差係最大,搵左個師傅傾一傾先啦,佢地有專業意見俾到你
-
maggierize
好似我屋企四百尺左右啦,搞左全屋裝修都用左成廿萬,
其實你可以同師傅傾下,拎張報價單睇下先囉,又唔駛錢既
-
shallian321
睇下想整成點同幾大,如果自己落手落腳揀料同設計就好平


text:
去到鑽石山大家剩係會諗起荷理活廣場呢個美食沙漠,但係其實係鑽石山同黃大仙之間仲有一個舊區叫鳳凰村
,入面有好多唔同種類既小舖,今次因為係呢邊既時候好想食一啲麻辣嘢,就比呢一間小舖「高士麻辣燙」吸引左.佢全部都係散賣一啲川味小食既,而我主要想剩食麻辣味既食物,咁就叫左以下三樣再加一個紫貝天葵.
麻辣撈麵
其實就係一個乾身既酸辣粉既口感,麻辣味控制得啱啱好,對我呢啲想食辣但又唔係好食得既人嚟講,呢個既味道啱啱好有啲刺激感但又唔會太過火要不停飲水個一種,好味!
麻辣土豆絲
因為本人都係一個薯仔控,薯仔既嘢食多少都好吸引到我,咁就決定叫個嚟試下.可能因為佢係土豆絲,同平時出面食到既薯類產品有啲唔同,唔會一次過到好大面積既薯仔,所以薯仔味就唔太食到,同好硬身,唔似食緊薯仔既感覺.而係辣呢方面,佢既辣味比撈麵既辣更加強烈,食既時候不斷咁飲飲品先可以繼續食到落去
麻辣雞翼
麻辣雞翼既辣口感同上面既麻辣土豆絲不相伯沖,都係食到眼淚鼻水流不停,而雞翼本身就好肥美,肉汁分明,一份有六隻,價錢都好經濟
紫貝天葵
好少係街可以搵到紫貝天葵賣,所以咁啱見到剩係買枝嚟飲啦!紫貝天葵唔會太甜,有啲似利繽納既感覺,放左一段時間係常溫環境都仲係保持到冰冷,加上食呢啲辣嘢既時候配返就更加好!
呢間都係一間可以再去食既小舖,不過如果有得坐係度食就更加perfect池!


text:
「感受」
過去幾年一路都有喺大學教書,如果你問我現今香港嘅年青人係點?我只可以話香港嘅教育制度害咗佢哋,雖然唔係香港好多年,亦唔係太關注香港嘅教育制度.但係短短四五年係大學教書就已經感受到個問題!當然香港嘅問題唔單止係啲乜嘢評估咁簡單,因為除此之外仲有之前啲所謂「中中」同「英中」到而家嘅「三三四」其實都玩死咗好多學生,令我哋損失一整代嘅香港人!
「評估」
之前因為一直做緊區議會選舉嘅分析,所以仲未寫最近期大家討論嘅「全港性系統評估」.如果你問我就當然反對啲小朋友要為咗呢啲無謂嘅評估要俾學校利用.更何況嚟個評估已經淪為學校與學校之間嘅評估,而評估完之後教育局其實做過啲乜?雖然話就話學生唔知成績亦唔會用嚟評估佢哋,但係學校嘅角度就好唔一樣.點解學校要操練學生?好明顯個原因係學校為咗自己個名多過學生嘅能力!
「問題」
我哋成日話香港有怪獸家長,其實點解?我反而諗除咗家長本身緊張小朋友至外,就係因為學校本身嘅入學要求簡直係嚇死人,因為分分鐘變態過我去見工!而學校變成咁,好明顯就係教育制度衍生嘅問題.政策不斷改,制度又係咁改,用過時嘅填鴨式教學方法,無長遠策略.最終受害者係我哋嘅下一代!老實講我真唔係太希望自己個仔係啲咁嘅制度下成長,因為我知會害咗佢!


text:
澳門天鳩颱風搞到 天災 ,本來斷水斷電斷網已經好慘,但更加仆街係有商店趁火打劫,竟然夠膽百五蚊兩枝蒸餾水,去搶都唔該搵第二啲人搶,搵澳門啲平民百姓嚟搶,喺日本,呢啲事係唔可能發生,呢個某程度上,當然係一個制度問題.基本上,華人地區都無一套好嘅系統,去防止呢啲趁火打劫嘅問題.
天災 應該就地賑濟
作為311東日本大震災嘅經歷者(我好小事啫,人喺東京咁),當時日本地震,係點處理物資派發嘅問題,當時菅直人政府好簡單,就係叫便利店就地派貨,帳單由日本政府負責.當然,日本由於有一個鉅細無遺到爆機嘅銷售稅記錄系統,基本上便利店賣咗乜嘢,政府嘅系統都會知,所以亦無得抬價,亦無得呃人.而對便利店亦有好處,因為便利店嘅存貨亦可以迅速去清,唔會因為地震造成果啲過期貨品損失或衛生問題.
澳門當然無一個銷售稅系統,但澳門政府既然咁鍾意派錢,就指令超級市場,藥行就地派水,啲數入政府就可以.當然,實預咗有貪污,只不過,澳門呢個咁嘅系統,真係好過藥行百五蚊兩枝水周街搶.而呢個做法,亦應該會比澳門政府啲官僚有效率好多,因為澳門官僚啲效率,實在令人害怕.
其實日本呢種就地派貨嘅做法,最適合邊個華人國家長期備用,一有 天災 可以立即實施,就係有統一發票嘅台灣,因為台灣政府都係可以憑統一發票嚟追番晒果啲便利店用嚟賑濟災民嘅數,而台灣嘅便利店普及度同日本相若,日本行得通嘅系統,台灣都會行得通,咁就大大簡化台灣一旦有地震之類 天災 嘅救濟程序.至於香港,香港雖然便利店都好普及,但香港無銷售稅,喺可見將來,香港人亦會十分之抗拒銷售稅,政府同商戶之間嘅資料係唔通嘅,所以香港好難行呢套.所以香港更應該著重預防災難嘅建設,渠務署喺港島興建嘅巨型排水隧道,可謂少數嘅德政嚟,相信呢套巨型排水隧道系統,投資嘅錢係遠超所值,基本上,日本都係興建大量巨型排水隧道,防止城市因暴雨造成嘅水浸.
至於澳門好唔好興建呢啲隧道?澳門搞得掂依家果個十世都未起完嘅輕鐵系統再講.


text:
關於印傭居港權問題,作為印尼土著,小弟條氣係唔順.都係果句,如果印傭要走,咁我嘅父母嚟香港時,只係過境,咁係唔係都要走?
而以我對印尼嘅理解,除咗真係僱主己經係「唯一親人」而一定要留港,以及有同性戀傾向嘅印傭,印尼經濟越嚟越好,邊個稀罕你居港權.
1. 依家大部分印傭,一般做完contract就走,你想佢renew都未必制,因為近年棕櫚油同咖啡價格上揚,好多印傭儲夠錢買地種棕櫚油同咖啡,本身已經有二千呎大屋,跟住棕櫚油同咖啡呢啲經濟作物咁搵錢,我留喺香港做乜?香港人呢方面無知到極點.
2. 依家因僱主喺「唯一親人」而留港有兩種,一係女傭本身有華裔血統,喺930事件後家破人亡果啲,當年蘇哈圖條hihi殺人唔眨眼,有啲僱主將佢地細個照顧開佢地女傭接返嚟,你話請女傭,不如話係互相照顧,情節同《桃姐》相類,呢啲你叫佢返去?
3. 仲有一種更差,就係2004年前嚟咗香港打工,2004年南亞大海嘯捲走晒成屋人果啲亞齊人子弟,人數好少,但有呢類倒霉經歷嘅,你叫佢點返去?僱主係佢地最親咁制,入境處長係唔係都要侷住俾呢啲人留港.
4. 大家都知道印尼係回教國家,有啲印傭係女同性戀者,有部分印傭肯離鄉別井,唔係香港搵錢搵得多,而係搵番性傾向自由,我想問係唔係有人想見到有印傭因此自殺至心安?
香港啲偽中產,以為個個都係吼住份綜援,班中國蝗蟲係,但印尼女傭就唔係.
仲有,呢班愛護香港力量,林悅,民建聯呢堆hihi,無人反過中國人嚟香港生仔嘅事.呢班hihi好意思支持人大釋法,煽動種族衝突,叫佢地返中國耕田吧.香港偽中產信佢地,真係蠢到不堪.
如果有人睇完呢篇文,喺香港或歐洲嘅BBS,Forum話我係印尼豬,一定告硬.有膽班友就嚟.


text:
之前晌阿一海景飯店飲茶時,食好耐無食既甜品…西米布甸
重燃我想整呢個的那團火
個重點係我近來好鍾意食熱既甜品
唔知點解架喎
當我重新碰上呢個焗布甸時,有初戀既感覺
無啦啦驚為天人咁
但我其實係識整既
於是我趁有班朋友上門時,就整呢個大家食
今次加了蜜紅豆,好彩我聰明豆識得晌個布甸中減糖
否則甜死班朋友
今次焗得好滿意,最重要我終於解決左之前吉士粉個問題
原來呢…就咁架喎,咁就得架喇喇喇
你睇佢…幾靚仔,哼
我解決了一個大問題,簡直覺得呢個世界好美好的
我而家又想食啦啦啦
食譜:
西米 100g
(先煲一煲滾水,然後放西米,d水翻滾時就熄火蓋上蓋焗到佢透,如水涼了仍未透心就重複以上步驟)
奶 560g (我用一半椰汁一半奶)
糖 80g(如用蜜紅豆可以減些少)
牛油 50g
吉士粉 60g
蛋黃 3個
紅豆蓉,栗子蓉可以隨意
做法:
將奶,糖,吉士粉,牛油煮熱,用中火煮滾後加入西米邊攪邊煮至到杰身
杰身即係在糊面上刮一下會有痕
熄火後分三次加入蛋黃攪勻然後可以入杯
先入半杯加餡,再鋪多層
放涼後用焗爐200度火焗至表面金黃(每個焗爐火力唔同)
*今次我試下將吉士粉一開始就同奶,糖一齊煮熱,解決了吉士粉凝結問題
*布甸放涼先焗,但面會好食d
新facebook acct開始建立,慢慢upload上Fb,講飲,講食,講戰利品
仲會講祕密


text:
本來中大學生報選舉舞弊事件,我唔想再寫,因為件事公共性欠奉,本來.只不過,獨立媒體班左膠,特別好似 黃俊邦 呢啲無恥之徒,仲喺度鼓勵師弟從事選舉舞弊行為,我覺得我作為其中一個老鬼,一定要同呢啲都係老鬼搞出嚟嘅歪風對抗,否則中大啲左膠,只會越嚟越面容扭曲,搞到同土共都無乜分別,完全無資格土共喺真正嘅選舉搞掌心雷.
黃俊邦 完全忽略螢係發表虛假聲明
無錯,駢用臥底手段搜證,喺道德上有問題,但本身唔犯選舉法.而螢係虛假聲明,係道德同法律都一樣站唔住腳,喺現實世界,一早要坐監,最高係坐三碌,如果螢呢班友係洗心革面做人,係應該唔好再選學生會或學生報,甚至連院系屬會幹事呢班友都係不適當人士,如果佢地搞社運,我都會有十分嘅保留.你依家 黃俊邦 寫到呢班好無辜咁,究竟呢啲係乜左翼嚟,定係學咗中共嘅手段,為咗保住權力或者奪權,就可以乜都亂寫,乜都亂咁出,呢個仲係唔係當初好多人有份支持果個獨立媒體?獨立媒體係唔係淪為某啲政治集團嘅私器,我十分之懷疑.
喺選舉舞弊呢個行為上,我唔理本土派定左膠,我都係無商量餘地.選舉舞弊就係舞弊,如果可以因為自己「目的高尚」,可以無惡不作,咁呢班友,同中共以及赤柬有乜分別?赤柬當年有幾多喺法國留學,攞法國極高學歷果啲知識分子,結果佢地以為達到自己嘅共產主義理想,可以乜都得,殺人殺得幾勁.而呢幾年,左膠果啲為咗達到政治目的,不擇手段嘅傾向,極度令人擔憂,以往覃俊基呢班友,已經可以為自己嘅政治理想去老屈人地,跟住依家發展到係為咗保住自己嘅權力,可以玩選舉舞弊,被黃毓民教壞嘅唔少本土派,都未做到呢個層次,如果俾呢班友掌握實際權力,我都係第一時間買機票離開香港,因為呢班友一定會有權用盡,甚至比梁振英玩得更盡.
為咗政治理想,將自己嘅無恥同無惡不作合理化,呢樣係最危險,我唔係教大家要做東郭先生,就算係李登輝,喺Hack中華民國呢個過程裡面,都做咗唔少污糟嘢,但可以避免做污糟嘢,都應該要避免.但依家呢班左膠,似走火入魔多啲喇.


text:
秘書呢個職業,話就話好辛苦,差唔多24小時隨時standby(而家仲邊有純辦工秘書架?個個都公器私用,要秘書做埋私人助理架啦!),但見嘅世面同得到老闆嘅寵幸就一定比普通打工仔多!一樣係喺中環返工,有一位任職秘書嘅朋友,每次見面都覺得佢十分上進同幸運!點解?因為每次見面,都會突然考咗啲「乜牌物牌」,仲要老闆全數資助,變咗全能員工,真係隨時轉工都冇難度!不過,朋友就同我講呢啲牌,唔係你想像中咁簡單!
例如一次,老闆要佢考車牌.朋友心諗:「梗係又想我做埋司機車出車入啦!」,之但係老闆開到聲,又畀佢用辦公時間去學,仲要包找數,又真係睇唔到理由拒絕嘅.最終朋友考完車牌,開口中做埋司機!算!但新牌仔落地就畀架靚車你揸,有起事上嚟真係寧願搵個身去擋,都唔敢刮花一條痕,壓力大到爆炸.
但畀得錢你考車牌,又點止要你喺香港揸車咁簡單呢?有次老闆仲邀請我朋友一齊去旅行添.風流波士俏秘書?咁正?不過我朋友都冇心情FF咁多,當日帶住上戰場嘅心情去到機場,見到老闆一家大細⋯…都知道老闆冇咁好死,一睇就知老闆其實係想朋友車佢哋一家人去玩.雖然嗰幾日住喺啲連燈都唔識熄嘅豪華別墅,食啲唔使睇餐牌有人幫你發板嘅美食,的確係人生中珍貴嘅經驗.但突然間要朋友由揸右軚變做揸左軚,仲要全車滿員,真係諗返起都一額汗.或者有人話,點解個老闆唔喺當地請個司機呢?因為我朋友已經知道晒老闆脾性,仲可以間唔中講下公事,咁仲點解要搵個乜都唔清楚嘅司機呢?
車牌除咗揸車仲有乜作用?真係諗都諗唔到,原來老闆睇中咗佢啲分!其實佢老闆份人又唔係真係下下要司機車出車入嘅,有時都想揸下「大牛」出去威下.你知啦,「牛」呢啲車,揸得慢就唔型架啦,唔通係紅綠燈前急剎車乜?衝燈,影快相罰錢真係閒事,揸得跑車,罰款使費同入油一樣係必需嘅.但扣分就唔同講法,扣下扣下,車都冇得你揸,仲要時間上駕駛改進課程?所以朋友老闆當畀少少錢,買朋友果十幾分返嚟.有乜事扣晒啲分?咪恩准佢辦公時間出去上堂再考過囉.引用返朋友果句「你以為你成功佔到老闆便宜?其實老闆做嘅嘢一切都盡在佢掌握之中咋」.


text:
頭先出去食飯, 響地盤邊的行人路上走, 突然獨見一束包得整齊又新的花橫躺在行人路上
於是我開始發揮我既想像力, 究竟咩原因呢束包得咁靚既花會在路上呢…
我估:
1. 男仔想送俾個女仔, 點知果個落雨既晚上, 果條濕滑既公路, 果個粗心大意既司機, 令到佢冇辦法趕到去咖啡室, 親口向她講一句…
2. 男仔想送俾個女仔, 個女仔唔肯要, 個男仔追住個女仔走左九條街, 個女仔都唔要, 於是個男仔發脾四掟束花落地走人
3. 男仔送俾女仔, 女仔好開心咁收左, 兩個人一直行左一陣, 點知個女仔向個男仔逼婚, 男仔唔肯就範, 個女仔話你唔娶我大把人爭住要呀, 個男仔話你自量下啦, 於是個女仔發脾四掟束花落地走人
4. 男仔送俾女仔, 女仔好開心咁收左, 兩個人一直行左一陣, 點知為好既事小事突然嘈交, 個女仔用束花卜個男仔個頭, 然後走左去
5. 其實係個女仔好鍾意個男仔, 送花向個男仔示愛, 但係個男仔唔想接受, 於是走左九條街, 個女仔追左九條街, 最後傷心地在路上留低束花走人…..
6. 其實束花係用來拜山既….點知個女仔見到心儀既男仔拎住, 咪想搶過來, 於是兩個人大把出手, 最後兩敗俱傷, 入曬廠, 留低束花
7. 其實束花係用來探病既….點知行行下接到醫院電話, 話條友香左, 你唔洗來喇…
8. 佢俾外星人帶走左…


text:
我個b三個月大,一直都係用silver cross surf2 +maxi cosi carseat, 佢未出世前去都考慮咗好耐,去mothercare推過stokke display之後決定都係買silver cross,so far我哋同bb都好滿意,可以同你分享下用後感:
1.Stokke真係好好好好重! 我淨係喺mothercare推已經覺得重同難控制,始終佢d支架好似係用鋁,而silver cross係用鈦合金,輕超多!!單手可以操控,有時阿B扭計我都可以一手抱佢一手推車(好重要!) 建議你親身去試推兩架車感受下
2.高度:stokke可能係高少少,但如果想同枱食飯,silver cross都絕對夠高(emoji)(emoji)
3.made in china:之前單新聞silver cross成架比的士撞走咗個B都無事,所以…我信實例
4.size:silver cross摺埋都真係唔細,我部車係countryman車尾剛好夠位,不過其實兩部都大ga la
5.避震:呢樣silver cross係皇牌,so far我個b鐘意坐車多過揹,可能因為夠舒服,而且我哋去公園去西貢多,避震對我哋嚟講好重要
建議係如果你去公園郊外多,又揸車出入為主,silver cross呢類大車真係好正,不過如果你係行商場/鬧市,咁其實任何B車都係唔方便,揹會好d
重有,我覺得初生籃無乜用,因為太大,BB浪浪下無乜安全感反而會唔制,我阿B一直都係坐緊car seat 加adeptor放落個車架,而且唔駛抱起佢真係一流
希望幫到你~


text:
講起去韓國,好多人都係去首爾,釜山或者濟州島呢幾個耳熟能詳嘅大城市,其實韓國仲有好多好好玩嘅地方等大家去發掘.嗱~就好似位於全羅南道新安郡以生態觀光勝地聞名嘅曾島咁,唔少韓國人喺週末都會遠離煩囂專程去玩返一日添!
圖片來源:afewgman@Instagram
圖片來源:sein_ryu@Instagram
曾島為新安郡第 7 大島,於 2008 年被指定為「 Slow City 」,最具魅力嘅地方當然就係超級乾淨嘅陸地,清澈嘅海洋,同埋兩者之間嘅美麗泥灘.曾島更有韓國唯一而且規模最大嘅太平鹽田.另外喺太平鹽田後嘅展望臺,仲可以望到泥灘同埋島嶼村莊嘅景色添,呢種感覺係咪非常簡樸呢,啱晒去厭大城市嘅你哋呀!
圖片來源:amabile_83@Instagram
圖片來源:hwangsanggwi@Instagram
去親曾島必訪嘅就梗係太平鹽田啦,喺呢度可以見識海鹽嘅生產過程,仲有得親手製作體驗吓添!如果想試吓,三日前上官網預約定就得㗎喇!不過每年 4 月至 10 月先會生產海鹽,所以大家記得揀啱日子去啦!除咗落手落腳整海鹽,又點少得影靚相呢?一塊塊嘅鹽田經採收後,就會變到好似鏡面咁清澈,簡直可以話係韓國嘅天空之鏡呀!
圖片來源:gamsung_macho@Instagram
曾島內除咗鹽田,仲有海鹽博物館,曾島泥灘生態展示館,長頭魚橋等等嘅景點.而且大家一定要試埋呢度最出名嘅鹽味雪糕先好走呀!另外每逢 8 月會有小島泥灘節,喺泥灘展開馬拉松大會,蹴球,海泳等競賽,同埋美容泥漿體驗,太平鹽田體驗,挖貝殼體驗,海釣等各種活動,呢啲咁特別嘅活動香港一定搵唔到!
圖片來源:vocalist_chaeyun@Instagram
圖片來源:jjjang_sj@Instagram


text:
2015年3月17日星期二
又一個夕陽行業 - 方卓如
2015年3月16日 - 信報
退休後環遊世界,分分鐘仲辛苦過返工.你都試過長途旅遊,中間你要諗交通住宿,夜晚食乜嘢,晏晝去邊度,最慘係你唔熟路,行到腳軟.幾十歲人,好多嘢可能已經無力再玩,唔好諗而家博盡退休先慢慢嘆,就算有呢一日,你都未必覺得嘆.人生得意須盡歡呀!
瑞士鐘表業從來冇遇過重大衝擊,名貴腕表永遠有需求,而且是一浪冚一浪.後生仔未夠錢供樓,會儲錢買架車.車都未有錢買,會儲錢買隻表.表,係男孩變男人的一個成人禮標記.但係,表嘅作用,僅此而已.
鐘表商都應該知道,表本身其實已喪失實際功能,冇乜人仲會望表睇時間,純粹係裝飾同話畀人知你撈得掂.
換言之,蘋果表唔單止食咗瑞士名表嘅市場,連本來冇功能只係裝飾嘅表,甚至有單獨功能例如跑步計距離嘅電子表,都一樣會被淘汰.裝飾品嘅表,你會日日換,用嚟襯衫.有功能嘅表,你會日日戴,唔會換.
買蘋果表不再買勞
結果係,你嗰啲有價有市嘅瑞士機械表,你會賣晒,因為冇機會戴.
智能電話用幾年時間就打冧晒傳統手機,搞到手機一哥都要執笠.
蘋果表一出,瑞士鐘表就會成為下一個夕陽行業.買得起勞嘅人一定買到蘋果表,而買咗蘋果表,就毋須再買勞.表再唔係裝飾品,變成貼身提示產品.而家仲有好多評論分析,究竟蘋果表賣唔賣得.
其實,問題應該係,瑞士表商仲捱唔捱得.
訂閱: 發佈留言 (Atom)


text:
生日月真開心
昨日同我祕書車人食生日飯,又去Miyabi
食完後當然要去行街,其實我想去LCX睇下d聖誕禮物,因為聖誕party都未買
行完無收獲就去埋City's super啦
點知………
去到Logon見到個電烤爐,$398好抵,好想買,因為識我既人都知道我好鍾意食串燒及燒物
但你知啦!我屋企真係太多唔同用具,打算再諗諗先買
行完一個圈後,我又想行埋去,仲話:好想買個爐
點知…車人已經送比我做生日禮物了,攪到我勁興奮
我呢d新紙坑,當然晚上就整啦!因為太突然無認真去諗到底整乜
好快咁決定整金菇牛肉卷,鹽燒雞翼,蝦,芝士腸,芝士丸同埋粟米
呢個爐近日晌city's super有得賣,相信好多人都心思思有件事,我就先試啦啦啦
體積唔太大,但兩個人份量剛剛好
至於油煙,尚可以接受唔係想像中多,當然你整好油既食物會多油煙,我就覺得都ok啦
好簡單,基本上用鹽,胡椒同燒汁就可以
無奶油我唔整牛架嘛,係咪先係咪先?
金菇肥牛,加少少鹽去燒,食時加少少燒汁
但我覺得唔太好,個金菇會出水,牛肉又標油,好易滴落係發熱管
燒牛舌或者牛仔骨,牛扒會更好,下次下次下次大概可以
超級好食燒日本年糕,堅好食
我燒了幾轉年糕
芝士腸同芝士丸好難唔好食,無得輸既


text:
放假活動係留喺屋企親子廚房,今日我地嘅傑作係……豬豬益力多果汁粒!
其實我都真係好少畀糖小小豬食,因為唔想小小豬食得太多糖份食物,食太多對身體或者係牙仔都唔好嘛.不過完全唔畀佢食又唔可以,好似好唔人道咁,所以平日當小小豬乖嘅時候,我都會以獎勵形式畀啲棉花糖或者係司各脫軟糖小小豬食呀!
上星期見到好多朋友仔都整左啲自家製嘅果汁糖,我見都好似幾簡單,加上自家製都應該係健康啲,所以就買齊材料同小小豬嚟個親子廚房啦!
魚膠粉30g.
將益力多1.5支慢慢加入攪勻.
加入少半包糖.其實糖分量可以因應個人口味加減,不過我俾小小豬食就唔落太多,只落少少調吓味.
依個時候就到小小豬出場,佢話要幫手攪勻哦.不過又真係幾幫到手,係好專心咁慢慢攪呀!
之後步驟就需要放入微波爐叮一分鐘,不過因為我無微波爐關係,所以我就用明火隔水蒸一分鐘啦.
最後加埋一茶匙粟膠同一茶匙檸檬汁,不過因為我買唔到檸檬汁,所以今次係無加落去呀.
慢慢攪到變糊狀,就可以倒入模啦!
放入雪櫃雪大約三十分鐘就得啦!
點解攪完啲材料之後會唔見咗小小豬繼續幫手呢?唉……咪因為又係為食所致,佢見到我枱面上仲有半支益力多,所以就用盡佢辨法等我請佢飲(當然係不停讚自己乖,無唔舒服,好開心呀……依啲逗人字句啦).見佢咁有誠意,就畀佢飲啦!
大家都唔知道,依個為食豬係等啲糖糖雪凍嘅時候,佢係幾咁心急,成日係廚房行嚟行去,又話夠鐘啦,夠鐘啦,嗰半個鐘睇小小豬個為食樣都真係好好笑呀!
等得好辛苦嘅半個鐘已經到啦,小小豬一見我係雪櫃拎啲豬豬出嚟,即刻嚟幫手甩模呀!
仲同啲豬豬排隊添.
哈哈哈,啲豬豬糖真係好得意呀!
見小小豬食得咁開心就知道係好好味啦!
我哋當然有一齊食啦,可能我真係落少咗糖關係,所以又真係淡左啲啲,不過畀小小豬食依個甜度我覺得OK啦!
除咗用益力多之外,都可以用其他果汁嚟整,等我下次用提子汁或者蘋果汁再整畀小小豬食先得!


text:
細細個開始就鍾意扮靚,鍾意試新嘢,試得多又敗得多,人妻愛敗家,敗家亦係一門學問來的! 現在鍾意同自己扮靚亦愛幫人扮靚,個個都問我扮靚護膚心得,就開心Share啦!
2016年11月25日 星期五
化妝過程可以訓練腦力,降低腦退化風險
2016年9月30日 星期五
化妝棉~護膚基本需要用品,亦係好難搵到啱心水
一旦迷上,好難忍手~
2016年9月25日 星期日
港女追捧名牌餐具~Lecreuset
2016年8月13日 星期六
GIVENCHY碎粉用一個月後感~
2016年7月14日 星期四
遲來的朝聖~LadyM
2016年7月13日 星期三
辣辣車仔麵
2016年7月10日 星期日
電捲睫毛器
2016年5月6日 星期五
ASANA一秒神水試用review
2016年4月30日 星期六
ASANA一秒神水首日試用
2016年4月28日 星期四
今期愛上嘅氣墊粉底~植村秀
2016年3月30日 星期三
Sorry咁遲先再出Post~因為要試真啲!
2016年1月6日 星期三
今次分享吓肌底水/肌底液/保濕水
2016年1月5日 星期二
由睫毛膏開始,開心share
要講好用其實都好個人化,你鐘意誇啲定自然啲?講易唔易溶係咪真係waterproof?咁要睇你眼瞼出油勁唔勁,眼淚流得多唔多喇!
我本身呢就眼油都出得多嘅,另外就係我好容易流眼淚,讓我笑多兩笑呢都流晒眼水嗰啲人嚟!所以大家明點解我試咗咁多睫毛膏!
使用睫毛膏嘅小小心得,一開始拎咗個睫毛膏出嚟一定要先過紙巾,過走起碼七成,一開始由底向上掃,向上掃嘅時候係睫毛根位到停10秒8秒,等個根位挺啲keep住捲,眼頭位置就向鼻樑方向掃,眼尾嗰度嘅位置就向髮線方向掃,咁就會有個發射線咁靚嘅眼睫毛出咗嚟啦!
睫毛膏總括我偏愛以下幾隻:
大愛1.dejavu Lash Up Mascara :夾好睫毛揸佢睫毛唔會drop亦都好自然,根根分明,無一嚿嚿,亦無曱甴腳嘅!Long keep唔易溶
大愛2. 都係同一個品牌,呢期新出嘅~dejavu Fiberwig : 呢一個呢都係揸咗出嚟會好自然嘅眼睫毛唔會drop,佢呢就係新改良咗加長眼睫毛嘅纖維,加長咗眼睫毛又唔會一嚿嚿嘅亦都唔會話好假就好啱我呢啲喜愛自然風嘅煩人!要買就可能要行多幾間SaSa嗰啲先有啦!因為我都行咗幾間先買到,同埋呢一個牌子都出晒名係防溶同埋long keep得好好!
大愛3. Maybelline BIG EYES Barbie mascara,呢一個要讚下Maybelline呢個設計非常好,佢係咁用嘅:先用黑色睫毛膏打底,然後用白色纖維毛毛係睫毛上印幾印(最理想做到向上碌),再用返黑色睫毛膏揸上去,即時濃密咗同加長咗啲睫毛,有啲似假眼睫毛咁,有咩喜慶日子要濃啲妝就啱晒!Good fit!
以前曾經試過美國某品牌出品僭建睫毛嘅黑色纖維毛毛,用法係同Maybelline 呢隻一樣,但係佢嘅黑色纖維毛毛真係好伏,一用實唔多唔少跌咁啲係面,佢本身係好細心地跟咗個小掃仔比你掃走啲毛,但係要掃走就要比啲心機,仲要小心啲咪掃花個妝,用一次即時將佢存起,咪再玩自己!
但係Maybelline呢個係用白色纖維毛毛同埋佢好輕身好黏到睫毛膏,相當User friendly,新手亦無難度!


text:
晴晴,朗朗係我嘅一對寶貝,就讓我和晴,朗一起為大家發掘更多有關飲食,玩樂,培育,美麗,愛既資訊,咁就天天都是晴朗天啦!(≧∇≦)
響呢間公司做咗咁多年,同啲同事感情咁好,好唔捨得呀!散水餅當然要嚴選啦!有想過送蛋糕或者cupcake,但公司附近又冇咩好選擇.上網做過re-search,發現送雪糕都幾好喎!唔食雪糕嘅又可以送布甸.一於訂嚟做散水餅,過番個甜甜嘅last day啦! 事先已經請同事揀選口味,集合晒資料先去訂.果然不出所料,雪糕同布甸都有人喜愛~ 為食兵團梗係要預先幫手試試味啦! 晴晴揀咗曲奇雪糕,雪糕有曲奇味之餘,仲夾雜咗粒粒曲奇,好啱晴晴口味呀! 朗朗揀雪糕一向都好專一,朱古力味好濃郁,果然係名乎其實嘅「特濃朱古力」~ 晴朗爸爸就揀咗生薑雪糕,老人家口味!XD 食落個味好似食梗薑汁撞奶,又唔錯喎!*o* 我就揀咗新出嘅粟米雪糕,感覺好似飲梗粟米湯咁,味道整得真係好似,好好味! Milk Top嘅產品全部都係採用北海道3.6牛奶,所以牛奶布甸特別滑,牛奶味相當濃郁~ 綠茶布甸嘅綠茶味好重,
(看全文)
一聽到「玩具"反"斗城」,有邊個小朋友會冇反應㗎?晴朗由細到大都好鍾意到「玩具"反"斗城」,除咗可以摸下,玩下唔同玩具之外,最重要當然係可能會有斬獲啦!感謝「玩具"反"斗城」嘅邀請!「Toy Fair 2018」有好多嘢玩!就好似去咗一個超大嘅遊樂場咁呀!而且費用全免!集齊吸印,仲送傑菲故事書一本添!一齊嚟睇下有咩啱玩啦!  一入門口就已經見到大大隻紅卜卜嘅Super Wing懸掛響半空中喇!咁吸睛點可以唔過去影相呀? 《SUPER WINGS》故事講述飛機機器人杰特同一班超級飛俠伙伴環遊世界,為小朋友遞送包裹及解決困難.  Majorette戰車賽道有1.5米之高,賽事一觸即發!先係朗朗嘅紅色車仔領先,但過完第二個彎反咗車,被晴晴果架過咗頭兼嬴埋添呀!XD 由於唔服輸,佢哋賽完一次又一次,好好玩咁喎
(看全文)
來自芬蘭嘅SUPERPARK,實在係久仰大名!多得同學仔生日會嘅邀請,終於可以一嘗傳說中老中青都啱玩嘅室內親子遊樂場,好興奮呀!去Playhouse就去得多,但今次似乎同以往去過嘅大不相同,馬上去探過究竟囉!SUPERPARK位於奧運站嘅一號銀海,佔地四萬五千呎,可以想像得到超大嘅玩樂空間!*o* 馬上要動起來,are you READY??? 生日會已包括每位來賓嘅入場費同防滑襪,襪嘅質地好厚料,凸起嘅防滑部份做得好啜地.入場一定要著襪,而一般客人入場費係冇包防滑襪嘅!有需要可即場購買$15/對,有齊大人同小朋友size,咁高質,值得買呀! 每人都會獲發一條手帶,手帶嘅用途除咗for入場之外,亦可用嚟開locker㗎! 只要有手帶都可以使用locker,無須租金或按金.換句話說,我哋一家四口可以用4個locker,夠晒用啦! 「DO」一「DO」就可以入場,同搭地鐵一樣呀!XD
(看全文)
食飽飯又未夠鐘睇魔術,到處逛逛.忽然想食番個飯後甜品,晴晴同我都舉腳讚成! 經過「糖癡」,已經被門外嘅爆谷機同棉花糖車所吸引~ 入到店內,簡直就好似去咗糖果世界咁呀! 一個個玻璃樽排得整整齊齊,每個都裝着滿滿的糖果 探視完一個圈,太多款式,選擇有點困難 最後,我哋揀咗呢款lego糖果,100g誠惠$40 除咗糖果仲有多款雪糕售賣 款款都好吸引呀!點揀好呢? 晴晴好似對cupcake比較有興趣喎! 嘩!呢度啲cupcake整得好靚,既然都係想食番啲甜嘢,就揀佢啦! 晴晴揀咗oreo cupcake 而我就揀咗millions款,係咪整得好可愛呢? 心急得佢個樣丫~ XD 餐廳外設有露天茶座,響度慢慢細味品嚐自己所揀嘅cupcake,真係幾咁悠閒,寫意呢!Millions個樣係香蕉朱古力嚟,配埋牛油cupcake,好好味!至於oreo果款就未能提供食評,因為好快就比晴晴
(看全文)
去台灣,「夜巿」幾乎係必到景點.之前去台北就到過士林夜市,今次來到宜蘭,當然唔會錯過羅東夜市啦!呢個在宜蘭著名嘅夜市主要範圍以民權路,公園路同民生路等街道串連起嚟!一到傍晚,啲小食攤檔同舖頭就陸逐燈火通明.越夜越多人,仲熱鬧過香港嘅旺角呀!事前都向包車司機詢問過大概有咩嘢係必食推介!司機好好推介咗一啲,但國語半桶水嘅我聽啲唔聽啲,而且又對夜巿嘅地理環境唔熟悉,最後都係決定見邊檔多人咪幫襯邊檔囉!我哋由民生路作起點,第一檔遇到嘅係「馬家田」,人龍好長,我哋就排埋一份喇!XD 宜蘭嘅三星蔥好出名,而呢檔主打嘅係三星蔥肉串~ 簿簿嘅肉片包住三星蔥嚟燒,燒好再搽上店主秘製嘅醬汁~ 一向鍾意食蔥嘅我哋食到「lam lam利」呀!三星蔥果然名不虛傳,口感清脆,易咀嚼,真係從未食過如此好味嘅蔥~ *o* 好想再來多串,但仲有好多美食等住我哋!唯有忍一忍口啦!繼續keep moving~ 「三星
(看全文)
一講到食,大人同小朋友都一樣咁開心㗎啦!但係想小朋友乖乖快快食完一餐,餐具都有必要下啲功夫.最近,朋友送咗張EZPZ出品嘅Happy Mat畀我哋,晴晴收到已經好開心!唔通Happy Mat真係有令小朋友特別Happy嘅魔力?晴晴急不及待想試下張墊喇! 笑臉圖案好可愛呀!肯定可以令小朋友食慾大增啦! 一於馬上來個下午茶先~ 今餐食得特別快,對住張笑臉似乎真係會開胃啲喎! 餐碟外面有埋圍邊,接住咗大部份跌落嚟嘅食物,食完成張拎去清洗,好方便呀! Happy Mat可以將唔同食物分隔,而且張墊設計到可以吸住枱面,咁就唔怕會走位啦!食完之後,成張拎去洗,連枱墊都唔駛用喇!張墊啱9個月或以上小童使用,但其實用到5-6歲都冇問題!睇下晴晴用得幾開心就知啦!咁方便好用,我都想買番張送畀晴朗嘅表弟呀!但係要注意嘅係,Happy Mat原來有好多假貨.大家千其唔好貪平,買咗冒牌貨以致得不償失.始
(看全文)
每次去旅行都好鍾意響行程安排一啲觀景嘅景點,欣賞景色之餘,又可以回味一下旅遊點滴.聽講有間主打睇風景嘅餐廳可以睇晒成個蘭陽平原嘅景色,無論日景定夜景都一樣咁靚!感覺上,夜景應該會多一份浪漫美,一於安排晚餐去睇下囉! 兔子迷宮係一間位於山上嘅餐廳,招牌上果隻鬼鬼祟祟嘅兔仔,就好似想帶我哋入去佢嘅世界一樣,好有神秘感~ 又去新地方玩,晴朗梗開心啦!已經急急腳唔等我喇!^^''' 晴晴見到餐廳門外兩隻大bear bear超興奮,仲同佢哋一齊打韆鞦添呀! 入到餐廳內,第一件事就係被大大塊黑板吸引住,即管盡情發揮無限創意啦! 餐廳裝修簡潔舒適,在昏暗嘅燈光之下,舒服到有啲想眠一眠...zZzz.. 開心大發現!原來餐廳名乎其實,真係有兔仔㗎! 餐廳內仲設有一個打晒燈嘅攝影角落,好專業喎!唔只可以同bear bear玩,仲可以大玩自拍添! 鮮黃色嘅餐廳外牆上,又見到鬼祟兔嘅蹤影喇!
(看全文)
每逢做功課遇到唔識嘅字,我哋就會攞本「識字魔法字典」出嚟睇下,佢係識字學字嘅好幫手呀!字典係由一向熱衷文教嘅唐羚女士編寫而成嘅~ 內容由基本文字認識入手,類別分咗自然類,植物類,動物類,人物類,身體類,物品類,水果類,動作類,對比類同埋其他類 「日」字嘅講解 「鳥」字嘅講解 每一個字都會詳細咁解釋咗字形演變,組織結構,筆順,詞語示範同埋拼音,對小朋友掌握中文字字形同埋音義都好有幫助.我哋就最鍾意睇佢由圖形演變成字體嘅過程,好有趣!另外,亦會有圖畫,英語對照,英語例句,學習嘅時候中英對照就更加事半功倍啦!仲有埋倉頡碼,對於要應用電腦嚟做功課嘅小學生就更加有用喇!字典能夠兼顧學術同趣味性,將中文字嘅形音義等知識,向小朋友以極淺同吸引嘅方式展示,連我都可以溫故知新呀!響香港,小朋友大部份要面對兩文三語嘅學習情況,如果有咗呢本好幫手就可以更有效完成功課同溫習啦!「識字魔法字典」真係好似有魔
(看全文)
食甜品係女仕們嘅專利嚟加嘛!今次我哋去到葵芳嘅「甜牙牙」搵食,實行掉低兩仔爺,同晴晴兩個去ladies talk先~ 一坐低就已經急不及待叫嘢食喇! 晴晴前排咳咗一段時間,終於可以食番甜嘢,勁興奮囉! 睇睇餐牌,小朋友實鍾意呢版啲款啦!晴晴一見到就話想要J53款.真識食!(按圖可放大) 而我就被可麗餅系列所吸引 (按圖可放大) 可麗餅起源於法國,主要係由小麥製成,用平底鍋煎成嘅極薄烤餅 (按圖可放大) 配埋糖漿,雪糕或水果就更滋味喇!(按圖可放大) 款款都咁吸引,選擇困難症又發作喇!Help!!! XD (按圖可放大) 嘩!晴晴杯新地好豐富呀!勁吸引呢~ 新鮮水果,cream,朱古力,雪糕筒,可可脆球配埋雪糕,我哋已經流梗口水喇! 點解佢對眼係咁望住我嘅?係咪想苛求我哋唔好食佢呢?XD 好多配料呀!事不延遲,啟動喇! 瑞士朱古力芭利淘 - 相信晴晴係被朱古力雪糕+ki
(看全文)
自從介紹過順便智能櫃之後,好多朋友都同我講真係好方便!簡單按幾個掣就可以取件,而且仲可以鍾意幾時攞就幾時攞㖭!係咪呢?冇介紹錯喇掛!冇幾耐就到中秋節!為答謝大家一直以來嘅支持,我哋趁住佳節前送出近期最潮嘅流心奶黃月餅券共10張 (每張價值HK$215).聽聞呢款月餅一開售部份門巿已經搶購一空喇喎!咁搶手,未試過都知係筍嘢啦!送畀fans嘅,梗係要送好嘢!同時間,玩完遊戲各得獎者仲可以親身體驗一下順便智能櫃自助取件嘅好處,又有得食又有嘢試,係咪好正先?如果您希望獲得以上禮品,就快啲click我哋以下呢個facebook post玩遊戲喇! 活動條款及細則:1. 本次活動由晴朗天 - 食·玩·育·美·愛の親子平台 (“晴朗天”) 與順便智能櫃有限公司 (“順便”) 聯合主辦,Fac
chinglongtin 9,025
「蝙蝠俠夜神飛馳」係新濠影滙其中一項主打嘅娛樂節目,食飽飯去睇番場簡直係不二之選~嘩!蝙蝠俠呀! 在門外拍照~ yeah!!! 其實嚟之前已經知道小朋友身高需要達120cm先可以進場,不過既然去到門口就即管試下過唔過到關啦!Oh...fail~ 唔駛唔開心,等大啲再嚟體驗啦!XD 小朋友唔入得,就改行plan B,我同晴朗爸爸輪流入去睇,15分鐘一場,好快到我喇! 「蝙蝠俠夜神飛馳」係全球第一個以蝙蝠俠為主題嘅4D多媒體影院,體驗分咗三個部份.首先入到去會播放立體影片,介紹番今次旅程嘅起因.然後會進入第二個區域,好似置身響一部大型升降機之內,實景感受被破壞王小丑,雙面人同埋班恩嘅奸險衝擊.第三區係我哋最期待嘅4D動感影院,一齊跟住蝙蝠俠穿梭葛咸城,將城中頭號罪犯一一繩之於法,最後將我哋帶到去安全嘅地方.動感影院好真實,我哋就好似坐響蝙蝠戰機在大廈間左右穿插,跟住蝙蝠車展開一連串驚險
chinglongtin 9,025
香港人真係好鍾意去旅行,尤其係有小朋友嘅媽媽們,更加渴望可以釋放平日湊小朋友疲倦嘅身心,鬆下抖下休息番下.帶小朋友去宜蘭旅行,我哋一定會揀親子民宿.對於去旅行住慣酒店嘅朋友嚟講,可能會擔心唔知住唔住得慣.但其實OK㗎!因為民宿都可以有酒店級水準.絕對冇錯,跟住嚟睇下啦! 藝景居 & Royal House係由兩棟民宿組合而成,左邊果棟係Royal House館,房間包括海之堡,紫藤屋,暮櫻居.而右邊嘅係藝景居館,包括咗櫻之宿,冰之城,藍之洞.所以睇落比起一般民宿大座,格調都十分唔同~ 行樓梯上一層可以見到連結起兩座民宿嘅通道,玻璃天窗設計,自然光打進屋內,好舒服呀! 通道兩旁都設有休憇區~ 可以坐低欣賞一下風景,幾咁寫意呢! 旁邊有茶水間,有水機同茶包~ 仲有雪櫃添!設備都好齊全喎! 我哋入住嘅係藝景居 -「櫻之宿」,即將就會揭開呢間房嘅神秘面紗,係咪好緊張呢?^o^
chinglongtin 9,025


text:
星期日睇完電視,稔住上來"及及"係乜料,點知睇到呀咩其中一篇冇乜特別既日記(大慨講呀咩約左朋友食早餐),我竟然喊左三個鐘,收唔到聲.我喊呀,我竟然重會喊呀!一直以為我既淚線,隨著我既心,一齊死左啦.我係一個廿九歲既女仔,三個月前同我拍左拖七年,去到談婚論嫁地步既男朋友分開左.我既心,難過得唔識點樣形容.但係天生大喊包既我,竟然流唔出一滴眼淚.我嘗試過好多方法去搞喊自己都唔成功.我以為我已經唔再有感覺,打我唔識痛,瘙我唔識笑.但係呀咩好輕描淡寫既一篇日記,喚醒左我既感覺細胞,亦喚醒左我對我最愛既姑姐既懷念.
一路睇呀咩寫既野,一路係度稔:咦?噤似姑姐既?!唔知係咪緣份,我同我細姑姐既關係比起同自己媽咪更close,佢就好似我第二個媽咪一樣.可惜,姑姐係兩年前因為直腸癌過左身啦.但係佢既經歷,佢既性格同佢對生命既態度同呀咩十分相似.(佢之前又係經常出入瑪麗,又好似係K9病房咖窩,唔知呀咩同我姑姐有冇見過面呢?!)
係呀咩既日記裡面,好多時會提到食野.嘩!食完呢樣又話食果樣..公仔麵,蛋糕,PIZZA,丁丁點心,肥牛,雪糕,乜都唔放過.(我稔佢後來食得唔多係因為化療影響)我姑姐亦係一個極級為食妹,個口食緊一件,手裡拿住一件,對眼都唔放過望住碟上既一件,話佢霸左咖啦!!好正,好為食.記得有次姑姐話未去過Soho區,於是就趁佢放假出院時,同我舊男友帶左佢去Soho食飯.剛剛做完化療既佢,竟然可以食晒三人份既甜品.甚至佢同我講最後既一句說話都係"我想食你上次買上來我屋企果D超大粒士多啤喱".
佢同呀咩一樣噤為食,唔知家陣係天堂既大食會party,佢兩個會唔會係搞手呢?
我姑姐係天生樂天派,有乜事都好少理.當大家都為佢既病擔心時,佢都不知幾開心.每日係醫院裡都好似開party,係lift口已經聽到佢既笑聲.腦裡面多多大計,一時又話要去蹲係度果D大排檔食魚蛋分,一時又叫我帶佢去北海道浸溫泉.果時我個心好唔明,點解佢病到死下死下,兩個女又噤細個,點解可以睇得噤開?當佢一心以為好返,突然又再復發時,點解會係佢反過來安慰我?我稔,可能佢係基督徒卦!可能佢既宗教信養令佢噤睇得開卦!直到我睇晒呀咩既日記,呀咩教識左我,原來,快樂係我地自己既手中,想唔想要,只在乎自己會唔會將手抓緊.
其實我同呀咩一樣,好怕人講耶穌.唔好誤會,我尊重任何宗教.只係每當身邊朋友有病又或發生甚麼大事時,一眾基督徒一定會一擁而上,不停搵好多機會同你講道,安排見證分享,不停叫你信主,信主必得救,信主唔晒愁.我好明白人到低潮或軟弱時好容易會尋求宗教既精神支持.但我覺得我地都要尊重當事人既選擇.有好多教徒太進取既態道,實在有D監人乃後囉.就好似同你講,你就死咖啦,信主就上天堂,唔信主就落地獄,噤你信唔信呀?...好反感!
一直睇呀咩吉祥一直稔:唔晒審,呀咩一定係基督徒啦!但睇到佢去過報道會,感動到喊唔停,但最後竟然冇決志,感到十分驚訝!人係病既時候意志最薄弱.但呀咩病得噤重時,依然有自己既主見,依然照自己既心做事,我真係覺得,呢個小小既細路女,的確與眾不同.估唔到一個小妹妹可以教識我噤多道理,啟發我噤多!
咩咩,多謝你.多謝你既文字令我記得我重生存,重有感覺.多謝你提醒左我乜野係幸福.可惜我來唔切同你做朋友,不過我相信我姑姐已經代我同你做左死黨,一齊係天堂搞左好多好多大食會party.如過你見到佢,幫我同佢講聲,我好卦住佢,我會永遠愛佢.
小丸子


text:
要講好用其實都好個人化,你鐘意誇啲定自然啲?講易唔易溶係咪真係waterproof?咁要睇你眼瞼出油勁唔勁,眼淚流得多唔多喇!
我本身呢就眼油都出得多嘅,另外就係我好容易流眼淚,讓我笑多兩笑呢都流晒眼水嗰啲人嚟!所以大家明點解我試咗咁多睫毛膏!
使用睫毛膏嘅小小心得,一開始拎咗個睫毛膏出嚟一定要先過紙巾,過走起碼七成,一開始由底向上掃,向上掃嘅時候係睫毛根位到停10秒8秒,等個根位挺啲keep住捲,眼頭位置就向鼻樑方向掃,眼尾嗰度嘅位置就向髮線方向掃,咁就會有個發射線咁靚嘅眼睫毛出咗嚟啦!
睫毛膏總括我偏愛以下幾隻:
大愛1.dejavu Lash Up Mascara :夾好睫毛揸佢睫毛唔會drop亦都好自然,根根分明,無一嚿嚿,亦無曱甴腳嘅!Long keep唔易溶
大愛2. 都係同一個品牌,呢期新出嘅~dejavu Fiberwig : 呢一個呢都係揸咗出嚟會好自然嘅眼睫毛唔會drop,佢呢就係新改良咗加長眼睫毛嘅纖維,加長咗眼睫毛又唔會一嚿嚿嘅亦都唔會話好假就好啱我呢啲喜愛自然風嘅煩人!要買就可能要行多幾間SaSa嗰啲先有啦!因為我都行咗幾間先買到,同埋呢一個牌子都出晒名係防溶同埋long keep得好好!
大愛3. Maybelline BIG EYES Barbie mascara,呢一個要讚下Maybelline呢個設計非常好,佢係咁用嘅:先用黑色睫毛膏打底,然後用白色纖維毛毛係睫毛上印幾印(最理想做到向上碌),再用返黑色睫毛膏揸上去,即時濃密咗同加長咗啲睫毛,有啲似假眼睫毛咁,有咩喜慶日子要濃啲妝就啱晒!Good fit!
以前曾經試過美國某品牌出品僭建睫毛嘅黑色纖維毛毛,用法係同Maybelline 呢隻一樣,但係佢嘅黑色纖維毛毛真係好伏,一用實唔多唔少跌咁啲係面,佢本身係好細心地跟咗個小掃仔比你掃走啲毛,但係要掃走就要比啲心機,仲要小心啲咪掃花個妝,用一次即時將佢存起,咪再玩自己!
但係Maybelline呢個係用白色纖維毛毛同埋佢好輕身好黏到睫毛膏,相當User friendly,新手亦無難度!


text:
見到好多人話我太緊張話我成名後壓力大我係亞錦後講過亦應承過自己唔會再因爲別人加諸既壓力而緊張唔會因爲一啲人地唔洗負責任既説話而令自己一直既努力付諸東流對我黎講一啲都唔值得我知道有好多人係出於好意但係如果今次你都覺得群眾壓力…
Posted by 楊文蔚 Cecilia Yeung on 2017年9月4日
跳高女神楊文蔚繼世大運之後再次拎唔到牌,香港人嘅glory hunter因子發作,開始質疑楊文蔚係咪被吹大左.然後,一邊箱話唔好拍咁多廣告,專心啲投入訓練,咁就會好成績;另一邊箱又有人話,唔好俾咁大壓力自己,放鬆啲云云.
訓練多啲正常黎講係會成績好,之但係,究竟接多左廣告又係咪會影響到成績?我本人就好懷疑.咁又睇下楊文蔚依家成績係咪真係唔好,1米84嘅成績係全運會排第3,首先係保持到世大運嘅成績,亦只係因為試跳次數多過人地所以拎唔到牌.即係話,全個大陸佢入到頭3喎,咁真係成績唔好?真係唔夠努力?
老實講,香港運動員唔接廣告唔通真係你養佢咩.難得楊文蔚出左名,有人搵佢拍廣告已經好好彩,香港有幾多不知名嘅運動員捱得幾辛苦,又要諗練習,又要諗生計.依家,拍兩個廣告又要俾你話唔專注,成績冇咁理想又要俾你話吹大左,個樣靚啲又要俾你覺得係花瓶靠樣,紅左又要俾你話唔識處理壓力太緊張,真係慘過食屎.
問心講,香港咁嘅土壤,培育到世界頂級運動員咩?真係100%港產嘅世界冠軍,世界第一有幾多個有眼睇呀!如果你班人都覺得唔得,咁點解又要運動員交到世界級成績,世界上邊有咁著數架?


text:
香港真人係好鍾意去旅行,加上香港人一生都不羈放縱愛自由,所以幾乎九成人都會選擇自遊行.但自遊行或自駕遊已經唔足以令香港人喺面書炫耀.近年最潮最值得晒命嘅…係去世界各地窮遊!
旅遊從來都係豐儉由人,你鍾意可以坐頭等住五星級,相反可以搭廉航住民宿.但唔知點解,有部分窮遊愛好者有一種「你唔係窮遊!根本唔係去旅行只係去洗錢咋嘛!」嘅錯誤觀念.
有次我去東京,同事問我洗咗幾多錢,我話差不多兩萬蚊.同事聽到之後,個死人樣就好似見住一個人將張中六合彩頭獎嘅飛用黎抿鼻涕咁Shocked…
「嘩!你洗咁多錢去咗邊?」
「都係新宿,原宿,秋葉原,淺草囉,無乜特別…」
「我上次用咗幾千蚊,已經喺日本生存咗半個月!去晒東京大部分景點,同你去嘅地方幾乎一樣!你呢啲咪唔識去旅行囉!」
呢位同事,每次其他人去完旅行,佢都會即刻衝過去問人用幾多錢,再分享佢用幾少錢生存到幾多日…其實網路上亦有好多以「窮遊」自豪,再話其他人唔識去旅行嘅人.
後來細問之下,原來佢住青年旅館,玩到邊住到邊,有時訓網吧,有時訓太空倉,每日三餐都食即食麵解決,沖涼就去公共澡堂.佢話見識到當地文化,仲結交咗好多有窮遊癖嘅朋友.
但點解我去旅行洗幾萬蚊就係唔識去旅行?咁我到底去咗乜?時光旅行啊?再者,你踩單車去到我去嘅地方,但我食嘅嘢你窮遊真係食得到?
講起用最少錢生存得最耐,我以前中學,每日都喺每個朋友嘅飯盒搶一啖飯食,捱過咗兩年,唔通我又指住食翠華嘅學生話佢唔識返學咩?!
其實窮遊嘅意思,係雖然你無錢,但都可以去啲有錢先去到嘅地方.方法係用時間換取金錢,例如步行或單車代替交通工具,住宿選擇離市區較遠嘅地方等等.
窮遊,只係一種去旅行嘅選擇,並唔係一個優勝之處.可能你的確認識到好多當地朋友,又可能體驗到當地文化…
但係…喂!我只係一個宅男,唔太想深切體會當地文化.喺香港,我每日都帶飯返公司食,平時又唔太洗錢.去到秋葉原呢塊聖地想洗多幾個錢,放縱吓自己豪食幾餐都得卦.唔係個個去旅行都要做修行憎嘅.
另外有一類窮遊係最黑人憎.就係為咗慳錢,去破壞當地國家規矩.外國有好多景點或野生動物都會有Tour導賞團,除咗有專人講解導賞之外,主要目的係唔想遊客毀壞景點措施同破壞大自然生態.
有一次親身經歷,我去塔斯曼尼亞時有個野生小企鵝導賞團,可以遠距離觀賞夜晚成班小企鵝游上岸返回巢穴嘅過程.當時有班窮遊台灣人住同一間青年旅館,每個人聽見我話去睇小企鵝,都話:
「不用給錢的!反正你也聽不懂他說什麼!他只給你遠距離看,但你自己爬過去就可以近距離拍照,還可以摸小企鵝,最重要是不用錢!!」
我聽到時嬲到震,即場鬧爆佢哋.我嬲並唔係因為佢造我唔識聽英文(事實上我真係唔識),亦因為我唔識,特登事前上網做咗資料搜集,原來要求遊客遠距離導賞,係唔想嚇到班小企鵝,另外拍照唔可以開閃光燈,一般燈光會傷到小企鵝眼睛,所以導賞員只會用特製燈光,確保完全唔打擾到佢哋.皆因小企鵝一旦受到驚嚇,就會覺得呢個地方唔安全,佢哋就以後唔會再返黎!
最重要一點…小企鵝絕對絕對絕對唔可以摸!因灼小企鵝沾上人類氣味,族群就會排斥佢,離群嘅小企鵝根本無法生存.(我英文差有錯請指正,我鬧錯嘅話,對唔住囉!)
所以,請各位窮遊者做足資料搜集,唔好做其他國家眼中嘅蝗蟲.最後一句,正如我唔會歧視你哋去旅行唔捨得洗錢,請你哋都唔好覺得洗錢就係唔識去旅行.


text:
遲早分手?同男友日對夜對嘅4大害處
兩個人相愛,想花多啲時間喺埋一齊係好正常,畢竟人生苦短.不過咁,如果對得太多,就有可能跌入越了解越討厭嘅感情陷阱!
同男友日對夜對嘅4大害處
常見陷阱1 無聲消失的掛念感
要有機會「分開 」,先有機會講「掛住你 」,呢句說話真心講起嚟同聽起嚟有幾sweet?如果大家仲記得初初熱戀時係點就自然會明.
常見陷阱2用放大鏡睇對方缺點
彼此生活中任何嘢都無所遁形,一切好嘅壞嘅都聽進耳裏,看在眼裏.如果感情基礎未夠,雙方有好多嘢都未磨合到,久而久之,就容易由小事開始睇唔順眼,發展到大小事都睇唔順眼.
常見陥阱3 無咗個人空間
反正過年過節都係要一齊返屋企同屋企人食飯,不如兩個一齊先啦!反正大家班friend都識,不如夾埋一齊先gathering啦!
呢啲情況尤其常見喺被冠以「老夫老妻」嘅情侶身上,但其實大家分別都可以得閒約屋企人,朋友,同事架嘛,唔使成日等埋邊個嘅,係咪?
常見陷阱4 互相卸責
有啲責任範圍如果大家無好好劃清界線並謹守,就會出現互相旨意或互相推卸嘅情況,例如講好碗你洗,飯佢煮,但當你見對方都好似好得閒時,就會要求對方幫你做埋你嗰份,情況重複,分工界線開始模糊,大家就好多嘢拗喇.
小貼士:唔少朋友都會因為想慳錢,慳時間而選擇好多嘢留返嚟同情人一齊先做,例如一年只夠積蓄同夠大假去一次旅行,同friend去唔同另一半去好似好衰.不過偶然自己同fd去個trip,或去露個營/行個山取代都好,俾啲新嘅個人體驗自己,咁返嚟又有新話題,又可以講:「睇日出時好靚呀,好想同你一齊睇到,第日帶你去吖! 」so sweet!


text:
#0成人咸書目錄
小弟啱啱開始接觸己經迷上咗
暫時睇咗三本
挪威的森林
國境之南太陽之西
聽風的歌
最鐘意挪威的森林一開始講森林同井個一段
#2平丸一也
唔算睇左好多本
最愛係國境之南呢本
但老實講村上啲小說睇得多會發現其實有種村上味喺度 係種筆觸同用字 仲有情節嘅營造
唔可以話好唔好 但個人覺得睇得多會悶
所以幾推薦佢嘅短篇小說同埋散文
感覺上呢個先係佢嘅領域 好多細緻感情都寫得好好同好中
短篇小說集推薦螢火蟲
散文集推薦爵士群像
利申:早一兩年係村上迷 而家因為佢轉向左為翻譯小說迷
#12Mr.WUB
佢係個主題同思想咁多年都冇變過,更甚係裡面嘅象徵都成日重覆,好似井喺挪威的森林,發條鳥年代記,聽風的歌都有出現過;影子喺海邊的卡夫卡同世界末日與冷酷異境都用過;連角色意象羊男都喺尋羊冒險記,舞舞舞(不過呢個係尋羊下集),圖書館奇譚集出現過
不過我又覺得睇得多或睇哂可以更透徹理解某d象徵嘅意義,更可以還原村上建構出黎嘅世界嘅全貌
#4李慧思
有無諗過其實你地都係被賴明珠迷
我一直以為人是慢慢變老的,其實不是,人是一瞬間變老的
#10馬料水三失男
國境之南
對於成長既失落描寫得好有味道
個種毒撚既寂寞,內向,冇人明白
既感覺好有共鳴
好似有唔少人屌賴明珠翻譯版差
利申:都係睇賴明珠版,
努力學習日文睇原版中
#11Mr.WUB
上年呢個時候左右迷左睇村上,而加睇哂佢d長篇,短篇雜文自傳都睇左幾本
最鍾意世界末日與冷酷異境,發條鳥年代記,挪威的森林,人造衛星情人
最唔鍾意就咁啱係樓上提到嘅國境之南太陽之西同1Q84
#13李慧思
睇左咁多本
最深刻係沒有色彩的多崎作
#14醉曖紅萬
反而覺得多崎作最悶 同沙羅段感情好平淡咁 無挪威森林咁深刻
#16Morrissey
最正都係世界末日與冷酷異境
#18睇轉倒西傻
淨係睇過
挪威的森林
沒有女人的男人們
1Q84
森林就好睇
1Q84 1,2幾好 但3麻麻
沒有女人的男人們都唔錯幾有共嗚
#20五月街
唔覺意見到, 上一上水俾嬌嬌女巴打睇下~
同意樓上巴打講, 佢d小說睇多左有審美疲勞
不過對沉迷佢既人黎講, 風格統一係好事黎ge
我自己最鍾意一篇短篇- 神的孩子都在跳舞
簡直係混然天成… 寫實得黎有少少光怪陸離
好村上式咁將d苦難艱辛輕輕帶過
將d善良/人情味放晒出黎閃
有拍成電影, 想睇搵唔到
1/2017


text:
話說早2日係facebook放左張三父子親子裝飲衫既相,
一陣已經有成個百個 facebook like
都有好多人like同問我件衫係邊度買, 等我係度同大家介紹下佢地三父子既親子裝啦!
首先係最多人like既恤衫, 呢件就係我最近入手既izzue恤衫,
我係買黎俾佢地三父子下個月去姑姐姐個weeding度著架!
我想佢2兄弟可以著得型D
識返幾個女朋友仔, 聽姑姐姐講有好多小朋友架!
因為係新季既衫, 所以都有d貴呀!
永勝好like呢件tee架!成日都著, 我都覺得好靚架!
下面呢2件就係GAP既出品, 普普通通既TEE
但係都好抵買架!因為永勝個件係中童最大既size, 所以都唔係好貴,
如果d爸爸身型唔係好高大(即係標準身型)
都可以考慮下,呢2件衫既出場次數都好高架!
其實細佬仔Marcus未出世佢地2父子都有著親子裝, 呢件係係日本買既牌子係comme ca ism,
係日本買真係平好多架!大家下次去開日本可以睇下, 香港都有, 但就貴好多.
不過要數第一件親子裝就係呢件polo tee喇!
而仲有就係之前去FACESOGO影相個件American Apparel 既L O V E既TEE喇!
呢件都算係地我地一家4口第一件親子裝, 我搵左好耐, 特登上網買架!
仲有呢件係我地3母子既親子裝,
呢件係係cotton candy買架!佢地今年出左件差唔多既可以做親子裝架!
大家可以去cotton candy睇下!
今次就介紹住咁多先,
等我下次再搵到d靚既親子裝就再介紹俾你地啦!


text:
繼續支持廣東歌?粵語鳩唱系列,假如《Loser》變成廣東話版,會唔會係咁唱?#Loser廢柴 #BigBang粉們不要嬲嬲豬 #有怪莫怪 #當Kpop變成Cpop #柒到唔敢聽 #邊間教會 #膠Guy架PlasticGuys
Tag你嗰位唔識韓文但中意喺K房唱韓文歌嘅朋友
歌詞:
《Loser》-粵語鳩唱版
改詞:中村
鳩唱:中村
廢柴 食塞米 扮曬蟹嘅屎忽鬼
仆街古惑仔 鏡入面條友
就係廢柴 食塞米 成身損曬嘅傻仔
邋遢嘅垃圾 鏡入面嘅我 我係
講真我同呢個世界唔算係融洽
咁毒嘅我已經唔記得愛情係乜
咁長時間入面 咁漫長嘅日子
冇得聽好似好有希望嘅情歌做例子
你同埋我好似已經整定咗咁樣
變咗劇本入面俾人玩弄嘅L樣
我好似行得太遠 I’m coming home
想番到以前 番翻去小學雞戈陣 YO
唔知幾時開始 我~
成日望住塊地 唔再望個天 oh~
連吸啖氣都冇力 喔~
就算伸長隻手都冇人捉住我隻手啊喂 我係…
廢柴 食塞米 扮曬蟹嘅屎忽鬼
仆街古惑仔 鏡入面條友
就係廢柴 食塞米 成身損曬嘅傻仔
邋遢嘅垃圾 鏡入面嘅我
喺度埋怨嗰個深藍色嘅天
有時都想掉低曬啲嘢
我想講聲拜拜
如果可以喺堀頭路唔淆底
我淨係想我可以唔會後悔合埋隻眼
廢柴 食塞米 扮曬蟹嘅屎忽鬼
仆街古惑仔 鏡入面條友
就係廢柴 食塞米 成身損曬嘅傻仔
邋遢嘅垃圾 鏡入面嘅我 我係
廢柴
我係廢柴
你條廢柴
就係廢柴
原版: BIGBANG - LOSER M/V - YouTube
FACEBOOK留言版


text:
嗰日我攞住份外賣去到呢間國際金融機構嘅樓下大堂,因為係非辦公時間,嗰幢大廈就唔俾上樓,我就要call嗰客落樓攞,當時我就響大堂嗰接待處隔離等嗰客,諗住可以挨住接待處張枱去等嗰客啦,畢竟佢哋落樓都需要啲時間.呢幢大廈唔係成幢都係呢間國際金融機構,所以呢個大堂係有兩個接待處,國際金融機構有一個,呢幢大廈亦都有一個,而我就係企響國際金融機構嗰個接待處,所以呢個接待處嗰職員係屬於呢間國際金融機構嘅,而唔係呢幢大廈嘅.
早幾日夜晚返緊工嗰陣有兩個,有兩個著住校服嘅學生妹響中環遮打大廈連接怡和大廈同埋碼頭嗰條天橋上面研究緊天橋上面嗰幅非常簡單嘅地圖,非常疑惑,好似蕩失路咁,我作為一個香港人,見到有人需要幫助,緊係即刻上前去協助一下佢哋架啦.
張單本身係好正常,而今次個客響張單到講明要3套餐具嘅,都睇落冇乜特別嘢可?你錯啦,竟然今次係個經理有怨言呀.
本身中上環啲寫字樓receptions都見慣我哋呢啲著住鮮明制服既外賣平台送遞員,只要知道啲食物係俾邊個客,我哋就已經可以送啲食物出去架啦,畢竟只要間公司多啲員工,一個午市分分鐘都可能會有好多個外賣員送食物上去,所以佢哋絕對好有經驗處理我哋架.
早排試過送過一單外賣,本來都好正常嘅,去到餐廳已經可以即刻攞嘢食走,然後我就開始行去個客到.當我行到一半嘅時候,嗰客打嚟搵我.客:「你好呀,點解我見到你個實時位置都無郁過嘅?」我:「我一直都行緊過嚟架喎」客:(開始扯火)「你行過嚟呀?你哋唔係有啲綿羊仔架咩?」我:「……」
形容一下呢間公司先,呢隻係一隻動物,幾懶惰架,一啲都唔跳跳紮,佢哋係已經響香港提供咗食物外賣服務已經超過一年,所以呢隻動物一定係唔識飛嘅,識飛嗰隻玩外賣得半年左右,呢間公司嘅兼職員工返工時間係採用報更嘅形式,然後公司再編更嘅,所以同事報咗更都未必一定會有得返工.
嗰陣我都係同平時一樣,差唔多準備去搭電梯嗰陣就call嗰客落樓,落到大堂我就見到隔離公司嘅外賣員都響度等緊個客落樓,咁佢係早過我響度嘅,理論上佢個客會快過我個客落到樓攞外賣啦.我同佢企咗響大堂一陣,有個外籍人士人就響升降機行出嚟,隔離公司嘅外賣員就行前去閘機,令嗰客唔洗出閘就可以攞到,外賣員行到去閘機拎起份外賣之後,該名外籍人士就伸隻手出嚟接佢份外賣,然後就去返搭𨋢上返office,而個外賣員就行返去搭電梯上返一樓商場,而我就繼續等我嗰客,突然個客攞住份外賣折返大堂,但係頭先個外賣員晨早已經走咗唔知去邊,嗰客望住我同我講
第一樣我想講嘅係準時呢樣嘢,亦都係全份報告入面最有趣嘅其中一個地方,因為報告入面,UberEATS嘅準時比率竟然只係得20%,而我覺得消委會呢個實測嘅數字絕對唔會有錯,因為UberEATS響送餐準時呢方面真係可以好災難架.
「即時跟蹤訂單」擺明係見到其他公司有呢個功能,你加返入去你個系統入面,懶係勁咁,同iphone8有無線充電係同一個道理嚟,係咪應該掉返轉話你終於都有啦?另外話加入食物相片,咪又係抄人哋,uberEATS無咩?同埋點解你個app無得預訂外賣響稍後時間先送嘅,要人上返去你個網站,同埋你有好多嘢都叫人上返去你個網站,咁我想問你個app用嚟做咩架?


text:
頭先見有個post....最後果2段好有意思....請大家都睇下.....係一個叫(想講左好耐)既人留既....我為妳鼓掌
-
she.com
一有人話janssen好就化身幾個人話janssen唔好, 話美國果個先好, 咪又係開好多條thread果間美容院賣廣告
我係開美容, 我公司2樣都有, 不過一定係janssen好好多, 美國果隻都有效, 不過同janssen有段距離, 其實賣廣告果個知唔知janssen安瓶係絕大部份醫生用架, 就算係美國做mts既醫院, 都一定係用janssen, 係歐洲果便都係, 係就係好貴, 不過佢地真係遂滴提煉出黎架, 果隻美國話原裝係代理自己講, 其實最正宗同最多醫生用一定係janssen, 我冇係度賣廣告既, 我不嬲都只係睇beauty版, 留言都只係fashion版, 不過我唔想大家被誤導
有時做生意要講良心, 如果你地有子女, 夠唔夠膽講俾佢地知你地係咁做生意, 怕唔怕佢地睇你地唔起? 如果個個都係咁, 咁呢個世界就會好黑暗, 大家都係成年人, 係咪有責任做個榜樣俾d後生, 細路睇呢? 你奸時人地就要奸過人, 咁一個比一個奸呢個世界會變成點?
如果大家覺得我多事我可以講對唔住, 不過我忍左好耐我覺得有責任講俾大家知
-
she.com
其實真係要諗下....賣廣告唔太過份都ok....如果又中傷又講野同事實不符就太過份.....而家she.com都唔知邊個真邊個假.....當個個係人係鬼都睇唔出就自然當曬個個都係鬼....我相信對賣廣告既妳地都無好處囉
-
baby
講出左好多人既心聲.............
-
對
係呀! 我都見到好多人話janssen好, 就有人話吾好, 有人話美國好, 就有人話吾好
兩個都係互相話自己好, 我睇佢哋咪又係一樣亙相化身講對方, 都吾明仲份自己冇份化身......救命呀, 吾好再份啦janssen & 美國產品
-
yi
其實我見到美國幫果面人多勢眾呀
佢地日日開幾十條thread
阻住曬真係想share既人
janssen我都用過
佢始終都係醫學品牌
點都有咁上下
美國幫果便成日自吹自擂
令人好反感囉
建議唔好再講呢2隻同唔好再開咁多條thread賣廣告啦
-
敏
係啦......一日到晚都見果個mayowong出post自問自答
一係我地一齊問佢攞contact跟住約佢時間放佢飛機教訓下佢
-
超煩
janssen精華&尖沙咀間美容 becky_wong & 你公司陳小姐, 黃小姐都好你哋同 mayowong一樣, 成日係度自問自答, 妳哋就黎精神分裂架喇, 超煩, 最好全部janssen精華& 出面成日post尖沙咀果間美容 & mayowong 都一齊問佢攞contact跟住約佢時間放佢飛機教訓下佢, 好好教訓佢哋
-
明明
回覆超煩人仕
請你吾好拉理janssen精華落水, 你哋自己同行係度互相中傷對方, 攪事係你哋既事, 吾好得閒冇生意就四圍攪事, 好人好姐, 點會咁得閒係到申張正義, 你吾係出面she. post賣廣告既其中人間公司, 講都有人信啦, janssen精華係點, 客人自己會選擇, 係she. 賣廣告亦吾係淨係janssen精華, 仲有好多牌子, 吾好再攪事, 尖沙咀美容 或其他公司既恩怨, 吾好再拉理janssen精華落水
-
miss cheng
我想知邊度有janssen精華買,
我用開好正,
但出面見有個post話有得買>>>有冇人買過?
因為我未試過係(she.)度買野, 但 janssen精華真係好用>>>
見佢又好低用o


text:
我就唔熟港聞嘅,都係當國際新聞咁睇,所以應該算公道,而且呢真係幾悶,相比起睇開果啲總統辯論,Prime Minister Questions.
首先女人參政,的確係有難度,好多comment都話呢個前政務司司長,好煩.但其實細心聽,其實開頭佢係知道有呢個問題,嘗試壓低自己把聲,就算比起參選大會都已經壓低咗.但去到後段興奮起來,打回原形,於是一個官太說教嘅形象又出番曬黎.
呢件事就算希拉里都做唔好,雖然努力壓低,但係永遠去唔到戴卓爾夫人嘅境界.另一個仲可以活生生俾你sample 嘅係文翠珊,但人地個政制係個個禮拜俾你操練,雖然高志民弱到不堪,但點講都好,都係一種操.但文太好多時嘅本我會走返出來,鐵太都有走漏嘅時候.
前財爺睇來真係番書仔,把聲本身沈,所以唔需要太多調教,可以話贏係起跑線.而且基本上節奏唔算突兀,手勢就典型美國仔好想表達自己,所以好難搵到身體語言嘅問題,或者根本就同好多美國政客打交道,或者以佢地做sample,學到唔少.當然口窒窒呢樣嘢,真係無辦法,呢樣嘢應該大把人招呼佢.但點都好,手嘅節奏尚算同語言配合,你話係真心定係訓練有素,睇佢口窒窒,似係真心.
法官大人睇來都因為多年判案經驗,自控能力好強,但同場一比較,把聲高音同薄過啊前財爺,所以先天不足無辦法,有人唔信佢,都事出有因.但必須承認佢嘅sample 無咁多,有bias嘅機會都幾大.
但身體語言同過往最不同嘅應該係前政務司司長,首先佢不斷點頭嘅頻率明顯上升,過去影片中,都唔覺得佢會咁頭up up.呢個係要不停自我肯定嘅身體語言,但照計呢位啊太係信心爆棚,點解要不斷自我肯定呢?
再者最尾法官大人嘅問題提到橫洲,當然前財爺都面有不悅,但很快回復正常狀態.但全晚手撐台兩邊嘅前政務司司長,突然做起自摸姿勢:兩手十指緊扣(見圖).呢個係身體語言係極端防衛嘅姿勢,就係人要下意識保護自己性器官.所以到底法官大人篤中甚麼死穴,我就唔知啦.啲眾籌300萬定係一入去網站就出crazy ad 要你捐2舊嘅媒體幫唔幫你,就睇下香港有無運啦.
有科學研究指出,其實人類對其他人嘅印象,只有7%真係來自你嘅言辭內容,93%會來自你嘅non-verbal communication.所以點解薯片民望高?佢嘅body langauge 真係贏曬 seriously.
各段協助建立基本常態嘅影片
PS 鐵太境界賞析:


text:
粉色系春季!精選7對櫻花粉紅色波鞋
踏入春季又係大家入手粉色系嘅季節,今年好多品牌都推出夢幻嘅粉紅色波鞋,小編就為大家精選7款美美的鞋,相信每一對都可以令各位女生心動!
01. ASICS
先介紹嘅係ASICS嘅GEL-Lyte V,呢對Peach係乾燥粉紅色!鞋身鞋帶用上同一隻色,鞋底就係吹波糖粉紅色,好有少女感.
02. OFFSPRING X ADIDAS NMD R1
NMD之前已經掀起熱潮,今次Adidas x offspring嘅新NMD R1,用咗櫻花粉紅色配灰色,鞋面係沙粉質感,結合夢幻同型格!
03. Puma x Stampd
呢對波鞋全對都係夢幻粉紅色!無論係鞋帶,鞋底,都用同一隻色,可以配搭淺色系嘅清新造型,又或者以全黑帶出型格感!
04. Nike Air Force 1
呢對波鞋嘅賣點除咗係棉花糖粉紅色之外,仲係佢厚厚嘅鞋底!相信好多女生都好怕著波鞋會顯得雙腳短咗,有厚身嘅鞋底就唔怕喇~
05. Nike Air Max 90 Pink Glaze
同樣都係有厚厚嘅鞋底,不過就係用咗白色同兩隻唔同嘅粉紅色,另外鞋面印上淡淡花紋,令鞋款更立體.
06. adidas Originals
Superstar一直都係易襯之選,呢對 Superstar BOOST "Bronze"唔單止用上玫瑰金色,鞋側仲有一小塊發泡膠物料,有別於以往嘅設計.
07. PUMA
最後介紹嘅呢對Puma,鞋面以網面配上少少麂皮質地,再搭白色鞋底,不過就比上面幾對偏向運動型多啲喇.


text:
兄弟團接新娘變豔女 陳國峰補擺喜酒咀唔停
Tue Nov 08 2016 14:15:03 GMT+0800 (中國標準時間)
撰文︰Take it e時
3月嗰陣,陳國峰(Penny)與拍拖8年嘅女友Wing簽紙結婚,當時男主角同女主角都以西式服裝為主,事隔半年,Penny今日補擺喜酒,今次兩公婆唔着西裝婚紗,改着中國傳統服飾嘅裙褂馬褂,跟足晒中國傳統結婚儀式!
上次Penny三度同老婆嘴對嘴,其中一次更咀足30秒,今次Penny繼續「照辦煮碗」,繼續同老婆咀唔停,幾咁纏綿,聽聞連外父外母都Kiss埋一份!
Penny一班圈中好友兄弟齊齊撐場,包括阿Bob,王梓軒,范振鋒,吳業坤,梁烈唯,謝東閔等等,其中做兄弟嘅阿Bob接受我哋訪問時就話,今日係Penny補擺喜酒同接新娘,又透露佢哋接新娘時嘅情況:
啲姊妹要我哋扮女人,又要跳PPAP,又要食wasabi刷牙,飲鹹竹蜂,成隻蜜蜂食落口,又要加碼開門利是,真係!
遊戲好激,全部傷害性,基本着三點式戴假髮,聽headphone估歌仔,兄弟又要喺石春路上係咁跳,又要戴牙箍食蕉上啲cream,仲要連皮食.跟住再食啫哩鹹竹蜂,成隻曱甴咁,我都有食.
睇下,阿bob同成班兄弟都戴晒假髮,而阿bob仲要塗埋紅唇,成班兄弟都受晒苦,咁大犧牲,不過為兄弟就冇計啦,相信Penny會好感激有你呢班義氣兄弟嘅!


text:
鄭經翰 一直都被視為李嘉誠家族嘅老友,以往, 鄭經翰 同李嘉誠,李澤楷關係密切,呢個亦係公開嘅秘密.只不過, 鄭經翰 同李家啲關係仲係唔係咁好,我睇由1月26日開始,大家應該改變一下. 鄭經翰 依家背後係乜人支持,連我都想知.
now TV嘅報導等於同 鄭經翰 割蓆
以往 now TV同d100之間,係唔係無衝突,又唔係,d100係唔係無主持人鬧錯李家,都有,但一般嚟講, 鄭經翰 可以私底下擺平,就算出律師信,都係做吓樣,最後十之八九不了了之.但呢次係,now TV高調要d100道歉,d100喺facebook度無出道歉聲明,最後就now TV出新聞報導網頁上嘅道歉,跟住商台,熱血呢啲 鄭經翰 嘅仇家隨即跟進,呢樣係唔駛講.
喺呢次事件而論,鬧now TV放假新聞,新聞部梗係做方丈,但now TV新聞部唔係同d100無偈傾.以往 鄭經翰 同老闆關係好,咁私底下道歉兩句,當無事發生,因為算係半個自己人,但依家要公開割蓆成咁,一定李家同 鄭經翰 之間嘅關係,出現咗重大變化,令到李家要採取決絕嘅態度,就係主持人言論過咗火位,都要出新聞出嚟報.
以往 鄭經翰 最大賣點,其實係佢同大孖沙關係好,可以喺大孖沙攞到資源,做啲有啲意義嘅嘢,亦令佢啲內幕料有公信力,畢竟好多香港人都鍾意聽內幕,剝花生.但依家李家搞到要公開同佢割蓆,你覺得佢手上嘅料,仲有幾堅.同埋點解李家要同佢割蓆?點解大家覺得,曾蔭權案少咗個重要證人作供咁.當然我們尊重法庭,曾蔭權案就無謂評論落去嘞.
版權聲明:本文謝絕熱血時報或黃毓民相關人士轉載,本網站非獨家轉載版權計劃,並不適用於熱血時報.


text:
3 Nov 2003
今朝我都係決定左走大通, 因為我基本上已經係好無興趣再追落去.我好明白我點追都係追唔到番黎, 最多都係我係大考個陣讀多少少咁喇.至於拿唔到 notes...呢個就係我唔想起身的原因.我根本都唔想我起身就係因為我要拿個幾張 notes, 然後就係咁樣係咁訓.我唔想咁樣浪費自己的時間, 我諗如果我真係好想要 notes 的話我會問子龍借黎影印.我唔想再問呢個 professor. Even 我係俾左成二十蚊的無良影印費佢.我亦都唔再對大通存有太多的期望.
每一次我諗起呢件事, 我都好嬲自己.尤其係仲有咁多個星期, 我要面對呢個咁差的事實.尤其係當我想去 exchange 而明白到自己將會肥左呢一科的時候, 我真係唔敢諗.好灰係唯一一個形容詞.我好想去 exchange, 但係我 feel 到就係因為呢一個 mistake 會令到我後悔好耐.我唔敢話會後悔一生, 但係肯定會好耐, 因為只係一個咁小的 mistake 令到自己以後的影響咁大.好唔抵.亦都好唔開心.
只能怪自己蠢, 怪自己七.
之後, 連上其他堂都無乜心機.連 Geomo 份野我都係索性抄人地好過自己做.
無心機原來係一劑幾厲害的毒藥.


text:
(photo via cc Flickr user Calvin Lee)
簡直係修行,堅經驗談.
原來媾港男係一條咁迂迴曲折既路.
首先,你係唔可以咁進取既.一般來講,港男都慣左港女既高竇和冷酷,如果你太健談(都唔係講緊desperate,係吹得水o者),係會令佢地覺得條女做乜野咁努力,唔慣既,會唔同你傾落去.
跟住,你係唔可以咁強既.坊間都有對於三高女既熱烈討論,港男係鐘意D日女﹑台妹果種賢妻良母既人,所以先覺得有錢有樣又做得野既港女好惡﹑唔溫柔﹑似老虎乸.個人黎講,我覺得溫柔和強唔係相對既,日本既歷史當中,就有大和撫子﹑篤姬等,又賢慧又把炮既女人,都係日男既理想老婆黎既.Anyways,總之你個感覺太強悍,唔小心令人聯想到蒙古大漠騎馬奔騰既女子,港男覺得自己瘦瘦既身軀無法保護到你,甚至要你保護番佢轉頭,咁係好唔得.
第三,進展係慢既.呢個,當然視乎港男係肉食男定草食男啦.不過根據我係Tinder上面既聊天紀錄,同港男傾偈,唔知點解隔好耐,傾埋哂D天馬行空到吃飯行街,都仲未約你去街既.咁我就以為佢都係想搵個人吹下水啦,所謂既鍵盤戰士,其實唔係真係有心出去;但又唔一定架喎,佢又好似好Keen咁架喎.米多莉就試過,傾左成三個月之後,終於約人出去囉.所以相對於鬼佬吹兩句水就約見面,與港男既速度覺得係龜兔賽跑咁神奇有趣丫.
最後,講咸野呢種咁冇女性矜持既野,係唔獲得港男既青睞既.你床上既功夫如何,就在床上展現;如果你係對話中有出位既黃腔,港男可能就覺得你係淫X.其實係唔係淫X,同你講唔講咸野真係冇咩關係.但大腦直線發展既港男,就唔buy囉.可能係睇得日系AV多啦,唔嗲唔吊﹑霸王硬上弓呢一種先有挑戰性.
咁當然啦,一樣米養百樣人,好多港男都唔係走極端既路線既.但如果你係想媾港男,但個性開朗直率,可能就要係鍵盤上收一收,忍一忍.如果忍唔住,我建議你睇一睇孫子兵法,或AV,下一下火先,唔好亂大謀呀.
港男,點解你咁難追架o者.